
Rjebeohavn. — Bianco Lunos Kgl. Hof-Bogtrykkeri (F. Dreyer). 



JJette skrift er fremgået af en række fore- 
læsninger, som jeg holdt på Københavns universitet 
i efteråret 1888^. Indholdet er det samme men 
ikke formen. 

Udhævelserne ere som oftest vedkommende 
forfatteres egne, men ikke altid; ti ved gengivelsen 
viste det sig af og til nødvendigt at erstatte den 
længere udvikling med et understreget ord eller 
en fremhævet sætning efter mit bedste skon om 
forfatterens egen mening. 

Testrup, 20de Decbr. 1889. 

J. N. 



Tugt din tanke, i troen fri! 
Frigor din tanke, i troen lydig! 



9TCin fi<»zc x>en 
i 



Den sammenstilling af Spencer, Lotze og 
Grundtvig, som jeg her vil foretage, angår 
kun dét sporgsmål, hvori de berøre hverandre ; 
forholdet • mellem religion og vor erkendelse. 
Sammenstillingen er for så vidt vilkårlig, som 
de ikke indbyrdes, efter hvad jeg véd, er trådt 
i forhold til hverandre eller har behandlet 
æmner med hensyn på hverandre. Men den 
er grundet på det oplysende, der er i at sé 
Tysklands betydeligste idealistiske filosof i 
vore dage, mættet med iagttagelser og erfaring 
på realistisk måde, undersøge de samme sporgs- 
målsom den af Englands mest fremragende 
samtidige realistiske tænkere, der fremfor de 
andre søger en sammenhængende verdens- 
anskuelse, bygget på granskning i så godt 
som alle videnskabens egne, og så at sam- 
menholde disses resultater med udbyttet af 
den kristelige grublers undersøgelser, der mere 
end nogen anden har havt indflydelse på den 

kristelige tankegang i Norden, og for hvem 
det var en hovedopgave at forsvare kristen- 
troen uden at krænke nogen af tankens vir- 
kelige love. 

Nærværende sammenstilling er bygget på 
følgende tre skrifter: Herbert Spencer: 
religion og filosofi, en bestemmelse af 
erkendelsens grænser og forhold til troen, på 
dansk med noter ved S. Hansen. København 
1887. Hermann Lotze: grundtræk af 
religionsfilosofien, på dansk ved Edv. 
Lehmann. Kbhvn 1886. N. F.S.Grundtvig: 
den sande kristendom (teolog, månedskrift 
1826) og kristendommens sandhed 
(smstds. 1826—57) ; bægge udgivne på ny 
samlede 1865. 



I. 

Herbert Spencer går i sin ovenfor 
nævnte afhandling, en dél af hans storre 
værk „first principles", ud fra den iagttagelse, 
at selv i de mest urimelige og vildfarende 
meninger og navnlig sådanne, der deles af 
mange, vil der ved nærmere undersøgelse vise 



sig at være en gnist af sandhed, og at det er 
i kraft af denne, at hine meninger overhovedet 
har kunnet gore sig gældende hos mennesker. 
Særlig må dette gælde om sådanne antagelser, 
der ikke blot deles af mange, men som har 
gjort sig gældende gennem store tidsrum, og 
allermest sådanne, som stadig vedvare og ere 
næsten eller helt universelle. Den antagelse, 
at en gængs mening ikke er helt falsk, vinder 
i styrke i forhold til antallet af dens tilhæn- 
gere. Dette er ikke således at forstå, at man 
uden videre skulde kunne slutte sig til en al- 
mindelig menings sandhed deraf, at den gennem 
tiderne har havt så eller så mange stemmer 
for sig; men man kan dristigt påstå, at når 
en mening vinder udstrakt antagelse, beror 
det på en overensstemmelse mellem i alt fald 
noget af dens'indhold og visse almindelig gjorte 
erfaringer eller iagttagelser. Hvilket dette 
„noget" da er, derpå må vor undersøgelse i 
hvert givet tilfælde gå ud. Den historiske 
kendsgerning, at flertallet sædvanlig har haft 
uret, må ikke gore os blinde for, at flertallet 
sædvanlig ikke har haft helt uret, hvilket er 
en ligeså sikker kendsgerning. 

Som vejledende eksempel tager Spencer 

de gennem tiderne gængse meninger om her- 
skermagten. I den ældste tid anså folkeslagene 
deres herskere for guder eller halvguder ; man 
tildelte dem overmenneskelig magt og gud- 
dommelige titler, og man nærmede sig dem 
med de samme tegn på underkastelse som 
dem, hvormed man nærmede sig guderne. 
I en noget senere tid og under mere udvik- 
lede forhold blev herskeren opfattet ikke som 
en gud, men som et menneske med guddom- 
melig myndighed, selv om man endnu titulerede 
ham med udtryk, der talte om himmelsk her- 
komst, og bojede sig for ham med en ydmyg- 
hed, der lignede den, med hvilken man bojede 
sig for guderne. Endnu senere anerkender 
man vel herskernes guddommelige ret og be- 
tragter dem som Guds statholdere, men man 
begynder dog at begrænse deres magt, hægter 
deres ret til efter forgodsbefindende at råde 
over undersåtternes liv og ejendom og viser 
blot sin troskab under form af lydighed mod 
deres befalinger. Således er det endnu i mid- 
delalderen i Evropa. Under den nyere tids 
politiske udvikling gås der endnu videre: man 
afgrænser stærkere og stærkere kongernes ret- 
tigheder og tildeler undersåtterne mere og mere 

myndighed over lovenes tilblivelse og deres 
anvendelse. Om man end bojer sig med ær- 
bødighed for kongen eller kejseren og aner- 
kender hans guddommelige ret til at regere, 
ja om man end i ord og dokumenter aner- 
kender borgernes underdanighed under her- 
skeren, så har man dog mere og mere praktisk 
søgt at gennemføre borgernes ret til selv at 
give sig love og nægter endog mange steder 
nogens ret til at herske, medmindre folket har 
tildelt ham denne ret. Ja på nogle områder, 
f. ex. religionens eller klædedragtens og leve- 
mådens, anerkender man i vore dage end ikke 
herskerens myndighed til at udstede befalinger. 
Endnu yderligere står den tankegang, at rege- 
ringsmagten vistnok har en guddommelig ret, 
men kongerne aldeles ingen, og at, når staten 
utvivlsomt er til for borgernes skyld og ikke 
borgerne' for statens skyld, så hviler hin rege- 
ringsmagtens ret alene på individets personlige 
frihed, og at dennes hellige ret og dens be- 
skyttelse indadtil og udadtil er det eneste ret- 
mæssige mål for al statsstyrelse. 

Når man sér tilbage på hele denne række 
af anskuelser og meninger om regeringsmag- 
tens oprindelse, myndighed og opgave og sporger 

om, hvilken sandhed der, tiltrods for forskellig- 
hederne, er fælles for dem alle, da viser det 
sig let, at de alle direkte eller indirekte hævde 
en vis underordning af den enkeltes hand- 
linger under samfundets krav. Der er store 
uoverensstemmelser angående den magt, hvem 
denne underordning skyldes, og ligeså angående 
motivet til og grænserne for denne underord- 
ning; men at der må finde en vis under- 
ordning sted, at der er grænser, som 
den enkeltes handlinger ikke må over- 
skride, derom ere alle enige, selv om den 
ene hidleder disse grænser fra en herskers vilje, 
medens den anden betragter dem som en følge 
af alle medborgeres frie rettigheder. 

Spencer gor opmærksom på, at det ikke 
er den enkelte sandheds værdi eller nyhed, 
hvorpå det her kommer an, men den almin- 
delige metode, ved hvilken den er uddraget. 
Har man ad denne vej fundet en for utallige 
mennesker fælles anskuelse, der ubevidst gor 
sig gældende hos dem alle, tiltrods for deres 
i hojeste grad afvigende meninger, da er man 
berettiget til at anse denne anskuelse for at 
have den hojeste grad af sandsynlighed for 
sig og til i vished at sætte den i rang nærmest 

efter matematikens bevislige sandheder. Denne 
metode består altså i at sammenligne alle 
meninger af samme slags, at fjærne som mer 
eller mindre mistænkeliggorende hverandre de 
forskellige specielle og konkrete elementer, 
hvori sådanne meninger ikke stemme overens, 
og for den bestanddel, der bliver tilbage, at 
finde et abstrakt udtryk, som kan passe på 
alle dens forskellige modifikationer. . 

Anvender vi nu denne metode på de 
meningskampe mellem religion og videnskab, 
der dybest og varigst har splittet menneskene 
ad, da vil den hjælpe os til at fælde mere 
uhildede domme både om vor egen og vore 
modstanderes overbevisning. I samme grad 
som vi elske sandhed mere end sejr, vil vi 
blive ivrige efter at kende, hvad det er, der 
bringer vore modstandere til at tænke, som 
de gore; vi vil begynde at ane, at den hård- 
nakkethed, de vise i deres anskuelse, må bero 
på, at de har opfattet noget, som vi har 
overset, og vi vil bestræbe os for at forøge 
den dél af sandheden, som vi har fundet, 
med den dél, de har fundet. Vi vil ikke be- 
tragte visse personers anskuelser som helt gode, 
andres som helt slette, men snarere hælde til 

det mere forsvarlige standpunkt, at ingen an- 
skuelse er fuldstændig falsk og ingen fuld- 
stændig sand. 

Hvad nu de forskellige religiøse trosformer 
angår, som har eksisteret og endnu eksistere, 
da vil vi ledes til at antage, at de alle under 
forskellige iklædninger tilsidst indeholder noget 
rigtigt, en virkelig kendsgerning, mér eller mindre 
skjult af andet, der er falsk. Religiøse fore- 
stillinger af en eller anden art ere nu for det 
første næsten om ikke helt universelle, og selv 
om det skulde være sandt, hvad man påstår, 
at der findes stammer, som mangle alle fore- 
stillinger om en skabelse, at sådanne først 
vise sig, hvor en vis grad af forstandsudvikling 
er nået, så viser dette jo kun, at når denne 
er nået, så vil religiøse forestillinger med nød- 
vendighed indfinde sig. At disse enten skulde 
være tilfældige eller med kunst tilvejebragte, 
er en uholdbar antagelse. Ti dels er det be- 
vislig umuligt, at et præsteskab i den fjærneste 
fortid kan have sammenrottet sig om at op- 
digte de religiøse forestillinger, som ere fælles 
for alle og stadig komme igen — sprogviden- 
skaben godtgor nemlig, at adsplittelsen af 
menneskeslægten er begyndt, forend sprogene 

endnu kunde udtrykke disse forestillinger — , 
dels viser historien , at grundforestillingerne 
tiltrods for al kritik, der er bleven rejst imod 
dem, bestandig omend under nye former rejser 
sig igen og forvandler ligegyldighed eller endog 
fornægtelse til varm bekendelse. Alt dette til- 
sammen beviser, at kilden til disse religiøse 
forestillinger er dybtliggende og ikke overfladisk. 
Med andre ord: vi nødes til at indromme, at 
hvis de ikke, som det store flertal påstår, ere 
af overnaturlig oprindelse, må de hidrøre fra 
menneskelige erfaringer, der langsomt ere op- 
hobede og ordnede. 

Vilde man dernæst påstå, at religiøse 
forestillinger ere produkter af den religiøse 
følelse, som for at tilfredsstille sig selv frem- 
kalder indbildninger, der lidt efter lidt antage 
præg af virkelige ting, så er sagen ikke dermed 
afgjort men kun skudt ud ; ti hvorfra kommer 
da denne følelse? Overses kan den ikke, da 
den i hele fortiden har spillet en så frem- 
ragende rolle hos flertallet af menneskeslægten 
og endnu den dag idag er livet i talrige in- 
stitutioner, kilden til evindelige stridigheder 
og drivkraften i utallige handlinger i det dag- 
lige liv. Den religiøse følelse er en virkelig 

faktor i det virkelige liv, og allerede som sådan 
kan den gore krav på opmærksomhed og for- 
ståelse, hvis man overhovedet indlader sig på 
at ville gore rede for livets sammenhæng og 
udvikling. Det gor ikke nogen væsenlig for- 
skel, om man anser den religiøse følelse for 
direkte skabt eller man antager, at den er 
bleven til ved en langsom virkning af naturlige 
årsager. I første tilfælde tænkes mennesket 
direkte udstyret af en skaber med en følelse, 
som er indrettet på at svare til denne skaber; 
i sidste tilfælde tænkes alle menneskets ævner, 
altså også den religiøse følelse, som fremkomne 
efterhånden ved en række ændringer, foråi- 
sagede ved organismens vekselvirkning med 
omgivelserne; men så må der i disse omgi- 
velser være visse fænomener eller betingelser, 
som har bestemt udviklingen af den religiøse 
følelse, og følgelig er denne ligeså normal som 
enhver anden ævne, ligeså nødvendig til at 
befordre menneskets velfærd som dets andre 
ævner; tilsammen svare de alle til menneskets 
behov under dets kampe for tilværelsen. 

Endelig må man ikke overse en betragt- 
ning, som særlig vedkommer videnskabens 
dyrkere. Disse, der ere vante til at beskæftige 

sig med fastslåede sandheder og betragte alle 
jendnu ukendte fænomener som dem, der siden 
skal erkendes, glemmer let, at hvor omfattende 
kmidskaben end bliver, kan den dog aldrig 
tilfredsstille erkendelsestrangen. Positiv kund- 
skab fylder ikke og vil aldrig kunne fylde det 
hele område af det for tanken mulige. Når 
vi betragte videnskaben som en gradvis sig 
udvidende kreds, må vi sige, at hver ny til- 
fojelse til dens omfang kun bringer den i storre 
berøring med det ubekendte, der omgiver den. 
I al fremtid såvel som nu må den menneske- 
lige tanke beskæftige sig ikke blot med fast- 
slåede sandheder men også med det ikke fast- 
slåede, som forudsættes udenfor hine sand- 
heders kreds. Derfor kan der aldrig ophøre 
at være plads for noget af religionens natur, 
da netop denne under alle sine former vender 
sig til det, der overskrider erfaringens område. 
Hvor uhojdbare derfor end en enkelt eller 
måske alle bestående trosformer er, hvor store 
urimeligheder der end knytter sig til dem, og 
hvor ulogiske beviser man end fremsætter til 
deres forsvar, så må der dog efter al sandsyn- 
lighed ligge en sandhed skjult i dem. De reli- 
giøse anskuelsers allestedsnærværelse, den reli- 

giøse følelses unægtelige tilværelse og det store 
ubekendte, der er og -altid må blive tilbage 
udenfor vor sikre viden, ere tre kendsgerninger, 
der tilsammen ere vidnesbyrd om, at, selv 
om ingen af de bestående religioner er virke- 
lig sand , så er de dog alle skyggerids af en 
sandhed. 

Går vi med Spencer fra religionerne til 
videnskaben, da kunde det måske synes over- 
flødigt at retfærdiggøre denne. Men ligesom 
der findes en mængde mennesker, der for- 
domme al religion, fordi de har følt sig fra- 
stødt af religionernes dårskaber og forvansk- 
ninger, således er der en tilsvarende mængde, 
der frastødt af den nedbrydende kritik, som 
videnskabsmændene anvende mod religiøse 
trossætninger, har fattet en stærk fordom mod 
al videnskab; de frygte den og mistænke den 
for at ville udrydde alt helligt. Overfor dem 
må det da gores gældende, at videnskaben 
slet ikke er andet end den ordnede sum af 
indvundne sikre erfaringer. Alle videnskaber 
ere spirede frem af det daglige livs erfaringer; 
men efterhånden som de vokse, inddrage de 
umærkeligt fjærnere, talrigere og mere sam- 
mensatte erfaringer under sig og påvise, at 

der også for dem gælder lignende love som 
de, der har gyldighed ved de mest almin- 
delige genstande. Intetsteds er dét derfor 
muligt at di*age en grænse og sige: her be- 
gynder videnskaben. Da således både de 
simpleste og de mest sammensatte former af 
kundskab har samme oprindelse og samme 
opgave, må de behandles på samme måde. 
Enten må man da forkaste al mulig kundskab, 
selv den snævreste , der gennem erfaringer 
søger at gore mennesket til herre over den 
omgivende verden, eller også må man være 
villig til at antage og godkende den videste 
kundskab, vore ævner kan nå til. Der er 
ingen rimelig grund til at sige: „så langt vil 
vi gå med i kundskab og viden, men ikke 
længere** ; ti så langt som sikre erfaringer kan 
gores og pålidelige grunde gives, nødes man 
til at følge med, når man én gang har indladt 
sig på at forstå, hvad man oplever, og ordne 
det, man har forstået. Gennem de to tusinde 
år, hvori videnskaben er vokset, er dens re- 
sultater lidt efter lidt, fra at have været nogle 
få spredte forskeres eje, blevne almen ejendom 
og anses nu for en stor dél som hævede over 
enhver tvivl. Dens undersøgelser, som uafbrudt 

2* 

fortsættes, prøve atter og atter disse resultater 
for på dem at bygge videre; hvert nyt resultat 
bliver af videnskabsmændene hele verden over 
underkastet den mest prøvende undersøgelse, 
hver vildfarelse bliver uden skånsel blottet og 
forkastet, så snart den bliver opdaget. Viden- 
skabelige forudsigelser finder daglig bekræf- 
telse i nye erfaringer, og de af videnskaben 
ledede kunstgrene overvinde den ene vanske- 
lighed efter den anden. Med hele denne ud- 
vikling for oje at nære mistillid og mistanke 
til videnskaben, er i virkeligheden dårskab. 
Religionens forsvarere kunne med en vis ret 
undskylde sig med, at mange lærde tale om 
dem og deres tro i en tone, der må fremkalde 
uvilje. Men når alt kommer til alt, har denne 
undskyldning dog kun liden vægt; overmodige 
videnskabsmænd kan lige så lidt anfægte viden- 
skabens grunde, som uheldige religionsforsvarere 
kan berøve religionen selv dens værdi. Viden- 
skab må dommes af videnskab, og således 
domt, kan kun den mest forvendte forstand 
undgå at sé, at den fortjæner al mulig agtelse. 
Hvad enten der gives eller ikke gives nogen 
anden åbenbaring, så besidder vi én sand 
åbenbaring i videnskaben, en fortsat afsløring 



21 



af tilværelsens bestående orden ved den os 
givne forstandsævne. 

Således må det antages, at der er sand- 
hed på bægge sider i den store strid mellem 
religion og videnskab. For en uhildet betragt- 
ning må religionen vise sig som en gennem- 
gående islæt i historiens rending og som sådan 
udtrykke en evig kendsgerning, medens viden- 
skaben som et ordnet indbegi-eb af kends- 
gerninger, der stadig vokser og stadig bliver 
mer og mer renset for vildfarelser, må stå 
som en pålidelig vejledning til sandhed. Og 
hvis bægge således har grund i tingenes virke- 
lighed, så må der også være en til grund 
liggende overensstemmelse imellem dem. Vil 
man ikke påstå, at religionen er af Gud, men 
videnskaben af djævelen, så må man forud- 
sætte, at der bag deres tilsyneladende mod- 
strid ligger skjult en fuldstændig overensstem- 
melse. 

Hvad det da nu for Spencer kommer 
an på, er fra et religiøst synspunkt at aner- 
kende det, vi kalde videnskab, som en faktor 
med i det store hele, og fra et videnskabeligt 
synspunkt at anerkende det, vi kalde religion, 
som en ligeså' berettiget faktor; bægge må da 

uden fordom gores til genstand for erkendelse. 
Hver af parterne må stræbe hen til at forstå 
den anden i overbevisningen om, at den anden 
virkelig har noget, der er værd at forstå, og 
at dette noget, når det bliver gensidig aner- 
kendt, vil danne grundlaget for en virkelig 
forsoning. 

Når nu denne forsoning skal ské og der 
ikke er tale om et uægte kompromis, der 
atter vil avle ny strid, må der søges en sidste 
sandhed, som bægge parter vil bekende med 
fuldstændig oprigtighed og uden ringeste bag- 
tanke. Vi må opdage en til grund liggende 
sandhed, som religionen vil forsvare med alt 
muligt eftertryk i videnskabens fraværelse og 
videnskaben med samme eftertryk i religionens 
fraværelse. Eller: man må forsøge på at for- 
binde de tilsyneladende modsatte anskuelser, 
som religion og videnskab indeholde, og man 
kan vente vigtige resultater af en sådan for- 
bindelse. At forstå, hvorledes videnskab og 
religion hver for sig udtrykker modsatte sider 
af den samme virkelighed, den ene dens nære 
og synlige, den anden dens fjærne og usynlige 
side — det er målet. 

Den metode, som herved kommer til an- 

vendelse, er den, som forud kortelig er an- 
tydet. På forhånd er der fundet grund til den 
antagelse, at der i alle religioner, selv de 
råeste, findes skjult en til grund liggende 
sandhed. Denne til grund liggende sandhed 
fremkommer, når alle de forskellige religioners 
uoverensstemmende ejendommeligheder ere 
fjærnede ved abstraktion; hvad der da bliver 
tilbage som det mest abstrakte indhold af alle 
religioners forskellige lærdomme, må danne 
den fælles grund for både religion og videnskab ; 
kun på denne er der udsigt til, at de kunne 
forenes. Fra sådanne dogmer som dem om 
treenigheden eller om forsoningen må der sés 
bort, selv om de var fælles for alle religioner; 
ti videnskaben kan ikke anerkende sådanne 
antagelser; de ligge udenfor dens område. 
Religionens væsenlige sandhed må være mere 
abstrakt, for at videnskaben kan mødes med 
den, og først i dens mest abstrakte indhold 
vil mødepunktet findes. 

På samme måde må der gås frem fra viden- 
skabens side. Det er nemlig straks klart, at 
religionen ikke kan have noget at gore med 
specielle videnskabelige lærdomme, lige så lidt 
som videnskaben med specielle religiøse. Den 

sandhed, som videnskaben skal hævde og re- 
ligionen underskrive, kan ikke hentes fra ma- 
tematik, fysik eller kemi. Et religiøst begreb 
må være mere almindeligt end noget fra disse 
videnskaber hentet specielt begreb. Hvis der 
gives en kendsgerning, som videnskaben ved- 
kender sig i forening med religionen, må det 
være en sådan, fra hvilken de forskellige grene 
af videnskaben udgå som fra en fælles rod. 
Den mest abstrakte videnskabelige sandhed 
må søges, og denne må da stilles sammen 
med den mest abstrakte religiøse sandhed, 
som vi kunne nå til. Den yderste kendsger- 
ning, vi kan finde indenfor vor bevidstheds 
område, må være den, vi søge som forenings- 
punktet mellem religion og videnskab. 

Efter således at have stillet problemet, 
går Spencer over til at undersøge først de 
religiøse grundbegreber og derefter de viden- 
skabelige grundbegreber. Men om begreber i 
almindelighed er der på forhånd at bemærke, 
at de kun da kan kaldes fuldstændige, når 
den' begrebne genstands egenskaber og kende- 
tegn ere sådanne i antal og beskaffenhed, at 
de kan fremstilles i bevidstheden så nær til 
samme tid, at de alle synes nærværende på 

én gang. Dette finder sted, når vi f. e. danne 
os et begreb om en klippe, hvis top, sideflader 
og underflade vi omtrent samtidig kunne over- 
skue og tænke os; eller når vi danne os et 
begreb om en enkelt person, hvis udvortes og 
indvortes væsen vi kende meget noje. Men 
det er os umuligt med noget så stort som f. e. 
hele jorden eller med noget så mangfoldigt 
som en familie, en folkestamme eller mennesker 
i almindelighed. Eftersom de genstande, vi 
ønske at danne os et begreb om, blive storre 
eller mere sammensatte, forsvinde nogle af de 
først tænkte egenskaber eller kendetegn af 
bevidstheden, forend resten er bleven frem- 
stillet-, og begrebet bliver således ufuldstændigt. 
Vi hjælper os ikke desto mindre, så godt vi 
kan, med hvad vi kan samle på én gang, og 
vi nødes til at gore dette; men det begreb, 
der således dannes, er da ikke et begreb i 
egentlig forstand men et mere eller mindre 
symbolsk. Og da nu overgangen til storre og 
mere sammensatte begreber er umærkelig, fra 
stenen til hele jorden, fra det enkelte men- 
neske til hele menneskeheden, fristes vi til at 
overse den stadig tiltagende mangel på fuld- 
stændighed i vore begreber derom , skont 



26 



sandheden er, at nogle af disse ufuldstændige 
begreber kan på forlangende fuJdstændiggores 
ad direkte eller indirekte vej, medens andre 
ikke lade sig kontrollere på nogen måde, og 
disse begreber må da kaldes helt og holdent 
symbolske og ere ikke til at skille fra rene 
indbildninger. Derved er nu forsåvidt intet 
videre at gore, da dannelsen af symbolske 
begreber både er nyttig og nødvendig; men 
vanskeligheden består i, at vi på grund af 
den umærkelige overgang fra den ene art af 
begreber til den anden fristes til at behandle 
dem alle som virkelige begreber, hvortil der 
altid svarer en virkelighed udenfor os. Men 
denne vildfarelse gælder det om at værge os 
imod. 

Hvorledes forholder det sig nu med det 
begreb, som alle religiøse naturer i verden 
har forsøgt at danne sig om verdensaltet og 
dets oprindelse? Er de derom fremsatte hypo- 
teser, o: forsøg på bestemt begreb, kun ufuld- 
stændige begreber eller rene symbolske? En 
kritisk undersøgelse vil vise, at ikke blot ingen 
af de gængse hypoteser er holdbar, men at 
overhovedet ingen holdbar hypotese kan op- 
stilles. 

Angående verdensaltets oprindelse kan 
man. således opstille tre efter ordlyden for- 
skellige hypoteser. Vi kan antage, at det er 
selveksisterende eller selvskabt eller 
skabt af en ydre magt. Er nu nogen af 
disse hypoteser endog blot begribelig i dette 
ords sande betydning? Man kan tale om en 
mand, der underholder sig selv, eller om et 
træ, som er selvudviklet, og, skont bægge be- 
greber ere unojagtige, kan man dog ved længe 
fortsat iagttagelse nå til et begreb, der nogen- 
lunde svarer til det, det skal betegne. Men 
når man taler om selveksistens, da må det 
betyde tilværelse uafhængig af alt andet, og 
det vil sige, tilværelse uden en be- 
gyndelse. Men et sådant begreb er det i 
virkeligheden umuligt at danne. At begribe 
en tilværelse gennem en uendelig forløben tid 
forudsætter, at vi kunde begribe en uendelig 
forløben tid, men det er en umulighed. 
Og selv om en sådan tilværelse gennem en 
uendelig tid var begribelig, vilde' den intet 
forklare. En genstands tilværelse i det nu- 
værende ojeblik bliver ikke forklaret derved, 
at man får at vide, at den har eksisteret i et 
år eller i hundrede år for; men når tilværelse 

gennem en endelig tidsperiode ikke forklarer 
tilvæielse nu, vilde heller ingen samling af 
sådanne endelige perioder, om vi også kunde 
udstrække dem til en uendelig periode, gore 
den mere forståelig. Således er den ateis- 
tiske hypotese om verdens selveksistens 
ikke blot afgjoxt utænkelig, men selv om den 
var tænkelig, vilde den ikke være nogen løs- 
ning. 

Den anden hypotese om en selvskabelse, 
grundlaget for den panteistiske livsanskuelse, 
er ligeså umulig at fremstille i tanken. Vi 
kan danne os et symbolsk begreb om f. e. 
skyernes tilblivelse ved en fortætning af usyn- 
lige vanddampe, men når vi vil udvide dette 
begreb om overgang fra en tilstand til en 
anden til at omfatte verdensaltet, viser umu- 
ligheden sig straks. Virkelig at begribe selv- 
skabelse vil nemlig sige at begribe en mulig 
tilværelses overgang til en virkelig tilværelse 
i kraft af en vis iboende nødvendighed — 
hvad vi ikke formå. En mulig tilværelse må 
vi nemlig tænke os som noget, og dette 
bliver da for vor tanke en virkelig tilværelse, 
selv om denne tænkes nok så primitiv. Vil 
man undvige dette og forsøge at fastholde en 

mulig tilværelse, forskellig fra en virkelig, så 
vil tanken om en iboende nødvendighed gore 
vanskeligheder; ti den indeholder med nød- 
vendighed tanken om en forandring i tilstand 
uden årsag, — noget, hvorom ingen forestilling 
er mulig. Og selv om man kunde komme 
over bægge disse vanskeligheder, vilde endelig 
det sporgsmål stå tilbage: hvorfra er da hin 
mulige tilværelse kommen med sin iboende 
nødvendighed til at forandre tilstand og gå 
over til en virkelig tilværelse? Enten måtte 
man da på dette sporgsmål svare, at denne 
mulige tilværelse er bleven til af sig selv; 
men en selvskabelse af en mulig tilværelse er 
ligeså utænkelig som af en virkelig tilværelse. 
Eller også måtte man svare : den mulige 
verden er skabt af en ydre magt, og da vilde 
hele forestillingen om selvskabelse forsvinde 
og ende i den tredie hypotese. 

Denne — hypotesen om skabelsen af ver- 
densaltet ved en ydre magt — er teismens 
grundlag, og både hedninger, jøder og kristne 
har forsvaret den. Men selv om man ind- 
rommede tilværelsen af en skaber — hvilket 
nu i og for sig allerede er et mysterium, 
eftersom en skabers selveksistens er ligeså 

ubegribelig som verdensaltets selveksistens — 
og da tænkte sig verdensskabelsen i lighed 
med en kunstners frembringelse af et kunst- 
værk, så vilde dog det spoi^smål atter her 
være uundgåeligt: hvorfra er da det materiale 
kommet, af hvilket den nærværende verden 
er dannet? Og dette er ligeså umuligt at be- 
svare som de tilsvarende sporgsmål forud. 
Frembringelsen af intet er det virkelige my- 
sterium, som vi ikke er komne et skridt nær- 
mere til forståelsen af ved at forudsætte en 
skaber. Ja ikke engang rummets frembrin- 
gelse er vi istand til at forestille os. Ti hvis 
rummet er blevet skabt, må det forud ikke 
have eksisteret; men rummets ikke-eksistens 
kan ikke ved nogen tankeanstrængelse fore- 
stilles. 

Resultatet af denne undersøgelse er derfor, 
at de ateistiske, panteistiske og teistiske fore- 
stillinger om verdensaltets oprindelse ere alle 
lige utænkelige. De er allesammen symbolske 
begreber af den skuffende og uberettigede 
slags. Her er, vel at mærke, ikke tale om 
sandsynlighed eller troværdighed , men om 
begribelighed, og de tre hypoteser, som her 
ere undersøgte — og flere ere ikke mulige — 
ere alle lige ubegribelige. 

Vilde vi gå over til at undersøge en første 
årsag til alt og dens natur, da vilde de samme 
vanskeligheder vise sig under en ny form. 
At der må være en første årsag til alle de 
mange indtryk, som vor bevidsthed modtager, 
er en uundgåelig slutning; men ligesåsnart vi 
sporge om denne første årsags natur, ind- 
vikles vi i uopløselige vanskeligheder. Er den 
nemlig endelig, må den også være be- 
grænset, men af hvad? Er dette, der ligger 
udenfor den første årsags grænser, årsags- 
løst, hvorfor antage vi da en årsag til noget- 
somhelst? Gives der en årsagsløs uendelighed 
udenom og begrænsende denne endelighed 
og den første endelige årsag, så har vi fuld- 
stændig opgivet tanken om årsagsforhold, hvad 
vi ikke kan. Antage vi da, at den første 
årsag er uendelig og altså ubetinget, 
uafhængig af ethvert nødvendigt forhold til 
nogen som helst anden form for tilværelse 
eller af nogen forandring i sig selv o: absolut, 
da møder os også her en indre modsigelse. 
Ti en årsag eksisterer som sådan kun i for- 
holdet til sin virkning, årsagen er virkningens 
årsag, virkningen er årsagens virkning, men 
så står jo årsagen i et nødvendigt afhængig- 

hedsforhold til virkningen, og det vil jo sige, 
at den er ikke absolut. Vilde man hjælpe 
sig med at sige, at der var en tid, da det 
absolute eksisterede ved sig selv, og at det 
siden blev årsag, så er der jo indtrådt en for- 
andring i det absolutes væsen enten til en 
lavere eller hojere tilstand. Hvad enten vi 
tænke os, at det absolute har handlet frivillig 
eller ufrivillig ved at gå over fra at være ved 
sig selv alene til den tilstand, hvori det er 
bleven årsag, så må i hvert fald selve over- 
gangen tænkes som en forandring enten fra 
en ufuldkommen til en fuldkomnere tilstand 
eller omvendt fra en fuldkommen til en ufuld- 
kommen tilstand. Og er dette uantageligt for 
det absolute, så er der kun tilbage at an- 
tage, at disse to tilstande ere lige i værdi; 
men i så fald er skabelsesakten ligegyldig, 
og vi må da indromme muligheden af to 
jævnstillede begreber om det absolute, det ene 
som produktivt, det andet som ikke-pro- 
d u k t i V t. Men derved tilintetgores det absolutes 
enhed og derved det absolute selv. 

Udbyttet af hele denne undersøgelse bliver 
da det, at vi i stedet for at finde en til grund 
liggende sandhed i alle de forskellige religiøse 

grundbegreber, synes at måtte tilstå, at ingen 
af dem indeholder nogen til grund liggende 
sandhed. Både den ateistiske, den panteistiske 
og den teistiske livsanskuelse hviler på grund- 
begreber, der ere lige utænkelige, eftersom de 
alle indvikle os i uløselige modsigelser. 

At blive stående ved dette negative re- 
sultat vilde imidlertid være en ulykkelig vild- 
farelse. 

I alle religioner finder vi nemlig en hypo- 
tese om en eller anden kraft, som antages at 
gore tilværelsen forståelig. Alle gå da ud fra, 
at der er noget, som trænger til forklaring, 
og så forsøge de alle, selv den positive ateisme, 
at give denne forklaring. Det fælles i alle 
disse forklaringer, religionernes som tænkernes, 
er dette: at der er et problem at løse, 
at tilværelsen af verden med alt, hvad den 
indeholder, og alt, hvad der omgiver den, er 
et mysterium, som stedse trænger til forklaring. 
I dette punkt, om ikke i noget andet, er der 
fuld overensstemmelse. 

Således får Spencer oje på det, han 
søger. Ti denne sætning: at der er et problem 
at løse, at tilværelsen i det hele er et my- 
sterium, som stedse trænger til forklaring — 

synes at tilfredsstille det krav, som han har 
stillet til den til grund liggende sandhed, på 
hvilken en forsoning mellem religion og viden- 
skab kunde by^es; den li^er bag ved alle 
de forskellige former for religiøs bevidsthed, 
som har fundet udtryk gennem tiderne; alle 
religioner kan gore lige krav på at eje den, 
og den er mere abstrakt end selv de mest 
abstrakte religionsformer. Den synes således 
at have alle de kendemærker, som forud op- 
stilledes for den til grund liggende sandhed. 
Og hvad der yderligere bestyrker forvisningen 
om, at vi her har fundet den sidste religiøse 
sandhed af den hojst mulige vished, er den 
kendsgerning, at jo hojere religionerne udvikles, 
des tydeligere kommer hin grundsandhed frem, 
og at selv den skånselsløseste kritik lader den 
uomtvistet eller rettere gor den endnu klarere. 
Ti efter at alle religioners formentlige forkla- 
ringsforsøg ere efterviste som uholdbare, ender 
kritiken den hele undersøgelse med den er- 
kendelse, at den magt, som åbenbarer 
sig i tilværelsen, er absolut uudgrun- 
delig, at ikke blot alle foreliggende hypoteser 
ere utilstrækkelige, men at ingen hypotese er 
endog blot tænkelig. 

Med dette udbytte vender Spencer sig da 
til de videnskabelige grundbegreber: rum og 
tid, materie og kraft, bevægelse og 
bevidsthed, og han underkaster disse en 
kritisk prøvelse. 

Rum og tid må enten tænkes som ob- 
jektive o: udenfor og uafhængige af os, eller 
som subjektive d: blot tilhørende vor bevidsthed. 
Holde vi os nu foreløbig til den første anta- 
gelse og betragte rum og tid som- ting udenfor 
og uafhængige af os, da møder os den van- 
skelighed, at vi intet kan udsige om dem, 
hvorved de kan skelnes fra andre ting; ti 
„udstrækning**, der straks frembyder sig som 
kendemærke, er kun et andet udtryk enten 
for opfyldning i rum eller tid; når vi tilskrive 
genstande udstrækning, forstå vi derved rum- 
opfyldning eller udfyldning af en vis tid. Og 
desuden: alle ting, vi virkelig erkende som 
sådanne, ere begrænsede, og selv om vi for- 
udsætte, at vi kende eller er i stand til at 
begribe en ubegrænset væren, adskille vi den 
dog med nødvendighed positivt fra de begræn- 
sede ting ved at betegne den som ubegrænset. 
Men om rum og tid kan vi hverken udsige 
begrænsning eller ikke-begrænsning. Det er 

os absolut umuligt at danne noget bevidst- 
hedsbillede af et ubegrænset rum og dog lige 
så umuligt at tænke os grænser, bag hvilke 
der ikke er noget rum. Og ligeså med tiden. 
„Ting** kan de altså ikke være, og egenskaber 
eller kendemærker ved en anden ting kan vi 
heller ikke tænke os dem at være; ti hverken 
kan vi begribe en ting, som skulde have rum 
og tid som sine egenskaber eller kendetegn, 
ikke heller kan vi tænke os, at rum og tid 
skulde eller kunde forsvinde, selv om alle ting 
forsvandt. — Vilde man nu ty til den sub- 
jektive opfattelse og anse rum og tid som 
former for erkendelsen, der udelukkende til- 
høre den menneskelige bevidsthed, da er også 
dette umuligt for selve vor bevidsthed. Ti 
denne vidner uimodsigeligt imod alle forsøg 
på at bortlorklare rum og tid som virkelige 
eksistenser. Vi er ikke istand til at frigore 
os for den bevidsthed, at rum og tid objektivt 
eksistere; vi kan ikke tænke os rum og tid 
forsvinde, selv om vor og al menneskelig be- 
vidsthed ophørte at være til ; og vi kan endelig 
ikke forbinde tanken om rum eller tid med 
tanken om vor egen personlighed og betragte 
den ene som en egenskab ved den anden. 

Resultatet bliver altså, at rum og tid ere 
ganske uforståelige. Medens vor tro på deres 
opjektive realitet er uovervindelig, ere vi dog 
ude af stand til at give nogen fornuftmæssig 
forklaring deraf. 

Gennem en længere udvikling, hvis en- 
keltheder ikke særlig vedkommer vor under- 
søgelse, efterviser Spencer nu, at det med 
hensyn til de andre videnskabelige grund- 
begreber forholder sig ganske på samme måde: 
materien er i sit inderste væsen ligeså ufattelig 
for os som rum og tid; kraftens udøvelse er 
ligeså umulig at forstå som det er umuligt at 
danne sig nogen forestilling om kraften i sig 
selv; og hvad bevægelse egentlig er, kan ligeså 
lidt forklares, som hvorledes det egentlig går 
til, at hvile går over til bevægelse eller be- 
vægelse til hvile. Og hvad endelig den men- 
neskelige bevidsthed angår, da kan vi hverken 
begribe, at rækken af bevidsthedstilstande er 
endelig, ikke heller kan vi erkende, at den er 
uendelig; og skont bevidstheden om et selv, 
en sjæl, en personlighed er det sikre udgangs- 
punkt hos alle mennesker og ikke til at ud- 
rydde ved nogen hypotese, så er dog dette 
begreb: en personlighed ikke til at erkende. 

og selve tankens natur gor det umuligt nogen- 
sinde at nå dertil. 

Således svare de videnskabelige grund- 
begreber alle til virkeligheder, der ikke kunne 
begribes. Medens videnskabsmanden gennem 
iagttagelse og forbindelse af kendsgerninger 
arbejder på at fastsætte de deri virksomme 
love i storre og storre omfang og véd, at her 
kan virkelig gives forklaringer, som stå deres 
prøve, så sér han sig både i den ydre og den 
indre verden midt i stadige forandringer, som 
han hverken kan forklare begyndelsen eller 
enden på. Han forvisser sig stadig mere og 
mere om, at såvel objektive som subjektive 
fænomener ere lige uudgrundelige i deres 
væsen og oprindelse. I alle retninger lede 
hans undersøgelser ham tilsidst ansigt til ansigt 
med en uløselig gåde, og han indser klarere 
og klarere, at det er en uløselig gåde. Han 
lærer på én gang at sé den menneskelige for- 
stands storhed og dens ringhed — dens magt 
i behandlingen af alt, hvad der ligger indenfor 
erfaringens område, dens afmagt i alt, hvad 
deroverskrider erfaring. Mer end nogen anden 
véd han virkelig, at i sit inderste væsen kan 
ingen ting vides. 

Både de religiøse og de videnskabelige 
grundbegreber vise sig altså at være symbolske, 
ikke virkelige begreber. Denne overbevisning, 
at den menneskelige forstand ikke kan skaflfe 
os nogen absolut erkendelse, har langsomt 
arbejdet sig frem, eftersom civilisationen er 
steget, og nu om stunder er dette måske den 
sandhed, der mest enstemmig gentages af alle 
filosoffer af enhver skole, med undtagelse af 
nogle tyske tænkere (Hegel og hans skole). 
Men denne overbevisning kan endnu styrkes 
ved en betragtning af vor forstands natur; 
både når vi undersøge produktet af, udbyttet 
af vor tænkning, og når vi undersøge selve 
tankevirksomheden. 

Ethvert udbytte af tænkning over givne 
kendsgerninger og deres sammenhæng består 
i en forklaring, hvorved vi nå at indordne 
særlige fænomener under storre og storre 
grupper af fænomener. Er denne proces nu 
ubegrænset eller er den begrænset? Vil vi 
nogensinde kunne nå til den storste gruppe, 
eller kan man ingensinde nå en sidste for- 
klaring? Hvis forklaringsprocessen omfatter 
en uendelig række og altså antages at være 
ubegrænset, følger det af sig selv, at ingen 

sidste forklaring vil kunne nås; ti dertil vilde 
kræves en uendelig tid. Antages derimod 
forklaringsprocessen for at være begrænset, 
da må vistnok også engang alle specielle sand- 
heder kunne indordnes under én almindelig 
sandhed; men denne, som altså ikke atter 
lader sig indordne under nogen anden, tilsteder 
da heller ikke nogen forklaring. Derfor må 
en begrænset række af forklaringer med nød- 
vendighed tilsidst føre til det uforklarlige. Den 
dybeste sandhed, vi kan komme til, må blive 
ufattelig. Vor forstand måtte blive noget helt 
andet, end den er, hvis den sidste kends- 
gerning skulde forstås. 

Men dernæst: selve tankevirksomheden 
kan kun give sig af med det betingede, den 
drejer sig kun om, hvad der er begrænset af, 
forskelligt fra eller står i forhold til noget 
andet. Selve det at tænke er simpelt hen at 
betinge. Aldrig vil vi kunne hæve vor kund- 
skab, være sig om ånd eller materie, op over 
en kundskab om de relative åbenbaringsformer 
for en tilværelse, som i sig selv ligger udenfor 
filosofiens område. Derfor kan tankens række- 
vidde ikke gores til målestok for tilværelsen, 
og vi må ikke kræve, at vor erkendelses om- 

råde med nødvendighed skal falde sammen 
med vor tros horisont. 

Og endelig: enhver bevidsthedstilstand må 
for at blive et begreb eller udgore en kund- 
skab ikke blot erkendes som forskellig i art 
fra visse foregående tilstande men også som 
lige i art med andre. At tænke er altså ikke 
blot at adskille men også at sammenfatte. 
En sand erkendelse er alene mulig gennem 
en samtidig genkendelse. En ting er kun da 
fuldstændig kendt, når den i alle henseender 
er lig visse tidligere iagttagne ting, og den er 
ukendt i samme grad, som den er dem ulig. 
Men den første årsag, det absolute, det uen- 
delige kan som sådant ikke kendes som lig i 
art med nogetsomhelst andet; kunde det det, 
da var det ikke den første årsag eller det ab- 
solute. Det uendelige kan ikke grupperes 
sammen med noget, der er endeligt; ti da 
vilde det være ikke-uendeligt. Men med sig 
selv kan det heller ikke sammenfattes, uden 
at man måtte antage en flerhed af første år- 
sager, uendelige og absolute, og denne forud- 
sætning er selvmodsigende. Det ubetingede 
kan derfor hverken klassificeres med noget 
betinget eller med noget andet ubetinget, og 

følgelig kan det slet ikke klassificeres; det 
ligger udenfor al sammenligning, det vil sige 
udenfor al tænkning. 

Da nu desuden livet i alle déts åben- 
baringsformer, indbefattende også tænkningens 
hojeste former, består i den stadige tillæmpning 
af indre forhold efter ydre (f. e. frembringelsen 
af indre varme i modsætning til forøgelsen af 
ydre kulde; forøget legems- og sjælsanstræn- 
gelse ligeoverfor forøgede vanskeligheder i 
den ydre verden), så kan tænkningen aldrig 
ifølge selve livets natur her blive andet eller 
mere end en dannelse af forhold i bevidst- 
heden, der svarer til forhold i omgivelserne, 
det vil sige, at tænkningen kun kan give sig 
af med det forholdsvise, det relative. Vor 
forstands, vor erkendelses relativitet er 
da en uimodsigelig kendsgerning. 

Hvis man nu imidlertid herfra vilde drage 
den slutning, at vor bevidsthed helt skal 
blive " stående ved fænomenerne og ganske 
udelukke alt andet end det relative fra sit 
område, intetsomhelst udsige om det, der 
ligger bag ved fænomenerne , da hævder 
Spencer, at dette vilde indeholde en stor 
vildfarelse. Ti ligeså uimodsigelig som hin 



43 



kendsgerning er, at vor erkendelse kun kan 
give sig af med det relative, ligeså sikker er 
en anden kendsgerning: at der bagved den 
bestemte bevidsthed, hvis love tænkelæren 
fastsætter, gives også en ubestemt bevidsthed, 
som ikke kan formuleres. Bagved de fuld- 
stændige tanker og bagved de tanker, der, 
skont ufuldstændige, dog kan fuldstændiggores, 
står der tanker, som det overhovedet er umuligt 
at fuldstændiggøre, og som dog ere virkelige 
i den forstand, at de ere normale forstands- 
ytringer. 

Allerede det resultat, hvortil vi kom gen- 
nem en kritik af alle de videnskabelige grund- 
begreber, tænkningens udbytte og selve tanke- 
virksomheden: at en første årsag, detabsolute, 
det uendelige ikke kan erkendes af vor tanke, 
indeholder med nødvendighed den påstand, at 
der gives en første årsag, et absolut, et 
uendeligt. Når vi slår fast, at vi ikke kan 
erkende, hvad denne første årsag, hvad dette 
absolute eller dette uendelige er, så ligger 
deri den antagelse skjult, at det er. Vi kan 
ikke hævde vor erkendelses begrænsning som 
en erkendelse af fænomenerne uden med det 
samme at slå fast, at der bag fænomenerne 

er en virkelighed, hvis fænomener de er, siden 
fænomen uden virkelighed er utænkeligt. 

Men endnu tydeligere vil vi kunne få oje 
på, hvad en ubestemt bevidsthed er, og 
hvorledes den bliver til, når vi går ud fra vor 
bevidsthed om rum og tid. Vi har foran sét, 
at vor tanke hverken er i stand til at begribe 
rum og tid som begrænsede eller som ube- 
grænsede. Når vi forestille os en grænse for 
rum og tid, opstår der samtidig hos os en 
bevidsthed om et rum eller en tid bag denne 
grænse. Skont dette fjærnere rum eller denne 
fjærnere tid ikke betragtes som bestemte, 
betragtes de dog som virkelige. Skont vi ikke 
kan. danne os noget ^entligt begreb om dem, 
da vi ikke kan bringe dem indenfor grænser, 
findes der dog i vor bevidsthed det uformede 
stof til et begreb. Netop på samme måde 
opstår der, når vi tænke os en bestemt første 
årsag, en begyndende bevidsthed om en årsag 
bag denne, og denne begyndende bevidsthed 
er i væsen lig den, som fremkalder den, om 
end uden form. Tankens bevægelse fører os 
uundgåelig ud over den betingede eksistens 
til den ubetingede, og denne forbliver stadig 

i vor bevidsthed som stoflFet til en tanke, vi 
ikke kan give nogen form. 

Herfra stammer vor faste tro på en ob- 
jektiv virkelighed, en tro, som ingen kritik 
kan rokke så meget som et ojeblik. Selv når 
kritiken gang efter gang godtgor, at den fore- 
stilling, vi har dannet os som en virkelig til- 
værelse, ikke er eller kan være overensstem- 
mende med virkeligheden, bliver vort begreb 
derom vel omformet, men ikke tilintetgjort. 
Tilbage bliver stadig en fornemmelse af en 
virkelighed, og selv om vi lydig fornægte hver 
forestilling, den fremkalder, den ene efter den 
anden, så forbliver dog, da vi ikke kan for- 
drive bevidsthedens hele indhold, stadig et 
element tilbage, som antager nye skikkelser. 
Den stadige benægtelse af enhver form og 
grænse fører simpelt hen til den mér eller 
mindre fuldstændige abstraktion fra alle for- 
mer og grænser og ender således i en ube- 
stemt bevidsthed om det uformede og ube-^ 
grænsede. 

Denne ubestemte bevidsthed dannes ved 
at sammensmelte en række bevidsthedstil- 
stande, hvoraf hver enkelt berøves grænser 
og betingelser, så snart den opstår; den er 

ikke en abstraktion fra en vis gruppe af tan- 
ker, forestillinger eller begreber, men en ab- 
straktion fra alle tanker, forestillinger eller 
begreber. Det, som er fælles for dem alle, 
og som vi ikke kan blive fri for, er, hvad vi 
udsige . ved ordet ekisistens. Bevidstheden 
herom, om noget værende, skilt fra alle dets 
åbenbaringsformer, bliver tilbage og kan ikke 
udryddes. Samtidig med, at vi af tankens 
love bestemt forhindres i at forme et begreb 
om absolut eksistens, forhindres vi ligeledes 
ved tankens love i at frigore os for bevidst- 
heden om en sådan, da den danner mod- 
stykket til vor selvbevidsthed. Fornemmel- 
sen af en virkelig eksistens bag alle 
fænomener udgor selve grundlaget 
for vor forstand. 

Her finder nu Spencer grundlaget for 
en forsoning mellem religion og videnskab. 
Idet videnskaben hævder tilværelsen af en 
virkelighed, som i sin natur er absolut uud- 
grundelig for vor tanke, finder religionen her 
en påstand, som væsenlig falder sammen med 
dens ^en. Vi nødes til at betragte hvert 
fænomen som en åbenbarelse af en eller anden 
magt, hvoraf vi påvirkes; og skont alle- 

stedsnærværelse er utænkelig, ere vi dog, 
da erfaringen ingen grænser opdager for fæ- 
nomenernes udstrækning, ude af stand til at 
tænke os grænser for deiine magts nærværelse, 
medens videnskabelig kritik lærer os, at denne 
magt er ufattelig. Og denne bevidsthed 
om en ufattelig magt, som vi må kalde 
allestedsnærværende, fordi vi ikke kan 
angive dens grænser, er just den bevidsthed, 
hvori religionen består. 

Det er religionens store fortjæneste gen- 
nem tiderne under de forskelligste former at 
have hævdet tilværelsen af dette mysterium 
og' under sin udvikling fra rå fetischisme til 
renere og renere former at have ladet dette 
mysteriøse element blive mere fremherskende. 
Ved stadig at fjærne flere og flere af de dog- 
mer, hvormed man tidligere mente at kunne 
forklare det uforklarlige, har religionen stadig 
nærmet sig mere den fuldstændige anerkendelse 
af hin ufattelige magt. For denne kærne i 
alle de forskellige former har religionen kæmpet 
med en beundringsværdig hårdnakkethed. Hver 
gang den videnskabelige kritik har tilintetgjort 
de fremsatte argumenter og har bragt religionen 
til tavshed, har denne dog stadig bevaret en 

uudslettelig bevidsthed om en sandhed, som, 
hvor mangelfuldt den end var blevet udtrykt, 
dog stod hævet over enhver indvending. Dens 
opgave har været at forhindre menneskene 
fra helt at synke ned i det relative og at 
vække dem til bevidsthed om noget ud over 
dette. 

Men denne gerning har religionen kun 
røgtet ufuldstændigt, og forsåvidt har den selv 
vist sig og viser sig tildels endnu irreligiøs. 
Den har nemlig altid påstået at sidde inde 
med forklaringer over, kundskaber om det 
uforklarlige; og når disse eftervistes af være 
i modstrid med sig selv eller med andre led- 
sagende påstande, har den ofte ikke villet op- 
give dem længe efter, at de har vist sig åbenbart 
uforsvarlige, og den har ved sin uvilje imod 
de forstandsslutninger , gennem hvilke dens 
overtroiske antagelser ere blevne blottede, 
røbet en hemmelig frygt for, at alt en dag 
skulde blive forklaret — en frygt, der ikke 
kan forenes med en fuldkommen tillid til, at 
hin ubegribelige årsag, som den er sig 
bevidst, også virkelig er ubegribelig. Dette 
irreligiøse element i religionen har virket skade- 
ligt i livet og har udæsket den menneskelige 



49 



tanke til strid; men det er stadig blevet ind- 
skrænket mere og mere gennem menneske- 
slægtens historie, og det virkelig religiøse ele- 
ment i religionen, der altid har været godt, 
er kommet klarere til sin ret. 

Det er nu videnskabens store fortjæneste 
at have øvet denne rensende indflydelse på 
religionen. Hvert skridt, som religionen har 
taget på vejen fra sin første lave form til den 
forholdsvis hoje, den nu har nået, har viden- 
skaben hjulpet eller rettere tvunget den til at 
gore, og selv nu nøder videnskaben den til 
videre skridt i den samme retning. Viden- 
skaben er jo den positive og bestemte kund- 
skab om den orden, som består mellem om- 
givende fænomener, og når denne orden efter- 
spores gennem fremskridende gruppering af 
enkelte forhold mellem fænomenerne under 
love og af disse specielle love under mer og 
mer almindelige, tager det sig vistnok ud, som 
om man skred frem fra det mindre begribe- 
lige til det mere og mere begribelige. Men 
det er en vildfarelse. Videnskaben bortrydder 
vistnok trin for trin alle de personlige faktorer, 
guder og ånder, som man forhen antog virkede 
naturfænomenerne (f. e. solens gud eller pla- 

neternes ånder, som endnu jCepler antog for 
virkelige), men når den har opdaget loven, 
bliver kraften, som åbenbarer sig gennem 
loven, mere utænkelig og ubegribelig end hin 
personlige faktor. Med andre ord : de årsager, 
som videnskaben efterforsker lovene for, vise 
sig mere og mere abstrakte, og mer og mer 
abstrakte årsager ere med nødvendighed mindre 
og mindre begribelige årsager, eftersom dan- 
nelsen af et abstrakt begreb forudsætter fjær- 
nelsen af visse konkrete tankeelementer. Derfor 
forsvinder det mest abstrakte begreb, hvortil 
videnskaben langsomt nærmer sig, i det ube- 
gribelige eller utænkelige ved fjærnelsen af 
alle konkrete tankeelementer. Dette er det 
sande forhold, og derfor kan man sige, at den 
tro, som videnskaben har pånødt religionen, 
har været mere religiøs i sit væsen, end den, 
som den fortrængte. 

Men ligesom religionen har begået mange 
fejl midt under løsnmgen af sin betydnings- 
fulde opgave, således også videnskaben. Den 
har gang efter gang vist hen til virkende år- 
sager, som om deres tilværelse var bevist og 
til at begribe. Den har i „guldhed** ment at 
kende den kraft, som guldets egenskaber måtte 

skyldes; den har i „livskraft* påstået at kende 
en årsag, hvorom den i virkeligheden intet vidste 
eller véd, o. s. fr. Ved at ville forklare alle 
fænomener, iberegnet livets og tankens, 
har den foregivet at besidde en kundskab om 
disse, som den ikke har. Men dette er uviden- 
skabeligt. Nu til dags opgiver de mest frem- 
skredne videnskabsmænd alle sådanne begreber. 
Magnetisme, varme, lys o. s. v., som man for 
koii tid siden endnu talte om som ligeså 
mange særskilte uvejelige stoffer, begynde fy- 
sikerne nu at betragte som forskellige åben- 
baringsformer for en og samme almindelig 
kraft, og samtidig ophøre de at tænke denne 
kraft som forståelig. Denne videnskabens fejl 
har delvis været årsag til dens strid med 
religionen. 

Vi har således sét, at den stadige strid 
imellem religion og videnskab har været en 
følge af den ufuldstændighed, hvormed hver 
af dem har røgtet sin gerning; og der viser 
sig da for os en udsigt til forsoning imellem 
dem, når de hver for sig når deres fuldstændige 
skikkelse. Vor bevidsthed om naturen, be- 
tragtet fra dens endelige, relative side, udgor 
videnskaben, medens vor bevidsthed om na- 

turen, betragtet fra dens uendelige, ubetingede 
side, udgor religionen. I samme grad som nu 
hver af dem adskiller det dem tilhørende om- 
råde fra det andet, vil den gode forståelse 
imellem dem genoprettes og bevares. 

Ti de kan i virkeligheden ikke undvære 
hinanden. De svare hver for sig til de mod- 
satte sider af bevidstheden , som ikke kunne 
eksistere adskilte. Visheden om, at der eksi- 
sterer en uransagelig magt, som åbenbarer 
sig gennem alle fænomener, er en slutning, 
som videnskaben uundgåelig kommer til, når 
den når sine grænser; og til samme slutning 
drives religionen af kritiken. Og da denne 
slutning tilfredsstiller den strængeste logiks 
fordringer på samme tid, som den giver den 
religiøse følelse den videst mulige virkekreds, 
må vi antage den uden forbehold og ind- 
skrænkning. 

Men så kræver rigtignok også Spencer, 
at man ikke fra nogen af siderne må komme 
med uberettigede fordringer. Og dette sker, 
når man på religionens vegne forlanger, at 
den første årsag til alt. Gud, skal tænkes som 
personlig, uagtet vi er ude af stand til at be- 
kræfte eller benægte en påstand, der går ud 

herpå. De, som påstå dette, antage fejlagtig, 
at valget står mellem personlighed og noget, 
der er lavere end personlighed, medens det 
snarere står mellem personlighed og noget 
hojere, uagtet vi er ganske ude af stand til 
at begribe nogen sådan hojere form for til- 
værelse. Sådanne eller lignende fordringer 
er i Spencers ojne ganske irreligiøse i deres 
væsen. Ti den oprigtige anerkendelse af den 
sandhed, at vor egen og al anden tilværelse 
er et absolut og for stedse for os ubegribeligt 
mysterium, indeholder mere sand religion end 
al den dogmatiske teologi, som nogensinde er 
skreven. 

På den anden side må det ikke benægtes 
fra videnskabens side, at de stadig gentagne 
forsøg på at fremsætte bestemte opfattelser af 
det, som ikke kan begribes, har et blivende 
værd. Lige fra begyndelsen af er det kun 
gennem sådanne opfattelsers stadige mangel 
på ævne til at tilfredsstille tanken, at man 
gradevis er nået hojere og hojere; og uden 
tvivl er de nu gængse opfattelser ligeså uund- 
værlige som overgangsformer for tanken. Ja, 
endnu mere skal der villig indrommes. Det 
er muligt , ja sandsynligt , at sådanne fore- 

stillinger i deres mest abstrakte form altid vil 
vedblive at gore sig gældende i vor bevidstheds 
baggrund. Hojst sandsynlig vil der altid ved- 
blive at være en trang hos mennesker til at 
fremstille under en bestemt form den ube- 
stemte bevidsthed om en sidste tilværelse, 
som danner grundlaget for vor tænkning; og 
når det blot erindres, at denne art af begreber 
ere symbolske uden nogen bevislig lighed med 
det, hvortil de svare, er der ikke blot ingen 
skade forbunden dermed, men sandsynligvis 
megen gavn. Måske den stadige dannelse af 
sådanne symboler og den stadige forkastelse 
af dem som uadækvate vil vedblive at være, 
som den hidtil har været, et middel til vor 
optugtelse. Stadig at danne sig forestillinger, 
der kræver den yderste anspændelse af vore 
ævner, og stadig at finde, at sådanne fore- 
stillinger må opgives som værdiløse indbild- 
ninger, må mere end nogen anden proces 
give os indtryk dels af storheden af det, som 
vi forgæves søge at gribe, dels af vor egen 
afmagt overfor det ubetingede; vi lære deri- 
gennem at indse, at det på én gang er vor 
hojeste visdom og vor hojeste pligt 

at betragte det, hvorved alle ting eksisterer, 
som det uerkendelige. 

At nu ethvert trin fremad under denne 
proces har mødt og møder modstand hos det 
store flertal, er ikke alene såre naturligt, men 
dybere sét nødvendigt og gavnligt. Menneskene 
vil nemlig overfor det mere og mere abstrakte 
udtryk for den første årsag føle sig stillede 
som overfor en utænkelig abstraktion, uden 
medfølelse med dem og deres nød, og de vil 
synes sig berøvede mere og mere af deres 
tros væsen, og da forestillingerne om godhed, 
retfærdighed og pligt ere noje knyttede til 
hine religiøse former, som efterhånden rives 
ned, synes disse forestillinger at måtte falde 
overende med det samme. Da nu en ufuld- 
kommen forestilling om det uerkendelige er 
bedre end ingen, og da den til enhver enkelt 
tid og hos hvert enkelt folk herskende religion 
har været en så nær tilnærmelse til. sandheden, 
som det til den tid og på det sted var muligt 
for menneskene at modtage, er en modstand 
mod forandring heri gavnlig som et nødvendigt 
led i udviklingen^ såsandt som man da ikke 
vil berøve menneskene alle forestillinger om 
det evige eller de sædelige sandheder deres 

magt over menneskenes sind. På én gang 
uden modstand at ville berøve mennesker 
deres tilvante religiøse forestillinger og erstatte 
dem med mere abstrakte, vilde simpelt hen 
være det samme som at slippe alle de natur- 
lige drifter løs og berøve den sædelige bevidsthed 
den støtte, som den hidtil har havt i hine 
religiøse forestillinger. Først efterhånden kan 
den menneskelige bevidsthed erstatte de lavere 
forestillingerom det ubekendte, den usete 
virkelighed med hojere forestillinger derom, 
der svare til en mere vidtstrakt erfaring, og 
først når denne omsætning kan foregå, uden 
at motiverne derfra til vore sædelige hand- 
linger svækkes eller tilintetgøres, er det gavn- 
ligt at opgive hine. Og i henhold hertil ind- 
rommer Spencer, at få, — om overhovedet 
nogen — endnu ere skikkede til helt at und- 
være sådanne forestillinger som dem, der ere 
gængse. De hojeste abstraktioner kræve så 
stor en åndelig kraft for at forestilles med 
nogenlunde livlighed og ere i den grad uden 
indvirkning på vor opførsel, med mindre de 
blive livlig forestillede, at deres regulerende 
virkninger endnu for en lang tid kun kunne 
blive for noget at regne hos et ringe mindretal. 

Under sådanne forhold at ville fjæme for en- 
hver pris alle de stærke og bestemte motiver, 
som den herskende tro afgiver, vilde have 
ulykkelige følger for hele det sædelige liv. 
Religionsformer så vel som regeringsformer 
må passe for dem, der leve under dem, og i 
det ene tilfælde som i det andet er den form 
den mest passende, som instinktmæssig fore- 
trækkes. Lige så vist som en barbarisk race 
trænger til en hård jordisk hersker og sæd- 
vanlig viser vedhængen ved en despotisme, 
der rummer den nødvendige strænghed, lige 
så vist trasnger en sådan race til en tro på 
en himmelsk hersker, der ikke er mindre 
stræng, og viser sædvanlig hengivenhed for 
en sådan tro. Og netop på samme måde 
som den pludselige indførelse af frie institu- 
tioner istedetfor tyranniske med sikkerhed 
vilde efterfølges af en reaktion, således vilde 
der, hvis en tro, der truede med frygtelige 
straffe , pludselig blev erstattet af en , der 
truede med forholdsvis milde straffe, uund- 
gåelig finde en tilbagevenden sted til en eller 
anden form af den gamle tro. Derfor er den 
tolerance overfor andres religiøse forestillinger, 
som i vore dage er så fremtrædende, ikke blot 

et skyldigt hensyn til den private menings ret, 
men også et middel til at hævde tilpasningen 
mellem menneskets tro og hans natur. Derfor 
bor den filosofiske tænker fremfor alle læ^e 
vind på en sådan tolerance, trods alle fristelser 
til det modsatte; han bor kunne anerkende 
den religiøse kærne, som findes mer eller 
mindre skjult i alle religionsformer; han bor 
anerkende disse formers relative godhed som 
beskyttende hylstre, uden hvilke den indeholdte 
sandhed vilde dø; og endelig bor han aner- 
kende de forskellige religionsformer som men- 
neskelivets nødvendige ledsagere, dér hver for 
sig passe til de samfund, hvor de høre hjemme, 
som elementer i den store udvikling, hvis 
begyndelse og ende ligge udenfor vor kund- 
skab eller opfattelse — som det ubekendtes 
åbenbaringsformer, og heri må han søge deres 
gyldighed. 

Hvis nu hele denne betragtning skulde 
blive taget til indtægt for åndelig ligegyldighed, 
da afviser Spencer forud en sådan slutning 
med den bemærkning, at enhver har at følge 
sin egen overbevisning uden frygt for, at det, 
han anser for den hojeste sandhed, ikke skulde 
passe ind i hans samtids forhold. Alle, både 

de, der danne det konservative element i ud- 
viklingen, og de, der danne fremskridtsele- 
mentet, ere lige nødvendige faktorer, hvori- 
gennem den ubekendte årsag virker; når 
da en bestemt tro er virksom i et menneske, 
er han både berettiget og forpligtet til at be- 
kende den og handle ud fra den. Hvad re- 
sultatet bliver, kan han ikke overse; for ham 
er opgaven kun den at følge sin overbevisning 
redeligt og derved spille sin rette rolle i verden. 

IL 

iiermann Lotze (f 1881) begynder sine 
„grundtræk af religionsfilosofien** med at fastslå 
undersøgelsens m ål således : førstatud finde, 
hvormeget fornuften i virkeligheden 
alene kan sige os om den oversanselige 
verden; dernæst hvorvidt et åbenbaret 
religiøst indhold kan lade sig forene 
med et sådant grandlag. 

Når det gælder religiøse sandheder, på- 
beråbes ofte troen som disses særlige organ; 
Lotze afviser denne troens holden for sand- 
hed, der vedrører kendsgerninger, som ikke 
hører til den enkelte ånds egen natur, f. e. om 
Guds tilværelse, verdens skabelse o. L, som 
uberettiget, når den stilles op jævnsides med 
fornuftens faste grundsætninger, der ere udtryk 
for dens eget væsen og for dens egen naturs 
virkemåde; men han anerkender en indre 
umiddelbar religiøs iagttagelse jævn- 

stillet med den ydre umiddelbare iagttagelse. 
Men da denne først bliver til en erkendelse 
om en ydre virkelighed derved, at vor fornuft 
kombinerer de sanselige fornemmelser, der i 
og for sig ikke er andet end subjektive rørelser 
hos os selv eller måder, hvorpå vi befinde os, 
sammenligner dem, og, i kraft af almene love, 
udtyder dem som tegn på et verdensløb, gor 
han krav på, at man skal behandle de indre 
religiøse iagttagelser på samme måde, som 
rørelser i sjælen, tilstande af længsel, andagt 
eller begejstring, hvis virkelighed ingenlunde 
vil kunne betvivles, men som heller ikke i og 
for sig endnu kan give os nogen trossandhed. 
Dette vil først blive muligt, når vor fornuft- 
virksomhed derpå har sat dem i forbindelse 
med vor øvrige verdensanskuelse og har påvist, 
at disse indre tilstande kun lade sig begribe 
ved antagelsen af visse kendsgerninger, der 
for fornuften alene ikke ere tilgængelige, men 
som ikke kan undværes som forudsætninger 
for hine tilstande eller sjælsrørelser. Dette vil 
også være nødvendigt selv dér, hvor trossæt- 
ninger komme til os gennem traditionen eller 
gennem en åbenbaring; ti vor tillid til deres 
sandhed vil kun da kunne frembringes, når 



den fornuft-nødvendige sammenhæng mellem 
disse trossandheder og vor åndelige trang på- 
vises. 

Opgaven bliver da, nærmere bestemt, den 
at vise, hvorvidt den menneskelige ånd nødes 
af sine indre umiddelbare iagttagelser og deres 
fornuftmæssige kombination til at søge sin 
anskuelse af erfaringsverdenen fuldstændiggjort 
ved at antage en* oversanselig verden. Og 
forud for alt andet frembyder sig her sporgs- 
målet om Guds tilværelse. 

Gennem en revision af de almindelig kendte 
„beviser** for Guds tilværelse påviser nu Lotze, 
at intet af dem kan gælde for virkelige be- 
viser; ti hvad enten vi går ud fra mangfol- 
digheden og slutter os frem til, at der er en 
enhed, eller fra det betingede og slutter os til, 
at der er et ubetinget, eller fra det forgænge- 
lige og slutter os til, at der er et evigt, så vil 
vi med vor fornuft dog aldrig komme videre 
end dertil, at når vi danner os et begreb 
om det mangfoldige, betingede eller forgænge- 
lige, da må dette begreb med nødvendighed 
også indeslutte forestillingen om en enhed, 
et ubetinget eller et evigt; dette begreb kan 
altså svare til en virkelighed udenfor, men 

om det virkelig gor det, derom kan vi med 
vore indskrænkede, betingede og relative for- 
udsætninger, aldeles intet godtgore. Sporges 
der om, hvorvidt virkelig tilværelse må og 
skal tilskrives hine begreber om enhed, det 
ubetingede eller det evige, da må vi svare: 
derom véd vi intet, vi kan hverken benægte 
eller bekræfte det, endsige bevise, at dette ab- 
solute skulde være et væsen eller endog en 
person. 

Derimod forsøger Lotze at gå en anden 
vej. Han slår fast, at tanken, fornuften, nødes 
til at anerkende som en kendsgerning en 
virken. Han anser det for indrommet fra 
alle sider, at verdensløbet ikke på nogen måde 
er begribeligt, medmindre man antager, at 
tingene indvirke på hverandre, det vil sige, 
at forandringer, som sker med den ene af dem, 
ere betingelser, som også medføre visse for- 
andringer hos den anden; eller kort sagt: at 
tingene rette sig efter hverandre. Han stiller 
da det sporgsmål: under hvilke forudsætninger 
er denne kendsgerning overhovedet mulig? og 
svaret bliver : under forudsætning af, at der er 
en kraft eller ensartede kræfter, der 
ere virksomme i alle de forskellige ting, der 

indvirke på hverandre. Uden en sådan for- 
udsætning vilde det ikke være muligt at forstå, 
hvorledes en gensidig påvirkning skulde kunne 
finde sted. Men hvorledes denne kraft eller 
disse kræfter arbejde og virke, ere vi ganske 
ude af stand til at forestille os eller begribe, 
eftersom det her drejer sig om en første kends- 
gerning, som vi for at gore verden begribelig 
postulerer , og da vil selvfølgelig en sådan 
postuleret kendsgerning ikke atter kunne be- 
grundes eller forklares. 

Sporges der nu om, hvad denne til grund 
liggende kraft egentlig er, da kan et sådant 
sporgsmål kun besvares ved at sé hen til den 
virken, som vi kan iagttage, til den virkelige 
verdens indhold, bygning og plan, forsåvidt 
som vi gennem erfaring vide noget om den. 

Og her møder vi da straks den fuld- 
stændige materialisme, der kun aner- 
kender materien som noget realt og altså 
betragter denne som den første kraft, det 
hojeste princip. Men når man til støtte for 
denne betragtning anfører det, at en over- 
sanselig virkelighed er en selvmodsigende sam- 
menføjning af ord, da kan der med rette svares, 
at også materien som sådan ligger udenfor 

al sanselig anskuelse. Vi iagttage kun de 
mangfoldige sanselige fænomener og deres in(J- 
byrdes forhold, men materien i og for sig kan 
vi ikke iagttage. Når materialismen derfor 
betegner materien som alle tings princip, da 
går den selv udenfor sanselighedens grænser 
og hævder akkurat den samme oversanselighed 
hos det reale , som den begyndte med at 
nægte. 

Vilde man nu indromme dette og ind- 
skrænke materialismens sande mening til den 
påstand, at materie er den eneste klare og 
mulige fuldstændiggorelse, som vor fornuft må 
foje til for at gore den sanselige erfaring be- 
gribelig, så finder Lotze netop intet begreb 
så uklart som dette. Ti ved ordet materie, 
hvis egenskaber angives som rumopfyldning, 
form, bevægelse og ubevidst udøvelse afkræfter, 
kan man ikke undgå at forestille sig, at vi 
ligesåvel ere istand til at kende denne selv 
som hine dens egenskaber eller forskellige 
måder at forholde sig på. Men denne fore- 
stilling er urigtig; vi kende slet ikke materien 
selv eller det væsen, som derved skal betegnes, 
og vi ere fuldstændig ude af stand til at 
sætte os ind i, hvorledes et væsen egentlig 

må være, eller hvorledes det må være til mode, 
ngx det, skont det selv er fuldstændig ufor- 
anderligt og uden nogetsomhelst indre liv, 
dog skulde være et udgangspunkt for alle slags 
virkninger. 

I forbindelse med denne uklarhed står 
umuligheden af at tænke sig et i sandhed 
realt væsen, der skulde være midtpunktet for 
alle virkninger og dog være ude af stand til 
at lide, altså undergå forandringer i sine 
indre tilstande, hvilket er énstydigt med for- 
andringer i selve væsenet. Og antager man 
et væsen, der på én gang kan vedblive at 
være sig selv og samtidig kan undergå for- 
andringer i sine indre tilstande, hvilke tillige 
ere forandringer i det selv, da har vi kun ét 
navn for et sådant væsen: ånden; ti dette 
er det eneste begreb , hvori væsenets enhed 
er bevaret samtidig med de foranderlige til- 
stande, idet ånden véd af sig selv at sige og 
gor sig gældende som sådan ved at lade de 
foranderlige tilstande gælde for tilstande. Og 
dette begreb er hentet fra menneskets indre 
liv ved en umiddelbar erfaring. Kun et 
sådant princip, hvori selvbevidsthed hører 
hjemme, kan tænkes som udgangspunkt for 

alt liv, både det bevidste og det ubevidste. 
At forsøge at aflede det bevidste liv fra det 
ubevidste, vil bestandig vise sig umuligt. 

Skal der altså forudsættes et princip for 
al virksomhed i verden, da må dette tænkes 
som et bevidst. En „ubevidst ånd" kan 
Lotze ikke indse betegner noget virkeligt. 
Ubevidste tilstande og virksomheder kende vi 
vistnok indenfor vort eget åndelige liv, men 
kun som hæmninger eller skranker for 
et bevidst åndsliv men ikke som en egen art 
væren; det vilde i virkeligheden være aldeles 
umuligt at sige, hvori åndeligheden ved et af 
naturen bevidstløst, åndeligt liv overhovedet 
skulde vise sig. 

Hvorvidt nu dette bevidste princip for 
hele virkeligheden, denne bevidste ånd tillige 
skal tænkes som personlighed, beror på, 
hvad man derved forstår. Forstår man ved 
en personlig ånd et væsen, der er bleven til 
under vekselvirkning med en omverden og 
altså indskrænket af den, som har fået erken- 
delsen af sin fra alt andet forskellige tilværelse, 
og som gor sig gældende i overensstemmelse 
hermed, da vil et sådant begreb om person- 
lighed kun kunne tilskrives endelige ånder. 

5* 

Men at dette begreb om personlighed skulde 
være det eneste erfaringsmæssig rigtige, kan 
Lotze ikke erkende. Tværtimod finder han 
i dette begreb kun et svagt afbillede af be- 
grebet om en fuldkommen personlighed, der 
ikke er opstået under hin vekselvirkning, og 
hvis følelse af sin selvgyldighed ikke står i 
forhold til en omverden men til alle de virk- 
somheder og tilstande, som dens eget væsen 
indeslutter. At vor menneskelige personlighed 
ikke kan blive til uden en virkelig modsætning 
til en real omverden, hindrer os ikke i at 
kunne tænke .os en evig personlighed, som 
aldrig er blevet til, levende i sine egne frem- 
bringelser og i følelsen af deres værdi og 
derved i stand til at være på en gang den 
virkende og den påvirkede. 

Men idet Lotze hævder et sådant per- 
sonlighedsbegrebs ret, gor han udtrykkelig op- 
mærksom på (s. 40), at denne betragtning ikke 
er således at forstå, som om vi var i besid- 
delse af almene grundsætninger, ifølge hvilke 
det kunde afgores, om der vilde kunne til- 
lægges Gud en personlighed. „Der kan 
naturligvis ikke gives en sådan kreds af love^ 
som endogså kunde gå forud for Gud, og 

afhvis bud hans eksistensform måtte afhænge.** 
Hans hensigt er kun at undersøge og retfær- 
diggøre vort eget gudsbegreb, særligt 
altså at påvise, at den enhed, uendelighed og 
ubegrænsethed af andet, som udgor den ene 
nødvendige del af dette, ikke står i nogen 
logisk modsigelse med udtrykket personlighed, 
således at det kunde gore os hele begrebet 
til et ubrugeligt hjærnespind. 

Ja, han udtaler endog, at begrebet fuld- 
kommen personlighed er så langt fra -at op- 
hæves ved hine prædikater, at det tværtimod^ 
først bliver realiseret ved dem. Den ende- 
lige ånd, der har en verden udenfor sig, og 
som lidt efter lidt må lære den at kende ved 
en række vekselvirkninger, den har nødvendig 
brug for en sådan sjælemekanisme , ifølge 
hvilken stedse kun en del af hele dens viden, 
følen og stræben er virksom i den, medens 
den fremskridende udvikling ændrer dens hele 
sindstilstand, lader nyt komme til og det 
gamle gå iglemme. Og i noje forbindelse med 
dette stykkevise står den erfaring, at mennesket 
egentlig ikke i noget ojeblik har sit hele „jeg** 
fuldstændig samlet, og at de kræfter og love, 
som beherske dets indre liv, synes det at være 

noget fremmed, ligesom en lånt natur eller 
som en mørk kærne i dets eget væsen. Fuld- 
kommen personlighed vilde altså kun kunne 
findes hos Gud; mennesket tilhører personlig- 
heden kun som et svagt afbillede af denne. 

En sådan fuldkommen personlighed må 
da tænkes som udgangspunktet for alt, hvad 
vi kalde egenskaber, må være god, retfærdig, 
vis og mægtig. Vi tilskrive ikke Gud disse 
eller andre egenskaber i den forstand, at han 
skulde have del i dem som i noget, der var 
mere alment end han; men deri består hans 
væsen, at det er grunden til det system af 
egenskaber, som kan tilkomme tingene i verden. 
Dette følger ligefrem af, at det er det hojeste 
princip, hvorom der er tale; der gives hverken 
over eller udenfor det en sådan orden, som 
det kunde lyde i fællesskab med andre; hvad 
vi betragte som en lov eller verdens orden, 
er slet ikke andet éHd dette princips egen 
natur. 

Når vi med disse forestillinger sige, at 
Gud skaber en verden, da må alle tanker om 
omdannelse af et iforvejen givet stof holdes 
borte; dette udtrykke vi bedst ved at sige, 
at Gud ikke skabte verden af noget. Heri 

li^er den dobbelte tanke: at såvel skabelses- 
handlingen som den skabte verdens ind- 
hold ene og alene har sin grund i Gud. 

Når vi nu nærmere forklare det: at skabe 
som en begivenhed eller en handling, ved 
hvilken det, der forud kun eksisterede i tanken, 
bliver til virkelighed, da vilde det være såre 
let at skille disse to tilstande: tankens og 
virkelighedens fra hinanden, dersom talen var 
om mennesker; men da det drejer sig om den 
fuldkomne personlighed, om Guds tanker, der 
ikke som menneskets ere indskrænkede til at 
øve indflydelse på tankeverdenen, men såsnart 
de blive tænkte, også straks have virkelighed, 
såsandt som modsætningen mellem en indre 
verden og en omverden ikke eksisterer for 
ham, — så rejser det sporgsmål sig: hvori 
består da egentlig forskellen mellem den af 
Gud tænkte og den af Gud virkeli^jorte verden? 
Hvad godt eller slemt eller overhovedet nyt 
er der mødt verden derved, at den har gjort 
denne overgang til virkeligheden? eller: hvori 
består egentlig den virkelighed, som er bleven 
givet verden af Gud? 

Lotze svarer på dette sporgsmål således: 
„vi nødes til at opfatte virkeligheden således, 

at det er virkeligt, der er givet en endelig 
ånd som en af ham uafhængig iagttagelse. 
Skal derfor Guds verdenstanke modtage en 
virkeliggorelse, der adskiller den fra det: blot 
at være tænkt af Gud, så kan dette kun ské 
derved, at Gud. skaber enkelte endelige 
ånder og lader hine verdenstanker opstå i 
disse som ydre iagttagelse eller nu som deres 
tanker. Skabelsen måtte derfor defineres så- 
ledes, at Gud lader den tanke, der fra først 
af kun var hans egeri, blive til andre ånders 
tanke, eller, at han lader en sådan ånde- 
verden opstå, for hvilken hans bestandige 
virken lader hine hans verdenstanker frem- 
træde som åbenbarelsen af en stofverden, der 
omgiver åndeverdenen udvortes og kan iagt- 
tages af den" (s. 53). Kun ved en sådan 
betragtning er det muligt for Lotzes tanke 
at undgå alle de forlegenheder, hvori ellers 
sporgsmålet om skabelsens væsen fører os. 
Ifølge denne står skabelsen altså kun i forhold 
til en åndeverden. Kun for ånder frem- 
bringer Guds vilje, der ikke blot lader dem 
være hans tanker, men gor dem selv til sub- 
jekter for tænkningen, en virkelighed, der fuld- 
stændig adskiller sig fra dette: blot at være 

tænkt af Gud. Virkelig væren tilkommer 
derfor kmi ånderne, men ikke den tingenes 
verden, som omgiver dem, og som egentlig 
kun tager sit udspring i dem. 

I forbindelse med denne ejendommelige, 
fremstilling af skabelsens begreb står Lotzes 
tanke om en flerhed af verdensordener, 
der ved Guds virksomhed viser sig for en 
flerhed af åndeverdener, af hvilke den 
ene slet ikke behøver at blive opdaget indenfor 
den andens område ved iagttagelse fra denne. 
Når tingenes verden viser sig for os som kun 
et system af fænomener, som Gud lader blive 
synligt for et ånderige, så vil den fordom, 
der anser den for sanserne tilgængelige 
verden for den hele skabning, være gjort af- 
mægtig, og den religiøse tros fastholden af en 
hojere verdensorden, under navn af himmerig, 
være gjort antagelig. 

Det er nu på den ene side slet ikke mere 
nødvendigt at træffe den hojere verdensorden 
direkte i forlængelsen af denne lavere. Den 
kan godt tænkes at være tilstede som orden 
af hel anden art uden samtidig at lade sig 
iagttage under begivenhedernes forløb i denne 
verden. Og på den anden side har vi ingen 

grund til at mene, at disse forskellige verdens- 
ordener fuldstændig skulde falde udenfor hver- 
andre; vi må tværtimod tænke os dem for- 
bundne i Guds enhed selv til en hojere plan. 
Endskont vi derfor ikke vide, på hvilken 
måde en endelig ånd kan træde fra denne 
dens jordiske livs orden over i en hojere, så 
finde vi dog denne overgang mulig. Den reli- 
giøse anskuelse, der sætter dette jordiske liv 
i forbindelse med hin hojere fuldendelse, med 
himmerig, tilsteder ganske vist intet filosofisk 
bevis for sin nødvendighed, men står på 
ingen måde i modsigelse, snarere i fiildkommen 
overensstemmelse, med de filosofiske begreber, 
som Lotzes undersøgelse af skabelsen har 
ført ham til (s. 55-56). Lotze fastholder fore- 
stillingen om en Guds vilje, som åndever- 
denens tilværelse skyldes, og han vedkender 
sig den religiøse følelses forestilling om Guds 
ekspansive (sig udbredende) kærlighed, 
-der trænger til at meddele sin salighed til 
andre væsener, som skabelsens bevæggrund; 
men samtidig afviser han alle forsøg på at 
skildre skabelsens hvorledes enten i Guds 
indre eller i verden som ørkesløse og vild- 
ledende. 

Ved verdens opholdelse forslår han 
vedvarenheden af den vilje, hvorfra alt stam- 
mer, som kilde til tingenes fortsatte beståen. 
Dette begreb er kun en fuldstændiggorelse af 
begrebet skabelse, ligesom stadigheden er inde- 
sluttet som en fuldstændiggorelse i begrebet 
bevægelse. Og når der af andre tales om 
verdens „selvopholdelse^ med en afgjort tendens 
mod at bestride naturens afhængighed af 
Gud og den religiøse undertro, da finder 
Lotze en sådan anskuelse ikke uden videre 
berettiget. Tværtimod påstår han i henhold 
til det foruii fremsatte, at selv den ringeste 
fysiske vekselvirkning kun kan tænkes mulig 
ved bestandig medvirkning af Gud, og at der- 
for Guds bestandige indvirkning på naturløbet 
slet ikke kan afvises med en erklæring om, 
at den bestående naturorden er ukrænkelig. 
Vistnok må vi antage, at de almindelige natur- 
love bevare en ubrødelig gyldighed i den en- 
egang skabte verdens hele forløb; men da disse 
almindelige love slet ikke bestå for sig selv, 
men kun ere tilstede i det forhold, hvori 
de utallige elementer i verden træde til hin- 
anden alt efter deres kræfters art og storrelse, 
så vil det også være klart, at såfremt der 

indti'æder en forandring i denne elementernes 
natiir, vil følgen deraf blive nye og sær- 
egne begivenheder, uden at der sker nogen 
ændring af hine naturlove. En sådan forandring 
i elementernes natur er det urigtigt for os at 
benægte muligheden af, da den udelukkende 
afhænger af Guds verdensplan, som han alene 
er herre over. Ved en umiddelbar indvirkning, 
som ændrer tingenes indre natur, vilde 
derfor Gud kunne bevirke, at tingene efter de 
samme almene naturlove frembragte den 
underfulde virkning, det under, som de ikke 
vilde kunne frembringe efter disse love uden 
hans indvirkning. At underet indeslutter „en 
ophævelse af natmlovene", er derfor en urigtig 
påstand; ja det hører tværtimod til underets 
begreb, at lovene vedblive at gælde i forhold 
til hele den øvrige verden og kun tilsyne- 
ladende ikke gælde i forhold til bestemte be- 
givenheder, hvor nemlig Guds umiddelbare 
indvirkning forandrer tingenes indre natur, 
deres kræfters art eller storrelse. 

Men også med en sådan betragtning af 
underets mulighed vil der være et stori spring 
herfra og til at tro på undernes virkelighed, 
hvis man ikke vil åbne doren for den vilkår- 

ligste overtro. Overfor vor erfaring om den 
fysiske verdens natur og virkemåde, om de 
rækker af begivenheder, som stadig vise sig 
betingede af de tidligere, vilde det være os 
fuldstændig utroligt at anerkende pludselige 
umiddelbare indgreb i selve de fysiske tings 
natur, medmindre vi var istand til at påvise 
sådanne årsager til en indre forstyrrelse, der 
truede med en afvigelse fra verdensplanen og 
derfor krævede en modvægt. Men da disse 
årsager til en indre forstyrrelse kun kan tænkes 
fremkomne hos de endelige ånder under brugen 
af den frihed, som man tilskriver åndelige 
væsener til at påbegynde ganske nye rækker 
af begivenheder, som ikke ere betingede af 
de tidligere, måtte vi for at anerkende undere 
her kunne udmåle, hvilke begivenheder i 
åndernes indre der kunde have tilstrækkelig 
værdi for verdensplanen til at fremkalde Guds 
indgriben. Men dertil er vi ikke istand. 

Under disse forhold går det ikke an at 
anerkende underne som pludselige indvirk- 
ninger på de fysiske tings natur; men til- 
ladelig bliver efter Lotzes mening kun den 
antagelse , at der , navnlig ved en religions 
fremkomst, vilde kunne for^å en umiddelbar 

indvirkning fra Gud på sjælenes indre, dels 
under form af en inspiration, der udvider er- 
kendelse og anskuelse, dels under form af en 
vision, der tror at se ydre kendsgerninger, 
som ikke ere tilstede, dels under form af en 
viljens styrkelse indtil opofrelse. Alle tre 
former, også visionens, vilde da være at be- 
tragte som vidnesbyrd om en virkelig, for- 
hojet vekselvirkning mellem Gud og mennesket. 
Dette vil man kunne erfaringsmæssig godkende, 
men ud over dette hindres vi i at gå af er- 
faringens vægtfulde indsigelser, uden at vi kan 
skaffe dem bort ved afgorende grunde. 

I forbindelse med forestillingerne om ver- 
dens skabelse og opholdelse ved det hojeste 
princips eller Guds virksomhed står forestil- 
lingen om denne verdens styrelse. En 
sådan forestilling haves der imidlertid ikke 
brug for, såfremt man nægter muligheden af 
frie begyndelser, der kan virke forstyrrende 
ind på den iforvejen givne verdensplan, og 
selv om man indrommer muligheden af så- 
danne frie begyndelser, vil verdensstyrelsen 
være indskrænket til at modvirke og udjævne 
de derved fremkomne forstyrrelser, medmindre 
man med kristendommen tænker sig en ver- 

den s dom som afslutningen på en udvikling 
mod et bestemt mål. Først da kan verdens- 
styrelsen udfolde sig i en virkelig verdens- 
historie, hvor et fremskridt finder sted, 
hvis resultat i værdi adskiller sig fra dets 
begyndelse. 

Vor religiøse følelse foretrækker en sådan 
anskuelse, men at fastholde den i tanken har 
sine store vanskeligheder. 

Medens vi nemlig let nok kan forestille 
os, hvilken betydning tiden og al tidsmæssig 
udvikling har for endelige væsener, så er 
det umuligt på Gud at overføre noget til- 
svarende. Hvad han vil, kan ikke kræve 
nogen bestemt tid eller andre betingelser for 
at blive til virkelighed; det har allerede i 
kraft af hans vilje al optænkelig virkelighed 
og behøver ikke at erhverve den. Det vilde 
derfor modsige Guds eller overhovedet et 
hojeste princips begreb, når vi vilde tilskrive 
ham selv en historie i tiden således, at der 
skulde kunne gives noget formål for ham, der 
endnu ikke havde virkelighed, og som først 
skulde opnå denne gennem en række af virk- 
somheder. 

Men ligeså mnuligt er det på den anden 

side al forestille sig tiden som en anskuelses- 
form, der kun er til for endelige ånder, og 
under hvilke et i og for sig tidløst verdens- 
indhold lader sig tilsyne for os; der er be- 
standig for os anledning til at overføre tids- 
løbet i vore forestillinger, som vi i al fald ikke 
kan fraskrive virkelighed, på verden om os 
og over os. Denne trang til at have et virke- 
ligt sted, hvor det forbigangne opbevares, og 
et andet, hvorfra det fremtidige bliver nutidigt, 
har til alle lider ført til den fordring at tænke 
sig det i sandhed værende som ophojet over 
al tid og dog således, at der i dets væren og 
væsen finder et tidsforløb sted. 

. Denne trang ligger til grund for forestil- 
lingerne om Guds evighed og alvidenhed. 
Men når man vil forsøge på I tanken at fast- 
holde forestillingerne om et sådant tidsløst liv, 
der dog skal stå i et forhold til det sig i tiden 
udviklende menneskeliv, da viser vor erken- 
delse sig ude af stand til at arbejde med disse 
forestillinger, og Lotze ender da med at er- 
klære dem for den religiøse følelses postulater, 
der ere uopfyldelige efter menneskelig er- 
kendelse altså som en hemmelighed, der 
tilhører det guddommelige væsen. 

I henhold hertil kan Lotze derfor ikke 
tale om en Guds „verdensstyrelse*" i den for- 
stand, som om den bestod af en række hand- 
linger, der også for Gud selv udgjorde hans 
liv i successiv rækkefølge. Langt snarere må 
det, der kaldes „verdensformål**, betegnes som 
en hensigt, der stedse er fuldbyrdet og stedse 
fuldbyrder sig, idet den stedse er villet 
af Gud. 

Men når der så rejser sig det sporgsmål: 
hvori består nu Guds vilje med hensyn til 
verden, hvilket indhold har hint verdens- 
formål, da kan svaret herpå rent tanke- 
mæssigt kun holde sig til, hvad der er frem- 
sat i anledning af skabelsens begreb. Når 
Lotze, ved at omtale verdens skabelse, be- 
stemmer denne som skabelsen af en ånde- 
verden, ved hvis tilblivelse alt, hvad der 
hidtil var tænkt af Gud, træder ind i en ny 
virkelighed, så fastholder han atter her, at 
verdens formål må søges i noget, der 
kan bestå og foregå i ånderne eller 
ved dem eller for dem. 

Sporges der atter om dette formåls ind- 
hold, da kan der kun svares herpå ud af et 
gudsbegreb, der har langt dybere rødder end 

det hidtil fremstillede. Hidtil har Lotze kun 
draget de nødvendige følgeslutninger, som 
rent teoretisk knyttede sig til begrebet: et 
hojeste princip. Men nu henviser han til 
vort sindelags, vor falelses behov, og for dette 
giver han følgende samlede udtryk: „kun det 
absolut værdifulde fortjæner at gælde 
som betegnelse for det hojeste princip, 
og intet andet formål end realisatio- 
nen af den hojeste værdi kan være mo- 
tivet for dets skabelse og ordnings- 
princippet i det skabte.** (S. 71). 

Lotze er sig bevidst, at han til bestem- 
melsen af den hojeste værdi ingen teore- 
tiske hjælpemidler besidder undtagen den 
blotte analyse af selve begrebet. Men denne 
analyse lærer ham, at der overhovedet slet 
ikke vilde være tale om „værdi^ i en verden, 
i hvilken der ingen ånder gaves, eller i en 
åndeverden, som kun var udrustet med en 
teoretisk erkendelse af de faktiske omstæn- 
digheder og forhold, men som manglede æv- 
nen til at føle interesse for det erkendte 
indhold i form af lyst og ulyst. Han gor 
derfor gældende, atiogforsig har frem- 
stillingen af en eller anden virkelighed, som 

kan erkendes, af et bestemt forhold mellem 
forskellige elementer, en ordning i begiven- 
hedernes forløb, af en eller anden form for 
sammenhæng og udvikling, — i og for sig 
har alt dette ingen egen værdi og kan 
ikke være et formål, som vort sind med 
tilfredsstillelse kunde tænke sig at være 
stillet for verden. Det, som vi kalde så- 
danne indholds værdi, består udelukkende i 
den følelse af tilfredsstillelse eller lyst, som 
vi fornemme ved det. Med hensyn til alle 
hine formelle kendsgerninger kan man sporge, 
hvorfor nu just de og ikke andre skal være. i 
verden. Kun med hensyn til den omtalte 
lyst eller salighed bliver det sporgsmaal ab- 
surd, hvorfor just den og ikke hellere det 
fuldkommen ligegyldige skal være verdens 
sidste mål. 

I denne overbevisning afviser Lotze alle 
andre bestemmelser af verdens formål end 
den gamle religiøse tankes, der i Guds kær- 
lighedsvilje finder både grunden til skabelsen 
af en åndeverden, i hvis indre Guds egen 
herlighed kan blive en uendelig mangfoldig- 
gjort nydelse, og grunden til ordningen af 
alt det skabte. 

6* 

Ad denne vej uddannes vort gudsbegreb 
til at blive fyldt med et levende indhold, 
medens det hidtil kun har handlet om et 
tomt hojeste princip. Hertil slutter sig ud- 
trykket salighed, der tilskrives Gud, og som 
af* de hedenske religioner hovedsagelig blev 
forstået om Guds eller gudernes selvnydelse 
af deres egen skonhed, men som den kristne 
religion snævrere henfører til Guds etiske 
egenskaber. Det gode, hvortil vi i vor sam- 
vittighed føle os forpligtede, er i Gud ét med 
hans natur; denne have vi grund til at til- 
bede og skatte som værdifuld, når den er 
noget, der umiddelbart selv har sin egen 
værdi, altså den virken og handlen, hvis be- 
væggrund er kærlighed og godhed, og 
hvis mål er nydelsen af det gode og af 
den frembragte salighed. 

Begrebet om Guds hellighed har i vir- 
keligheden intet andet indhold end saligheden 
som Guds nydelse af det gode blot med den 
formelle tilsætning, at der hos Gud, hvem vi 
i hvert fald må tilskrive forestillinger om 
det onde og de virksomheder, der føre til 
usalighed, alligevel ikke er nogen bevæggrund 
tilstede, der endogså blot kunde forlokke ham 

til en afvigelse fra det, der forekommer os 
mennesker at være foreskrevet os som for- 
pligtende rettesnor for vore handlinger. — 

Samler vi nu de forskellige led i det 
gudsbegreb, som her er fremsat, da vil det 
sés, at deres tal er tre: den' ved bestemte 
love virkende, den kærlige og den gode 
Gud, og vort religiøse behov kræver denne 
trehed sammenknyttet i en uopløselig enhed. 
Men til dette krav svarer ikke nogen tænkelig 
tanke; for vor erkendelse er denne trehed i 
enheden en uløselig gåde. 

Derimod har den religiøse fantasi i for- 
skellige religioner ved hjælp af symboler søgt 
at anskueliggore den indre økonomi eller hi- 
storie hos det guddommelige væsen, der ved 
siden af den blotte anerkendelse af det gåde- 
fulde ved sagen dog indeholder en til en vis 
grad formel anskuelig forestilling om den 
måde, hvorpå man forudsætter dens løsning 
udført. 

„Det kristne dogme" herom betragter 
Lotze som ^et forsøg på at afværge og ind- 
skrænke den østerlandske hél- og halvhedenske 
spekulations aldeles udskejende fantasier med 
deres fordærvelige følger for det praktiske 

liv ved en formel, der indeholder aner- 
kendelsen af en for den menneskelige forstand 
uløselig gåde, men som tillige er så sparsom 
som mulig i sin bestræbelse for at fæstne det 
ubekendte i fantasien ved symbolske fore- 
stillinger/ 

Lotze adskiller bestemt denne „formel** 
eller dette „dogme" (o: den kristne trosbeken- 
delse) fra alle religionsfilosofiske forsøg på at 
bringe indholdet deraf til positiv erkendelse; 
disse forsøg fremtræde ikke som guddommelig 
åbenbaring og anerkendes heller ikke som 
sådan. 

Idet Lotze her sér bort fra enhver hi- 
storisk åbenbaring; anser han det for rimeligt, 
at den trehed, der som påvist findes i det 
ovenfor fremstillede gudsbegreb, har været 
anledningen til, at „det kristne dogme** om 
den treenige Gud er blevet til; men efter 
hans opfattelse kan det „ikke ville fore- 
stille en positiv erkendelse, men blot 
en anskuelig erindring om, at en uløst 
gåde her er tilstede.** — 

Efterat Lotze således har gjort rede for 
sit gudsbegreb og har påvist, at det dels er 
dannet i kraft af nødvendige tankeslutninger, 

dels er fyldt med et indhold, som svarer til 
vor følelses behov, opkaster han, den erfarings- 
mæssig udviklede fysiolog, det sporgsmål, om 
nu også virkeligheden stadfæster de tilfojelser, 
som stammer fra vor følelses behov; om er- 
faringen godkender de forestillinger, for 
hvilke vi ikke kan påberåbe os nogen nød- 
vendighed for tanken. 

Angående denne erfaring må vi nu be- 
standig holde os for oje, at den så godt som 
udelukkende er knyttet til jorden; kun der- 
om har vi en sikker viden, hvad det over- 
jordiske angår, at der udenfor jorden gives 
en ubegrænset virkelighed, at denne ube- 
kendte umålelige mangfoldighed virkelig er 
til. Men hvoraf eller hvordan denne hele 
virkelighed er bleven til, vide vi intet sikkert 
om. Ingen af de gængse forklaringer an- 
gående verdens oprindelse og udviklingsmåde 
kommer virkelig til en første begyndelse. 
Selv om man mener at kunne erfarings- 
mæssig godtgore, at hele planetsystemet er 
fremstået af en glødende gas, står dog det 
sporgsmål ubesvaret tilbage, hvorfra den ato- 
mernes bevægelsestilstand er kommen, der 
udgjorde denne gløden; hvorfra fremdeles den 

fællesomdrejnings retning er kommen for den 
rotation, hvori denne urtåge befandt sig, og 
endelig hvorfra selve det stof er kommet, der 
på den angivne måde tænkes sat i bevægelse. 

Og ligeså lidt nå disse forklaringer til 
verdensløbets ende; ti med vort ufuldstændige 
kendskab til naturen vil det være urigtigt at 
påstå, at ingen ændrende årsag skulde kunne 
komme imellem og derved aldeles forstyrre 
alle de fysiske forhold, som vi nu erfarings- 
mæssig kende. 

Men desuden slår Lotze fast, at alt dette 
strængt taget er aldeles betydningsløst i re- 
ligiøs henseende, og at det er en ganske for- 
fejlet alliance, som i vore dage er indgået mel- 
lem teologien og naturvidenskabernes gængse 
modebetrs^ninger. Det kan i hans ojne umu- 
lig være en hensigtsmæssig fremgangsmåde at 
gore de religiøse trossætninger afhængige af 
fysikkens nyeste opdagelser. 

Heller ikke den endnu bestaaende verdens 
indre ordning giver os nogen religiøs oplys- 
ning. Den såkaldte udviklingshypotese, hvor- 
ved der søges påvist den stadige overgang 
fra den ufuldkomne tilstand til den fuldkom- 
nere, indeholder vel for det endelige væsen 

en stor interesse og medfører en nydelse. 
Men hvad angår verdenshelet, er det ikke let 
at indse, for hvem der egentlig kunde ligge 
en tilvækst af lykke i den kendsgerning, at 
senere dannelser og subjekter ere fuldkomnere 
end tidligere. Det synes derfor ham at være 
en temmelig blind entusiasme, der sværmer 
for „verdens bestandige fremskridt". 

Den måtte da først påvise, hvorfor til 
syvende og sidst denne vorden i og for sig 
er ædlere end, fornemmere og værdifuldere 
end en ligefrem tilvejebringelse af den fuld- 
komne tilstand straks fra begyndelsen af. 
Hvad desuden de levende skabninger angår, 
så forsvinder jo ikke de lavere trin, som må 
forudsættes, men bestå sammen med de hoj- 
ere; og det sporgsmål må da besvares, hvad 
godt for verden der ved en sådan ordning 
er nået. Lotze mener, at der her vanskelig 
kan findes nogen anden tanke som svar på 
dette sporgsmål end den, „at der for enhver 
kombination af omstændigheder, som fore- 
kommer i naturen, også skal gives en art af 
levende væsener, der særlig er bestemt til 
netop at nyde disse; at der derfor gives 
så forskellige trin i skabningen, fordi en lige- 

lig nydelse af alle omstændigheder ved hjælp 
af den samme skabning vilde virkeliggore 
mindre godt i verden end, når opgaven er 
fordelt på forskellige, af hvilke enhver har sin 
særegne færdighed. 

Hvad erfaringen med uafviselige grunde 
godtgor som kendsgerninger, skal naturligvis 
anerkendes; men for Lotze er opgaven over- 
alt bag sådanne kendsgerninger at sé vær- 
dien deraf for levende ånder, og det vil 
atter sige: hvilket mål af godt der derved 
virkeliggores. Og for ham står det fast, at 
hvad så end naturforskningen når til at godt- 
gore, vil dog aldrig en religiøs vurdering 
blive umuliggjort. * Derfor er også nutidens 
stridigheder om menneskeslægtens op- 
rindelse (o: om Darwins teori) ham religi- 
øst ganske ligegyldige; når det først står 
fast, „at enhver fysisk virksomhed lige ned 
til den mindste kun sker under guddommelig 
medvirken, så kan den oprindelsesmåde, som 
erfaringens vidnesbyrd nøder os til at tilkende 
slægten i det store og hele, aldeles ikke under 
nogen form forulempe den storre værdighed 
og nærmere forbindelse med Gud, som vi til- 
skrive menneskene. Hvad han nedlægger ind- 

sigelse imod, er då kun den irreligiøse ten- 
dens, som opfatter hele udviklingen fra sim- 
plere organisationer til hojere som en række 
tilfælde. Ti en sådan opfattelse er allerede 
af den grund teoretisk uantagelig, at ethvert 
væsen kun indenfor et af dets særegne natur 
bestemt antal retninger kan forandre sig i 
overensstemmelse med de betingelser, som 
forefindes, og enhver stedfunden forandring 
vil være med til at bestemme den endnu 
mulige videre forandring. Men ved en sådan 
indenfor bestemte grænser planlagt udvikling 
er tilfældigheden som rådende magt gjort 
uantagelig. 

Langt alvorligere ere de sporgsmål, der 
udspringer af det fysiske og moralske ondes 
virkelighed, da verdensordenen, hvis den skulde 
svare til det af Lotze hidtil fastholdte guds- 
ideal, måtte være en ubrudt virkeliggorelse af 
det hojeste gode. 

Her hævder Lotze først og fremmest 
det ondes virkelighed ; ti sålænge der er noget, 
der gor ondt, fremkalder smerte, lader 
det sig ikke gore at benægte eller formindske 
dette onde til noget, der enten skulde kunne 
kaldes „en mangel på det gode** , „relativt** 

eller „tilfældigt*' ; alle sådanne begrebsbestem- 
melser vise sig aldeles utilstrækkelige, såsnart 
selve lidelsen af den ene eller den anden art 
onde taler sit stærke overbevisende sprog, 
eller når man betænker, at i dyreverdenen 
det onde ikke optræder af og til, men at 
dyrerigets hele tilværelse systematisk er an- 
lagt på, at den ene skal ødelæ^e den anden 
og det med en grusomhed, der forud er ned- 
lagt i de forskellige klassers naturlige drifter. 

Medens nu det ondes virkelighed er uan- 
gribelig, ere derimod alle fremkpmne rede- 
gorelser for dets oprindelse aldeles uholdbare. 

Dette gælder for det første den betragt- 
ning, der enten ikke anser verden for Guds 
skabning eller indenfor denne lader et ondt 
princip modarbejde ham. Ti det er aldeles 
utænkeligt, hvorledes et sådant ondt prin- 
cip, („en djævel") ligeså oprindeligt som Gud, 
skulde kunne støde sammen med Gud i den 
samme verden, uden at der gaves et tredie, 
hojere princip, af hvilket der træflfes afgorelse 
om, hvad der skal udspringe som folge af 
dette sammentræf. 

Uundgåeligt vilde da disse to principper 
som modsatte dæmoner blive det tredie, 

den egentlige Gud underordnede, og man 
vilde da nødes til at indromme, at det onde 
måtte have sin rod i Gud selv. 

Og dernæst gælder det alle de betragt- 
ninger, der søge det ondes oprindelse hos 
Gud selv enten i noget ^i Gud som ikke er 
Gud" (ti hvorfra hidrører da det?) eller i den 
endelighed, som, når verden trådte ind i 
den, overhovedet ikke kunde være uden et 
onde (ti endelighed kunde vel begrunde en 
mangel på det gode., men aldrig det positiv 
onde), eller endelig i friheden, som er given 
de skabte ånder med mulighed til at synde 
(ti den uløselige gåde vil da bestå i, hvor- 
ledes synd i åndens verden skulde kunne 
medføre det fysiske onde i naturen, eller 
hvorfor der ikke i verdensordenen gives en 
kraft, der kan afværge al den lidelse, der 
som følge af onde handlinger udgår over 
uskyldige). 

Selv om man nu vilde tage sit udgangs- 
punkt i tanken om menneskets guddommelige 
opdragelseog altså betragte det moralske 
og fysiske onde som midler til at fremme 
denne, så vilde vistnok denne tanke kunne 
forsvares under den forudsætning, at der er 

tildelt de endelige viljer frihed. Ti kun ved 
denne kunde det ské, at der i den endelige 
ånd udviklede sig tilbojeligheder og bestræ- 
belser, der var den guddommelige hensigt 
fremmede, og som havde en styrende hånd 
behov ligesom myndlingen, der overgives den 
menneskelige opdrager som et væsen, 
dannet i en verdensorden, der er fremmed 
for opdrageren og uafhængig af ham. Men 
hermed er vanskelighederne ikke løste ; ti dels 
er vi ikke istand til med fuldkommen klarhed 
at angive denne opdragelses mål — tålmodig- 
hed under lidelser vilde ikke udtomme sagen; 
der måtte sigtes på noget, der ikke blot op- 
vejede lidelserne, der, når de engang ere 
lidte, ikke kan tages tilbage, men som også 
retfærdiggjorde deres tidligere tilværelse som 
nødvendig. Og dels er vi ikke endnu nået ét 
skridt videre til at kunne forstå, hvorfor det 
fysiske onde måtte udspringe af det moralske 
onde, eller hvorfor det måtte benyttes som 
opdragelsesmiddel. Og disse vanskeligheder 
forøges endnu, når vi udvider synskredsen 
fra det enkelte menneskes til hele menneske- 
slægtens opdragelse; ti Jivorledes vilde det 
kunne stemme med begrebet om den gode 

Gud at tænke sig, at der foregår en op- 
dragelse af en menneskehed, hvis enkelte led 
er bestandig skiftende, så at de ufuldkomment 
opdragne led bortkastes, medens frugterne af 
deres opdragelse ophobes på senere slægtled 
uden fortjæneste hos disse, og uden at de 
tidligere, som har været med til at frem- 
bringe dem, får nogen dél i dem. Dertil 
kommer, at under denne „fremskridende" op- 
dragelse er der kun ét fremskridt, som kan 
erklæres for utvivlsomt, og det er vor viden- 
skabelige erkendelse af naturen og vort 
herredomme over dens hjælpemidler. Men 
med dette fremskridt vokser ingenlunde over- 
alt tillige bevidstheden om, at det har kostet 
arbejde at erhverve det. Videnskabens hel- 
hed beherskes ikke mere af nogen med lige- 
stor forståelse af alt. Dens frugter nyde de 
fleste uden kendskab til deres oprindelse og 
uden taknemlighed. Det moralske fremskridt 
hos de virkelige levende mennesker er i tider- 
nes løb ikke påviseligt, selv om den aner- 
kendte moral har udviklet sig til storre 
fuldkommenhed, og selve herredommet over 
naturen kan ikke tænkes udvidet udover 
visse bestemte grænser. 

Resultatet af alle disse betragtninger er 
da det, som Lotze udtaler således: at der 
aldeles ikke gives nogen teoretisk eller spe- 
kulativ lære, som i sandhed formår at bringe 
det ondes tilværelse i samklang med begrebet: 
en fuldkommen god Gud. Ere vi alligevel 
overbeviste om denne gådes løselighed, så 
må vi i det mindste gore alvor af et udtryk, 
som ofte nok er brugt: nemlig virkelig at 
søge grunden til denne os uforståelige førelse 
i Guds fuldkommen uransagelige visdom. 

Men hin overbevisning vindes efter Lotze s 
tanker ikke ved nogen teoretisk bevisførelse; 
den er en beslutning, karakteren må tage, 
idet den ganske giver afkald på teoretisk be- 
visførelse. Hvor man anerkender den følelse 
af bundethed eller forpligtelse over- 
for hint uendelige indhold, hvis sand- 
hed vi teoretisk ikke kan bevise, dér føler 
man sig overtydet om den religiøse tro's 
nødvendighed og sandhed, og dermed begyn- 
der egentlig først religionen. 

Hvor man derimod ikke vil gore dette 
karakterens afgorende skridt, medens man 
vel indrommer det, der teoretisk lader sig 
fastslå om hin eneste altomfattende magt. 

som vi fandt nødvendig for at kunne begribe 
verdensløbet, dér er indsigelsen rettet imod, 
at man forvandler begrebet om et hojeste 
princip til begrebet om den gode Gud. Og 
her findes da indgangen til den pessimistiske 
livsanskuelse, der intet andet sér i verdens- 
løbet end en oprindelig urgrunds blinde ud- 
vikling, der slet ikke arbejder hen imod at 
realisere nogen lykke men tværtimod i de 
enkelte ånder bliver sig sin ulykke bevidst og 
kun lader ønsket om tilintetgorelse tilbage. 

Lotze indskærper, at denne pessimistiske 
livsanskuelse tiltrods for de mange over- 
drivelser, som kan påvises i dens klager, og 
tiltrods for dens fuldstændige marigel på blik 
for virkelighedens goder ved siden af dens 
onder, dog er teoretisk aldeles uangribelig; 
den lader sig ikke modbevise ved tankens 
grunde alene. Men han udtaler tillige, at den 
videnskabeligt må siges at være den mest 
overfladiske og godtkøbsagtige anskuelse, fordi 
den simpelthen opgiver, hvad den ikke kan 
bevise, altså nojes med at nægte en gådes 
tilværelse, hvis løsning den ikke kan finde. 

Selv vedkender, han sig den optimistiske 
livsanskuelse, som svarer til hans religiøse 

7 

gudsbegreb , og han er da også rede til at 
gore regnskab for, hvilken bevæggrund han 
har til at fastholde den religiøse overbevisning. 
Nogen umiddelbar indre erfaring, der 
skulde kunne bekræfte det religiøse indholds 
sandhed ligeså klart og utvivlsomt, som san- 
sernes iagttagelse kan det i den udvortes 
verden, anerkender han imidlertid ikke; ti 
intetsteds finder man nogen overensstemmende 
indre erfaring af verdens guddommelige ordr 
ning, som jo dog ikke sanselig kan iagttages. 
Derimod henviser han til samvittighedens ud- 
sagn som det eneste ' fælles element, hvorpå 
religionen kan grundes. 

Vistnok siger samvittighedens stemme 
nærmest kun, hvad der skal være; men der- 
fra lader der sig dog drage en slutning til, 
hvad der er. 

Imidlertid må det her indrommes, at 
samvittighedens udsagn ikke forud for al 
erfaring er en sammenhængende åbenbaring 
af de bud, hvorefter vor fremtidige handling 
skal rette sig. Ligesom ved vor erkendelses- 
ævnes udvikling enkelte iagttagelser knyttes 
sammen, ordnes og ved overvejelse føres ind 
under bestemte grundsætninger, som så først 

ere bevidste vejledere i vor videre erkendelse; 
således begynder også samvittighedens ud- 
vikling med enkelte bestemte tilfælde, overfor 
hvilke der lyder en billigelse eller misbilligelse 
i vort indre. Først ved at sammenligne og 
ordne mange af disse enkeltbedommmelser 
danner der sig de almindelige sædelige for- 
skrifter, der sædvanlig betegnes som „sam- 
vittighedens umiddelbare stemme«. Men ved 
at indromme dette nødes vi ingenlunde til 
at ophæve de sædelige buds forpligtende magt 
og særegne majestæt, som om de kun var 
egoistiske klogskabsregler, indvundne gennem 
en erfaring om, at deres efterfølgelse gen- 
nemsnitlig sikrer os den storste sum af lykke. 
Vil man fastholde denne betragtning, da er 
den teoretisk uigendrivelig. Kun såmeget 
er klart, at hin tydning af de moralske bud 
er vilkårlig. Ti også når man bojer sig 
for disse buds hellighed, vedkender man sig 
jo dog ligefuldt, at deres efterfølgelse i hen- 
hold til erfaringen frembringer den storste 
sum af lykke, og man nægter ligesålidt, at 
indholdet af det, de befale, må være lært ved 
erfaringen. Forskellen er blot den, at man 
nu opfylder dem med et ganske andet sinde- 

7* 

lag i følelsen af den værdi, der ligger i 
enten at frembringe det gode ganske uegen- 
nyttigt eller i at leve for andre og ikke blot 
for sig selv alene. Og at denne værdi er til, 
hviler på en indre erfaring, som vel kan 
nægtes men ikke kan modbevises ved teore- 
tiske grunde, ligesom det er på den, enhver 
videre religiøs løftelse beror. 

Dette må dog ikke forstås således, som 
om Lotze vilde slå fast, at anerkendelsen 
af de sædelige buds hellighed med nødven- 
dighed straks vilde føre til en religiøs verdens- 
anskuelse. Tværtimod gor han opmærksom 
på, at både i oldtiden og i den nyere tid er 
en sådan anerkendelse af samvittighedens hel- 
lige bud bleven stillet i modsætning til de 
religiøse tanker, og at disse tanker da ere 
blevne fremstillede som en unødvendig og 
usand tilgift til hin anerkendelse. Han ind- 
rommer også, at der praktisk kan grundes 
en meget anerkendelsesværdig livsførelse på 
den blotte underordning under sædelighedens 
og verdensløbets almindelige bud. 

Men han fremhæver, at der ligger ejen- 
dommelige teoretiske modsigelser i en sådan 
opfattelse. Ti dels må den ubetingede gyl- 

dighed, som her hævdes for de sædelige love, 
medføre en ubetinget s kullen, der er al- 
deles utænkelig, når der ingen findes, for 
hvem denne skuUen har nogen værdi af lyst 
eller ulyst; og dels er den sindsro og den 
'selvagtelse, som sædelovenes efterfølgelse 
skulde yde uden noget hensyn til Ion eller 
straf, ufattelig, når de tænkes til huse hos 
væsener, der ikke ere istand til at begejstres 
for noget godt og skont men som natur- 
produkter træde frem for blot atter at for- 
svinde. Kun hvis et sådant væsen havde be- 
tydning som en evig .personlighed , vilde 
værdien af hin sjlndsro og selvagtelse kunne 
tænkes; men da er man også inde på spor, 
der må ende i en religiøs livsanskuelse. 

I henhold til disse overvejelser former 
Lotze de tre sætninger, der kan betragtes 
s(5m enhver religiøs opfattelses karak- 
teristiske udtryk i modsætning til den blot 
forstandsmæssige verdensanskuelse, 
således : 

1) de sædelige love betegne vi som 
Guds vilje; 

2) de enkelte endelige ånder ikke som 
naturprodukter men som Guds b8rn; 

3) virkeligheden ikke som et blot ver- 
densløb men som et Guds rige. 
Når der mod den første af disse sætnin- 
ger er indvendt, at de sædelige loves særegne 
ophojethed vil lide ved at betragtes som 
Guds vilje, så svarer Lotze dertil, at dette 
ikke med rette kan gores gældende mod en 
opfattelse, der ikke bliver stående ved at er- 
klære „det gode for godt, fordi Gud har 
villet det*, men sætter dette i uadskillelig 
forbindelse med det tilsvarende udtryk, at 
„Gud vil det gode, fordi det er godt." Disse 
to tanker erklærer Lotze for at være nød- 
vendig sammenhørende udtryk for en eneste 
kendsgerning, eftersom man altid støder på 
urimeligheder, når man vil forsøge på at skille 
dem ad. Han anser de sædelige buds vær- 
dighed for faststående i og for sig, og denne 
trænger derfor hverken til at begrundes elFer 
forhojes ved, at man angiver buddenes op- 
rindelse. Men han anser tanken om i og for 
sig selv bestående og gyldige sædelighedslove 
for en ufuldstændig tanke, der trænger 
til at fuldstændiggores og opnår dette derved, 
at Guds vilje fremhæves som disse loves op- 
hav. Derved bliver buddenes værdighed for- 

ståelig og forenelig med vor hele verdens- 
opfattelse. 

Den anden sætning tillægger han en 
dobbelt betydning, dels den at udtrykke men- 
neskets underkastelse under Guds magt og 
visdom i modsætning til den „vises selvgodhed, 
selvagtelse og selvretfærdighed" og de til- 
svarende moralsystemers hovmod, dels 
den at udelukke den ringeagt for per- 
sonligheden, der følger med at betragte 
mennesket som et forbigående produkt af 
naturløbet. Ved at kalde menneskene Guds 
born vil Lotze have udtrykt, at „der mel- 
lem Gud og mennesker finder et pietets- 
forhold sted, at denne forbindelse stedse er 
levende, og at det er igennem den, men også 
kun igennem den, at den endelige ånd op- 
hører at være hint aldeles uselvstændige pro- 
dukt af naturløbet.* 

„Som det hojeste gode træder nu, 
istedetfor den blotte selvtilfredshed, håbet om 
at være elsket af Gud. Denne anerkendelse 
fra den hojeste ånd fordriver det stolte krav 
på at ville have nok i sin egen selvagtelse. ** 

Endelig følger der af den tredie sætning, 
at vi, da vi ikke kende den guddommelige 

verdensstyrelses indhold og plan, må ude- 
lukke den ydre virkelighed og dens betragt- 
ning fra religionen og overlade den til viden- 
skaben. Medens de hedenske religioner dan- 
ner mytologier for at tyde og forklare virke- 
lighedens kendsgerninger, har kristendom- 
men ingen mytologi; den henviser videnskaben 
til en aldeles fordomsfri, også af religionen 
upåvirket, undersøgelse af virkeligheden og 
støtter udelukkende sine overvejelser på be- 
tragtninger af den åndelige verden, om hvil- 
ken vi har en indre erfaring. 

Lotze finder i hine tre sætningers ind- 
hold det væsentlige indhold af den kristelige 
åbenbaring. At være gennemtrængt af dem 
og frivillig at underkaste sig den guddomme- 
lige vilje, således som de forlange, det er i 
Lotzes ojne den levende trøsterige religi- 
øsitet eller religionen som følelsessag. 

Han anerkender imidlertid nødvendig- 
heden af at fremsætte dette indhold i bestemte 
læresætninger dels af hensyn til den enkelte, 
dels overfor samfundet. Den enkelte vil be- 
standig overfor tvivl, der opstå, trænge til at 
hente svar herpå i sin egen sjæls dybder og 
derefter at forme disse svar i overénsstem- 

melse med åbenbaringen (den religiøse my- 
stik). Og på den anden side vil det religiøse 
samfund, der med nødvendighed må danne 
sig mellem de mennesker, der sammenknyttes 
ved den fælles forbindelse med Gud, med- 
føre visse almengyldige lærdomme og sym- 
boler, hvori den enkelte kan genfinde, om 
ikke fuldstændig indholdet af sin personlige 
mystik, så dog sådanne grundtræk af en over- 
bevisning, under hvilken han vil være i stand 
til at indordne sin egen. Disse almengyldige 
lærdomme (dogmer) og symboler vil der- 
for have den dobbelte betydning: dels at 
fastholde de løsninger af tvivlen, som ere 
vundne i tidens løb, dels at afstikke visse 
omrids, ud over hvilke den enkeltes fore- 
stillinger eller fantasier ikke kan gå uden at 
udsætte sig for vildfarelse. 

Men naturligvis indskærper Lotze, at 
ikke et eneste af disse dogmer må opfattes 
som videnskabelig afsluttende svar på et 
forelagt sporgsmål, men at de tværtimod må 
betragtes som blotte symboler, der aner- 
kende, at en gåde er tilstede, og som ved 
utilstrækkelige billedlige betegnelser kun af- 
grænse det tankeområde, udenfor hvilket det 

ikke er berettiget at vove sig. Derfor må 
sådanne dogmers ordlyd aldrig gores gæl- 
dende som bindende for den enkelte; de be- 
høve nemlig altid en udtydning eller fortolk- 
ning, som hver enkelt personlighed må finde 
ud af sin egen indre erfaring. Den religiøse 
sandhed, som de indeholde, gælder vistnok 
for alle; men de teoretiske udtryk, som 
man finder for den, er allesammen u ad- 
ækvate (o: ikke fuldt tilsvarende), og en- 
hver må da give disse den udtydning, ved 
hvilken han bedst tror at kunne begribe den 
væsentlige betydning. Ligesom vi i hele det 
øvrige liv ikke kan undvære billedlige beteg- 
nelser for at tydeliggore os virkelighedens 
sande men i og for sig uudsigelige forhold, 
således må der også på religionens område 
hævdes ret til at bruge billedlige udtryk for 
det i og for sig ufattelige, til hvilke sindet 
kan knytte sådanne følelser, der passe for det 
egentlige indhold. 

Opgaven bliver da blot den: ikke at ud- 
give disse uadækvate, billedlige udtryk for 
mere, end de er, og at bekæmpe de mislig- 
heder, som en falsk fortolkning kan volde. 

Lotzes fremstilling har hidtil drejet sig 

om, hvilke næimere bestemmelser af det gud- 
dommelige væsen filosofien tillader, hvilke den 
udelukker, og endelig hvilke den forlanger 
uden dog at kunne udtiykke dem i adækvate 
begreber. Som samlet resultat af sin frem- 
stilling slår han fast: 

„at troen på en personlig Gud ikke 
modsiger nogen af de metafysiske overbevis- 
ninger, som vi må fastholde; 

at derimod de påstande er fuldstændig 
ubegrundede, som med afgjort vantro mod 
alt religiøst og med * den mest overfladiske 
lettroenhed overfor fysikalske modeteorier 
tænke sig det åndelige liv opstået af den 
blotte materies kræfter; 

at endelig anklagen for antropomorfisme 
(overførelse af menneskelige forestillinger og 
egenskaber på Guds væsen) er aldeles uret- 
færdig; ti forskellene mellem den uendelige og 
endelige ånd blive ingenlunde oversete. Der- 
imod er det kun dåiskab hellere at gore ver- 
dens hojeste princip til et ubevidst, blindt 
substrat, hvis begreb egentlig er noget for os 
fuldkommen dunkelt og uigennemtrængeligt." 

Når sporgsmålet herefter bliver om en 
guddommelig åbenbarings mulighed, så 

udtaler Lotze i overensstemmelse med sin 
overbevisning om Guds bestandige virk- 
somhed i verden og på de enkelte ånder og 
i henhold til det ubekendtskab med den be- 
stemte verdensplan, som han har vedkendt 
sig, at der intet er i vejen for den overbevis- 
ning, at Gud skulde have stået menneske- 
slægten nærmere i enkelte ojeblikke og i en- 
kelte personer og have åbenbaret sig på 
eminentere måde i dem end i de andre. Når 
derfor Jesus Kristus betegnes som Guds son, 
er det i hans ojne umuligt at rette nogen 
alvorlig indvending mod den væsentlige tanke, 
som udtales derved. Ligeledes finder han 
det uden tvivl berettiget at betragte det for- 
hold, hvori han har stået til Gud, som fuldtud 
enestående. Men da Kristus nu dog ikke 
i egentlig forstand kan være Guds son, og da 
dette billedlige udtryks sande mening slet ikke 
tillader nogen autentisk fortolkning, så mener 
Lotze, at hele denne sætning om Jesus 
Kristus som Guds enbårne son slet ikke egner 
sig til at danne et dogme, og at den, som 
vedkender sig denne sætning, dermed i grun- 
den kun udtrykker sin overbevisning om den 
enestående værdi, som Kristus har for 

ham, og som Kristi gudsforhold har for men- 
neskeheden, uden at han dog kan skafife be- 
stemtere udtryk for nogen af delene til veje. 
Han bojer sig for det indtryk, som Kristi 
lære og livshistorie umiddelbart gor på sindet, 
og han vedkender sig den overbevisning, at 
der herved er gjort en uendelig værdifuld og 
enestående gerning til menneskenes frelse. 
Men når man nærmere vil finde udtryk for 
denne gernings indhold og værdi, da kan han 
ikke anerkende, at noget af de foreliggende 
forsøg derpå kan stå deres prøve. Vil man 
tænke sig en forsoning af Gud således, at 
hans ære ved en enestes offerdød skulde mod- 
tage en satisfaktion for den krænkelse, som 
den har lidt ved den menneskelige synd, da 
er denne anskuelse efter hans mening aldeles 
umulig, fordi den hviler på det aldeles umu- 
lige begreb om en solidarisk enhed i menne- 
skeslægten, hvorefter skylden og pligten kunde 
overdrages af de mange på en eneste repræ- 
sentant. Og hvis man i stedet herfor vil gore 
en forløsning gældende, da lades det efter 
de almindelige fremstillinger ubestemt, fra 
hvad menneskeheden egentlig sér sig befriet 
ved denne løskøbelse. Det kunde ikke ret 

godt være Gud men må snarere være den 
naturlige lovmæssige orden, som har for- 
bundet synden og dermed også fordommeisen 
med vor endelighed. Da vi nu véd, at vi 
hverken er forløste fra de fysiske onder eller 
fra muligheden til synd, bliver altså som for- 
løsningens praktisk virksomme følge kun til- 
bage indholdet af en tro, som er os åben- 
baret og tilbudt, og som forsåvidt forløser 
os fra skabningens angst og trøstesløshed, 
som den lærer os at betragte alle onder kun 
som en guddommelig prøvelse. Efter denne 
anskuelse bliver dette jordeliv at betragte 
som en forberedelse, for hvis vildfarelser den 
guddommelige nåde har en forløsning at 
bringe, som vi imidlertid ikke i mindste måde 
kan danne noget tankemæssigt udtryk for, 
der er adækvat. 

Han afviser som fuldstændig betydnings- 
løse for det religiøse liv alle spekulationer 
såvel om syndens ophav som om menneske- 
slægtens jordiske fremtid, vor udødeligheds 
hvorledes og den gengældelse, som verdens- 
dommen vil bringe. I overensstemmelse med 
den nyere tids humanisme mener han det 
tilstrækkeligt for et sandt religiøst liv at fast- 

holde den almindelige tro på en vedvaren og 
en bestandig fuldkommeise såvelsom på en 
gengældelse. 

Derimod fastholder han nødvendigheden 
af at træde i stadig forbindelse med andre 
mennesker angående den religiøse overbevis- 
ning; dette samfund kalder hen den usynlige 
kirke. Den synlige kirke kalder han en kun 
menneskelig institution, som de troendes sam- 
fund har dannet dels for den fælles guds- 
tjænestes skyld, dels for at kunne ordne deres 
jordiske anliggender i overensstemmelse med 
deres tro's bud. Ugrundet er derimod i hans 
ojne ethvert krav, som denne synlige kirke 
måtte rejse på ikke blot at belære os om og 
lede os på vejen til den evige treise, men 
også at åbne og lukke den af egen magtfuld- 
kommenhed. 

løvrigt mener han, at kirkens ordning 
ikke nogetsteds må komme i modsigelse 
med statens ordninger; men på den anden 
side anser han det for et fra fortiden stam- 
mende nutidsonde, at staten tror at kunne 
undvære ethvert religiøst underlag og ind- 
retter sig derefter, medens den kræver under- 
kastelse af kirken (den synlige). Han an- 

befaler for statens enheds skyld, at den teo- 
logiske lærdom på den ene side og den irreli- 
giøse videnskab på den anden side træde be- 
skedent tilbage og ikke på nogen af siderne 
påstå at vide nojagtig så overmåde meget 
af, hvad de hverken vide eller kunne vide; 
at altså det religiøse liv efterhånden må ud- 
vikle sig i anerkendelsen af guddommelige 
hemmeligheder, der må overlades til hvert 
enkelt troende sindelags fortolkning, og af al- 
mindelige sædelige forskrifter, om hvilke der 
alligevel ikke er nogen meningsstrid — alt 
efter det gamle ord: enighed i det nødven- 
dige, frihed i det tvivlsomme, kærlighed i alt. 

III. 

Op en c er har fremsat sine religionsfilosofiske 
overvejelser i en fuldt bearbejdet form ; Lotzes 
„grundtræk af religionsfilosoflen** er udkom- 
met efter hans død og er kun dikterede fore- 
læsningsparagraflfer, hvortil han mundtlig knyt- 
tede sin udførlige, udarbejdede fremstilling. 

Med Grundtvigs afhandlinger „om den 
sande kristendom og om kristendommens 
sandhed** forholder det sig anderledes. De 
foreligge vistnok i en udførlig og så fuldt be- 
arbejdet form, som forfatteren dengang (1826 
— 27) var istand til at give dem. Men dels 
har han ved den anden udgave i en efter- 
skrift (1865) erklæret dem for, som strids- 
skrift betragtede, at være ikke blot. for- 
ældede men forfejlede, og dels er 
Grundtvigs hele fremstilling af tankesporgs- 
mål både så vidtløftig, brydsom og liden- 
skabelig, at det har sin store vanskelighed at 

8 

gengive hans tanker i sammentrængt, klar og 
fuldkommen pålidelig form. Grundtvig siger 
om sig selv i hin tid (Brevveksling mellem 
Gr. og Ingemann. Dec. 1824. S. 48 f.), at «han 
åbenbar er en blanding, en gæring, der mister 
livet, så snart den vil klare sig", at „hans 
kald er at udtrykke gæringen så kraftig levende 
og dog i grunden så kærlig som muligt^, men 
det er ikke at klare og navnlig ikke iat skaffe 
en klar og tækkelig form for syner og tanker, 
om hvilket han siger, at han ofte slås med 
sig selv uden at vinde sejr, „altid har jeg 
kun valget mellem liv og død,, og slås jeg 
for længe, da ej engang det**. Dette gælder 
vistnok nærmest hans digteriske virksomhed, 
men denne kan ikke skilles fra hans tanke- 
arbejde ; og om dette har han selv udtalt 
(Om krstd.'s sandhed. S. 298) : „mig blev det 
ikke givet at forene stræng orden med livet"; 
i alt skuer hans „poetisk historiske oje i 
Herrens lys udover det store kaos, som den 
menneskelige virksomhed på mér og mindre 
vilde veje udgor" ; han sér en vidunderlig 
sammenhæng i det hele, men i det meste 
skimter han den kun dunkelt, og hans læsere 
skimte tit kun dunkelt, hvad der står klart 

for ham. Han forudser derfor også, at hans 
skrift kun sent og vel først, når den ligger 
på hans grav, vil blive læst med de samme 
tanker, den skulde betegne. (Brevv. m. 6r. 
og I. S. 49). 

Nu da den ligger på hans grav, er det 
værdt at forsøge på en klarende redegorelse 
for Grundtvigs religionsfilosofiske tanker ; ti 
de har nu mere end nogensinde ærinde til 
kristne, der ere anfægtede af tankens tviv- 
lende og forskende indvendinger. Og da han 
trods alt det i afhandlingerne, der „hverken 
kan forsvare sig selv eller finde noget forsvar" 
hos 6r. selv, dog mener at de er et livligt og 
brugbart forsvarsskrift for kristentroen, 
ikke egentlig skikket til „at overbevise eller 
gendrive, end sige da forbitre modstanderne", 
men godt egnet „til at „dække og skærme 
stalbrødrene", og da han selv i efter- 
skriften har gjort rede for det væsentlige af 
det, som han ikke mere kunde vedkende sig 
deri, så er det muligt at give en pålidelig 
fremstilling af Grundtvigs religionsfilosofiske 
standpunkt, som han selv vilde have kunnet 
godkende. 

For nu imidlertid ret at vurdere dette 

8* 

standpunkt, må man erindre sig, at Grundt- 
vig ligefra 1810 har stået som kristendom- 
mens forsvarer overfor datidens rationalister; 
og at disse påstod at kunne fremstille en ny og 
bedre kristendom, hvis forskellighed fra den 
oprindelige, gamle eller forældede, de indrom- 
mede, medens de samtidig påstod, at den 
under fornuftens klarende lys fremstillede nye 
kristendomsform var den rigtigste og fortjænte 
fortrinsvis at bære kristennavnet. 

Overfor denne rationalisme er det, at 
Grundtvigs første opgave er klart at skille 
det sporgsmål: „hvad er den sande kri- 
stendom?" ud fra det derfra ganske for- 
skellige sporgsmål „om nu denne sande 
kristendom virkelig kan godtgores at 
være sandhed." 

Når rationalisterne udtydede evangeliernes 
fortællinger om Jesu Kristi ord dertil, at han 
kun var et menneske, lige vilkår undei-givet 
med os, der ved sit opvakte hoved og ved at 
bruge sin fornuft bedre end de fleste blev en 
særdeles udmærket mand og ret et dydens 
mønster, vanskeligt at nå, og når de hævdede, 
at kristendommen med rette bærer navn efter 
ham, fordi han bragte de hartad overalt 

forglemte eller dog forvanskede sandheder 
om Gud, forsyn og udødelighed samt ora 
menneskets pligter igen for dagen og ind- 
klædte dem i et for sanselige mennesker fatte- 
ligt sprog, da er det åbenbart, at denne hele 
opfattelse hviler på den forudsætning, at hvad 
der strider mod fornuften, kan umulig være 
sandt, og at man derfor nødvendig må for- 
kaste enhver mening af Jesu ord, som er 
ufornuftig, da Jesus ellers havde sagt en 
usandhed. Men denne forudsætning holder 
ikke stik. Ti selv om også de lærde vare 
enige om, hvad der skal forstås ved for- 
nuften, hvilket de nu ikke er, så er det dog 
to ganske forskellige sporgsmål, hvad Jesus 
har sagt, og hvorvidt han sagde idel 
sandhed. Ti man indser let, at det vilde 
blive en fortvivlet måde at læse bøger på, 
når man vilde læse, som om der stod, hvad 
man fandt, der burde stå. Det samme må 
naturligvis gælde evangeliernes beretninger 
om, hvad Jesus Kristus har gjort; ti betragter 
man disse som de eneste historiske vidnes- 
byrd om, hvad der skete, og det gjorde 
rationalisterne, da går det ikke an at give 
dem en fortolkning efter, hvad vi med vor 

„fornuft** kan falde på at kalde rimeligt. 
Enten må man derfor forkaste det ny testa- 
mentes efterretninger om Jesu Kristi liv og 
lære som upålidelige, og da véd vi slet ikke, 
hvad der er sket, eller også må man lade 
skriftens ord stå uden at gore vold på dem 
og bestemt adskille undersøgelsen af, hvad 
de indeholde om Jesus Kristus, hvad der er 
sket ved ham , og hvad der er sagt af ham, 
fra den derpå følgende undersøgelse, om alt 
dette nu tor siges at være sandhed, så vi 
både kan tro det og høste gavn deraf, selv 
om det måtte forekomme os urimeligt. 

Jesu ords og kristendommens sand- 
hed og troværdighed, det er og skal være 
et ganske eget sporgsmål, hvormed vi ingen- 
lunde må fordunkle sporgsmålet om meningen 
af Jesu ord og om den sande o: ægte kristen- 
dom, og her at spille med ord, som om den 
sande kristendom måtte være en kristendom, 
man erkendte for sandhed, vilde kun, når 
sagen ej var så vigtig, passe i en af Holbergs 
komedier, aldrig i en videnskabelig under- 
søgelse. 

Idet Grundtvig således stiller sporgs- 
målene op, gor han foreløbig den bemærk- 

ning, at hvis man ved fornuftigt vil forstå 
„noget, der gor alt modsat uden videre til 
logn, da må man heller ikke kalde andet 
fornuftigt end, hvad der er unægteligt o: 
kan ikke nægtes, uden derved at bekræftes; 
og det er en soleklar sandhed, som vel må 
indskærpes, da man har kaldt hundrede sæt- 
ninger fornuftige, uden om de halve at be- 
vise, de var unægtelige, og dog ligefuldt, uden 
videre, erklæret for usandt og umuligt, hvad 
der stred mod hvilkensomhelst af disse ube- 
viste grundsætninger.** 

Til denne begrebsbestemmelse af det for- 
nuftige kommer han senere tilbage, hvor det 
gælder om at slå sandhedens kendetegn fast 
i modsætning til lognen; her står den blot 
foreløbig for at afvæbne den påstand fra ra- 
tionalisternes side, at det i vore ojne urime- 
lige også skulde være det samme som det 
ufornuftige og dette igen ét med det umulige. 
Med et sådant udgangspunkt, påstår Grundt- 
vig, vil det være umuligt nogensinde at 
finde ud af, hvad kristendom er, da man 
her mangler almengyldige, bevislige grund- 
sætninger. 

Som tilhænger og forsvarer af den luter- 

ske tankegang tager da Grundtvig sit ud- 
gangspunkt fra det ny testamente som øverste 
dommer over, hvad der er den ægte kristen- 
dom, og i overensstemmelse hermed påviser 
han udførligt, hvorledes både evangelierne og 
apostelbrevene tilsammen give den luterske 
kristendomsopfattelse medhold i modsætning 
til den rationalistiske. Han påviser, at både 
alle menneskers syndighed og afmagt til at 
frelse sig selv såvelsom Jesu Kristi magt til 
som Guds enbårne son at frelse alle, der 
tror på ham som død og opstanden for dem 
og lade sig døbe i hans navn , at denne lær- 
dom ikke blot er lutersk men det ny testa- 
mentes helt igennem og altså ægte kristen- 
dom. Det samme gælder den Helligånds 
magt til at genføde og forny menneskelivet 
såvelsom lærdommene om treenigheden, ret- 
færdiggorelsen og helliggorelsen. Og når ra- 
tionalisterne påstod, at apostlene og discip- 
lene havde misforstået Jesus, og at derfor 
deres vidnesbyrd om ham måtte rettes, da 
viser Grundtvig, at enten må man så for- 
søge en sådan rettelse ved at gå ud fra Jesu 
egne ord, således som de i evangelierne ere 
os overgivne, (hvilket forsøg dog er selvmod- 

sigende, da vi kun kender Jesu ord gennem 
apostles og disciples fortælling), og i så fald 
vil det vise sig, at Jesus har henvist netop til 
apostlene som de eneste fuldgyldige vidner 
om ham, eller også vil man være ude af 
stand til at finde nogen rettesnor. Ti en så- 
dan kan da mindst af alt findes hos lærere, 
^der selv bekende, de i grunden slet ikke véd, 
hvad der er evig sandt om åndelige ting, 
uden for så vidt det vel må være evig sandt, 
at deres fornuft, der intet véd, véd alt, hvad 
der er værdt at vide." At en sådan frem- 
gangsmåde må føre til en falsk, værdiløs 
kristendom og ikke til en sand, ægte kristen- 
dom, synes alle at måtte kunne enes om. 

Meget vanskeligere bliver forsvaret for 
den luterske påberåbelse af den hellige skrift 
som kristendommens selvforståelige åben- 
baring, når rationalisterne først viste hen til 
de nytestamentlige bøgers tvivlsomme ægthed 
og deres tekst's usikkerhed og bagefter kræ- 
vede den ædru, kyndige og tænkende filolo- 
giske og filosofiske forståelse og udlægning af 
den oprindelige tekst som nødvendig forud- 
sætning for at kunne skaffe sig vished om 
den sande, den ægte kristendom. Ti svarede 

man dem end med rette dertil, at såfremt vi 
virkelig i disse gamle skrifter har en gud- 
dommelig åbenbaring, så må Gud også have 
sorget for, at den i kirken er opbevaret ufor- 
falsket og tilgængelig for i alt fald kirkens 
troende,' redelige og lærde lærere, så vilde 
dog et sådant svar indeholde den dobbelte 
mislighed både at lægge den sande kristen- 
doms skæbne i et lærd præsteskabs hænder, 
hvorved der må fostres et nyt papisteri med 
præsteherskab, og desuden at forudsætte en 
næsten ligeså lærd og klog menighed, der 
skulde være istand til at veje lærernes kund- 
skab og indsigt, hvis den ikke i blind kul- 
sviertro skulde underkaste sig dem. Vil man 
nu ikke det første, og anser man det sidste 
for ligeså umuligt som urigtigt, da er der 
vist ingen mulighed for ad denne vej at 
overbevise andre end dem, der allerede er 
kristne, og altså ej behøve det, om at fædre- 
nes (luterske) kristendom er den eneste ægte; 
og selve menigheden vil det ikke engang 
være muligt at bevise, at Luters lærdom var 
Kristi lærdom, eller at den kristendom, som 
vi nu forfægte overfor rationalisterne, svarer 
til dem bægge og er den eneste ægte kristen- 

dom; ti som bestående af lægmænd vil den 
ikke kunne følge et sådant bevis, og dog vil 
sådanne have samme ret og adgang til vis- 
hed i salighedens sag som den lærdeste bisp. 

Under sådanne forhold kunde det synes, 
som om „vi enten måtte opgive håbet om 
igen at kristne folket eller aldeles forlade den 
videnskabelige vej og vælge den populære, 
praktiske, moralske, eller hvad man vil kalde 
den vej, hvorpå man ikke går ud fra den 
udvortes men fra den indvortes erfaring, ej 
fra kristendommen som noget, der kræver 
tro, men fra mennesket, som trænger til 
kristendommen, og igen mindre fra hovedets 
trang til oplysning end fra hjærtets trang til 
beroligelse, til et uforkrænkeligt håb og en 
evig trøst.« (S. 89.) 

Meget kunde synes at tale for at gå 
denne sidste vej, især da det, at når kristen- 
dommen er guddommelig sandhed, må den 
nødvendig på det allemojeste svare til og 
være afpasset efter „hele menneskehedens 
trang, mindre altså efter den særskilte trang, 
der findes hos enkelte opvakte hoveder eller 
lærelystne sjæle, end efter den, alle menne- 
sker har tilfælles, som unægtelig er trang til 

samvittighedsfred og til trøst over al jordens 
moje, altså fomemlig over den opløsning til 
jord og den døds-bitterhed, der nødvendig 
må stå for hver levende bevidsthed som det 
sorgeligste af alt sorgeligt.** Og da kristen- 
dom kun er noget værd for dem^ der føle 
dette, for dem, der er syge og har lægedom 
behov, og er aldeles ubrugbar, hvor trangen, 
på hvilken den vil råde bod, ej findes, så 
synes det endmere at være den eneste rig- 
tige vej at gå: at lade det gruelige ordspil, 
man driver med de hellige navne Kristus og 
kristendom, være det, det er, og ved vidnes- 
byrdet om frelsen kun tage sigte på dem, 
der sukke efter befrielse og forgæves søge den 
hos sig selv eller hos verdens vise mestere. 

Det kunde synes så, men Grundtvig 
hævder stærkt, at det er ikke så. Og det af 
flere grunde. 

For det første må det for sandhedens 
egen skyld ikke være os ligegyldigt, om vi 
kan eller ikke kan godtgore, at det, vi for- 
kynde som sand kristendom, virkelig er den 
ægte, oprindelige, selv om vi gennem vor 
egen og andres erfaring kan godtgore, at det, 
vi antage og forkynde som kristendom, vir- 

kelig råder bod på menneskehjærtets trang til 
fred og frelse. Når der, som vi alle véd, er 
en gammel religion i verden, som kaldes den 
kristelige, og når vi giver den tro, vi forkynde, 
navn derefter, må vi kunne gore rede for, 
med hvilken ret vi gore dette, hvis vi ikke 
vil forvirre dem, vi tiltale, og krænke sand- 
heden. 

Men dernæst kan det ikke forsvares blot 
at gå ud fra den religiøse trang hos menne- 
skene og stile efter, hvad der kunde afhjælpe 
den. Ti både daglig erfaring og historiens 
vidnesbyrd Tærer, at hvor det sker, er man 
udsat for tusinde arter af selvbedrag og for- 
falder let til at danne sig en hedensk myto- 
logi med kristeligt skin eller, som det plejer 
at hedde, forvirrer sig selv med urimelige 
sværmerier og mystiske hjærnespind. Der- 
imod har også erfaringen godtgjort, at i mang- 
foldige mennesker, hos hvem trangen til for- 
ligelse med Gud og til saligheds håb slum- 
rede, vågnede den netop ved forkyndelsen af 
et ord, der havde gyldigt vidnesbyrd om at 
medføre guddommelig sandhed; alle hedninge- 
folks omvendelse til kristendommen bærer 
vidnesbyrd derom. Af hensyn til disse er 

det vor skyldighed at skaflfe dette gyldige 
vidnesbyrd for dagen, om det er gorligt. 

Og endelig vilde vi ved blot at gå ud 
fra hjærtets trang, som man føler, og der- 
efter afpasse den guddommelige sandheds 
indhold, vi under navn af kristendom vilde 
forkynde, gore os skyldige i en lignende uret 
som den, vi går i rette med rationalisterne 
om. De gå nemlig ud fra den menneskelige 
fornuft eller erkendelse som den guddomme- 
lige sandheds målestok og prøvesten; hvis vi 
nu blot vilde ombytte denne med hjærtets 
trang eller følelse, da vilde intet andet derved 
være vundet, end at vi fik en på anden måde 
dannet naturlig religion, mærket af hjærtets 
dybe men også dunkle rørelser, der lige 
sålidt som fornuftens begreber og slutninger 
ere rene og ubesmittede. Vi vilde få en 
følelseskristendom ligeså upålidelig på sin vis 
som fornuftkristendommen på sin vis, men 
med det fællesskab, at i bægge tilfælde viser 
mennesket sig i grunden som det, der har 
nok i sit indvortes lys. Og er først det 
slået fast, da kan man længe nok tvistes om, 
enten dette indvortes lys findes i indbildnings- 
kraften, i følelsen eller i fornuften, kort sagt. 

om det findes i hoved eller hjærte, det er 
lige vist, at mennesket da ikke trænger til 
nogen guddommelig åbenbaring. 

Af disse grunde er det urigtigt og ufor- 
svarligt at opgive forsøget på ad videnskabelig 
vej at gore det klart, hvad den sande, ægte 
kristendom er for noget. Bibelen alene kan 
ikke gore det, når dens ægthed, troværdighed 
og nojagtighed såvelsom dens rette forståelse 
er gjort tvivlsom, som rationalisterne har 
sorget for at gore det. Og de luterske refor- 
matorer, hvis hensigt det åbenbar var at 
lade menigheden selv sé ved himmellyset og 
gore lærdommen uafhængig såv^l af den en- 
keltes følelse som af menneskelig kløgt og 
vidnesbyrd, nåede ikke dertil; ti det pave- 
domme, som de udvortes afkastede, opstod 
indenfor deres egen kreds i skikkelse af sym- 
bolske bøger, præsters og læreres lærdoms- 
regler, altsammen kun menneskelige vidnes- 
byrd om biblens virkelige indhold o: om den 
sande kristendom. Og skulde dette da stå 
fast, var jo den egentlige åbenbaring at 
søge i disse symbolske bøger eller disse lær- 
domsregler. 

Og dog: et troværdigt menneske- 

vidnesbyrd behøve vi for at blive sikre 
på, hvilken såkaldet kristendom der -er den 
sande o: den ægte. At ville kræve et gud- 
dommeligt vidnesbyi'd herfor er urimeligt og 
umuligt uden mirakler; men indskrænke 
vi kravet til et troværdigt menneskeligt vid- 
nesbyrd om den oprindelige kristendom , da 
åbner sig en ny og hidtil ubetrådt vej, ad 
hvilken vi kan nå til at overbevise alle al- 
vorlige sporgere derom. 

Opfatte vi nemlig det ny testamentes 
bøger ikke som en guddommelig åben- 
baring, men som et værk dels af den kristne 
kirkes jordiske bygmestere (apostlene), dels 
af deres første disciple, altså som den ældste 
kirkehistorie, et menneskeligt vidnesbyrd 
om den kristne kirkes stiftelse og det kristne 
navns oprindelse, da er vi allerede forsåvidt 
på den rette vej, som det da er muligt at 
hævde, at disse skrifter tiltrods for alle 
mangler og unojagtigheder, der ikke kan 
tænkes borte i et menneskeligt værk, er så 
gyldig bevidnede af hele den gamle kirke, at 
de i det hele fuldt kan jævnstilles med alle 
historiske kildeskrifter, som vi øse kundskab 
af om fortiden. Selv uoverensstemmelserne i 

småting bidrage sit til at forøge evangeliernes 
historiske pålidelighed i det store. 

Vi have da her unægtelig en gyldig op- 
lysning om den oprindelige, altså om den 
eneste sande kristendom. Ti sæt også, at 
apostlenes beretninger om Herren og Lukas's 
om apostlene var upålidelige, så var disse 
skrifter dog lige pålidelige som en efter- 
retning om den ældste kristendom, efter- 
som apostlene og deres disciple unægtelig 
var de første kristne, og deres kristen- 
dom, den være iøvrigt sand eller falsk, foster 
af ærlighed eller bedrageri, er unægtelig som 
den oprindelige også den eneste sande, 
så hvad der i vitterlig uoverensstemmelse der- 
med kalder sig kristendom, tillyver sig kun 
navnet. 

Man sér nok, at til at hævde de luterske 
reformatorers påstand om det ny testamente 
som en guddommelig åbenbaring vilde 
der kræves en ganske' anden art af pålide- 
lighed; men da den ikke ad videnskabelig 
vej kan fastholdes, må den opgives. Til 
gengæld må man da kunne samle alle bog- 
lærde, som kan læse græsk og agte det 
umagen værdt at adsporge kirkehistorien om 

9 

kirkelyset, omkring det uomtvistelige indhold 
af disse de ældste menneskelige skriftlige vid- 
nesbyrd om den oprindelige kristendom. Og 
jo flere der i vor studerende tid kan være 
med til at deltage i denne undersøgelse, des 
mindre mistænkeligt må dens udfald kunne 
blive. 

Men for den hele menighed vilde dog 
ikke endnu dermed det afgorende vidnesbyrd 
være fundet, hvorpå den kunde grunde sin 
forvisning om at kende den sande kristendom. 
Hvis ikke hele menigheden kan tænkes sat 
istand til at læse og forstå det ny testamente 
på græsk — og dermed vil det foreløbig have 
lange udsigter, om det nogensinde var mu- 
ligt — , vil den fremdeles som alt i mange 
århundreder være henvist enten til at bære 
det romerske pavedommes eller de luterske 
læreres eller endelig de rationalistisk^ vrang- 
læreres åg, stole på dem og uden selvsyn 
tage imod den kristendom, som disse rakte 
den som den sande. 

„Under bekymringen for den adspredte 
hjord, hvis hyrde jeg ej måtte lade mig anse 
for, om jeg end kunde vundet udseende deraf, 
og som jeg ligesålidt måtte lede til nogen 

anden end til ham, hvis lejesvende vi alle 
ere, som kan ej stå for ulven, ej værge os 
selv end sige hjorden; — under denne be- 
kymring for hjorden fandt jeg vidnesbyrdet 
fuldgyldigt for os alle, for læg med lærd, det 
levende vidnesbyrd-, som gik fra mund til 
mund i Kristi kirke uforandret gennem alle 
omskiftelser, uafhængigt af alle skoler i kristen- 
heden, af alle pai'tier blandt de skriftkloge, og 
nu var sorgen slukt, nu var min bedrøvelse 
forvandlet til glæde; ti nu kunde jeg svare 
hvert menneske, der spurgte mig, hvad der i 
grunden var den sande o: ægte kristendom, 
uden at forlange tro på min ærlighed, end 
sige på min tro, min kundskab og indsigt. 
Nu kan jeg svare enhver sporger: ikke sandt, 
når du sporger om den sande o: ægte kristen- 
dom, da mener du dermed de kristnes tro 
og håb? ti mener du ikke det, da er kristen- 
dommen dig og dit sporgsmål mig en lige- 
gyldig ting; men når du mener det, da er 
svaret let; ti havde de kristne ikke den tro 
og det håb, de fra arilds tid bekendte sig 
til og døbtes på, da havde de naturligvis slet 
intet, hvad vi dog ikke uden den hojeste 
ukærlighed og åbenbareste uforstand kan 

forudsætte om de utallige millioner, som ved- 
kendte sig denne tro og dette håb, og hvoraf 
mange havde denne bekendelse kærere end 
livet; og havde blot en eneste af dem den 
tro og det håb, de alle bekendte, da havde 
han unægtelig den eneste sande o: ægte kristen- 
dom.« (S. 109— 10.) 

Det er den apostoliske trosbeken- 
delse som den hele kristelige kirkes vidnes- 
byrd, som Grundtvig her stiller i sit klare 
lys som det gyldigste vidnesbyrd af alle 
om, hvad de kristne oprindelig troede og 
håbede, altså om den sande kristendom; 
magen dertil lader sig umulig finde i al 
verdens bøger. 

Overfor de lærdes fornemme indvendinger 
imod denne hele menighedens ulærde tros- 
bekendelse, som de finde dels så indskræn- 
ket og dels så ubestemt, at dens vidnes- 
byrd må anses for at være utilstrækkeligt, 
gor Grundtvig gældende, at netop hvad 
man kalder dens utilstrækkelighed, er en af 
dens store,- berommelige egenskaber, som gor, 
at den ikke adsplitter de kristne men forener 
dem; og dertil har den vist sin bekvemhed 
ved, selv under de mest rasende sti'idigheder 

mellem kristenhedens skriftkloge, at være, 
hvad de gensidig indrommede, altså var 
enige om. 

Vistnok vil også denne apostoliske tros- 
bekendelse kunne mistydes trods dens histo- 
riske form og mageløse klarhed i, hvad den 
vil udtrykke. Men da det ikke kan ské uden 
vitterlig falskhed, er derved det vigtigste vun- 
det. Selv om da en eller anden skriftklog 
kunde ønske, at den indeholdt adskillige 
bestemmelser, som forekom dem hartad 
uundværlige, så er det dog aldeles uforsvarligt 
at ville gore sit private skon gældende over- 
for den apostoliske kirke, der, nødvendig med 
apostlenes minde, erklærede denne bekendelse 
for tilstrækkelig. 

For hele menigheden vil denne synsmåde 
medføre afskaffelse af alt pavedomme, og 
når den apostoliske trosbekendelse bliver ene- 
vældig i kirken, medens skriftfortolkningen 
såvelsom kirketjænesten overlades til den 
kristelige frihed, da vil menighedens 
åndelige frigorelse kunne fremmes under 
et selvsyn, der glædelig vil modtages af 
alle dem, der virkelig trænge til lys over 
livets vej. 

Har man nu fået oje for den apostoliske 
bekendelse som det oprindelige og afgorende 
vidnesbyrd om den sande kristendom, da op- 
lades efterhånden synet for den hele dåbs- 
pagt, forplantet ved dåbshandlingerne gennem 
alle tider; for det ligeledes ad mundtlig vej, 
under levende bon, forplantede, „fadervor", 
for de gennem nadveren forplantede nadver- 
ord fra Herren og endelig den ved al kristelig 
gudstjæneste bevarede fredshilsen, og for i alt 
dette tilsammen at sé den oprindelige kristen- 
dom, menighedens grundvold og klippe, som 
var forud for alle det ny testamentes skrifter, 
og efter hvis indhold disse skrifter derfor skal 
fortolkes, hvis man vil forstå dem ret. Ti 
som skrevne af kristne og til kristne, der 
iforvejen havde alt dette i deres hjærter til- 
fælles, forudsætte de overalt denne kristen- 
dom som en levende magt. - 

Hermed er vi da nået til at gore det 
klart for alle, der ønske at sé, og navnlig for 
hele menigheden, hvad den sande kiistendom 
er; og nu bliver da det andet sporgsmål at 
fremdrage: om nu denne eneste sande 
kristendom virkelig er sandhed. 

Men hvor talen er om sandhedserkendelse. 

er det aldeles nødvendigt at gå ud fra et be- 
stemt af alle erkendt grundlag i vor bevidst- 
hed; ti blot at opstille et noget, under navn 
af fornuft, som man enten ikke kan eller 
ikke vil sige, hvad er, og så derefter tale og 
slutte, som om man blot behøvede at kalde 
noget fornuftigt for derved at gore det 
til en unægtelig sandhed, det fører ingen 
vegne hen. 

Her er det da rettest og hensigtsmæssigst 
at gå ud fra selvmodsigelsesgrundsæt- 
ningen. Går jeg nu ud fra, at jeg selv er 
til, og kalder jeg alt det, der bliver mig lige 
så klart som, at jeg selv er til, for unægteligt, 
da kan hin gnmdsætning udtrykkes således: 
hvad der åbenbar ej kan være sandt, uden 
at noget unægteligt sandt skulde blive logn, 
eller hvad der benægter og derved gendriver 
sig selv, det er håndgribelig logn (S. 128), så- 
som når nogen vilde sige: der er i grunden 
ingen sandhed til; ti skulde det være sandt, 
da blev sandhedsfomægtelse den eneste sand- 
hed, der var til, og derfor må det nødvendig 
være logn. 

Når vi nu påstår, at den ægte oprindelige 
kristendom er sandhed, da kan man ikke med 

mindste grund forlange, at vi skal på natur- 
lig måde bevise sandheden af, hvad vi for- 
kynde som sket og åbenbaret på over- 
naturlig måde. Vi kan ikke engang prøve 
derpå uden at modsige os selv, da hvad der 
virkelig er overnaturligt efter tænkningens 
urokkelige grundlove umulig lader sig na- 
turlig bevise, ligesom det da er soleklart, at 
ingen historisk begivenhed lader sig matema- 
tisk bevise men kun historisk bevidne. 
Hvad man derimod med rette kan forlange 
af os, er, at der i det, vi forkynde som sand- 
hed, ej må findes noget, som åbenbar strider 
mod en unægtelig sandhed eller som gen- 
driver sig selv, og at hvad vi udgive for et 
gyldigt historisk vidnesbyrd, også virkelig for- 
tjæner dette navn. (S. 130.) 

Skulde der altså i den gamle ægte kri- 
stendom og fremfor alt i troen og dåben, 
som vi erklære for salighedens eneste vilkår, 
virkelig findes noget, der strider mod en 
unægtelig sandhed eller gendriver sig selv, da 
må det være logn. Men strider troen og 
dåben ikke bevislig mod en unægtelig sand- 
hed, da kan de være sandhed, er antagelige 
for enhver, som enten finder dem gyldig be- 

vidnede eller føler drift til at prøve deres 
kraft, og kan da ligesåvel være genstand for 
tro som for tvivl. 

Og nu er det Grundtvigs påstand, at 
der hverken i vor trosbekendelse eller i hele 
vor dåbspagt eller i noget af alt det, hvortil 
vi erklære de kristne forpligtede, findes det 
mindste, som strider mod unægtelig sandhed. 
Og når han holder sig særlig til den gamle 
trosbekendelse, forlanger han, at modstanderen 
for at afkræfte hin påstand, må bevise, enten 
at denne tro strider mod unægtelige 
sandheder, eller at det ikke er den 
kristelige tro, eller at ingen mere har 
denne tro, så bekendelsen er hos alle 
kun et tomt mundsvejr. (S. 142 smlgn. 
S. 300.) 

Af disse 3 punkter er det naturligst at 
drage det mellemste frem først, da det i den 
foregående fremstilling har fået den nødven- 
dige belysning. Hvis den overalt i kristen- 
heden bevarede trosbekendelse ved dåben 
var uægte, da vidste vi ikke, hvad den op- 
rindelige, ægte kristendom indeholdt. Men 
ved siden af de historisk vitterlige ændringer 
af den (i deri græske kirke), der vise hen til 



138 

dens oprindelighed, erklære katoliker og prote- 
stanter enstemmig denne trosbekendelse for 
den oprindelige og sande, på hvilken der med 
rette døbes, når man vil blive delagtig i de 
kristnes salighedshåb. ved at indgå i kirken. 
Det tilkommer da nu dem, der vil benægte 
dette, at skafife bevis tilveje for, at hin tros- 
bekendelse ikke er den oprindelige og ikke 
var det oprindelige dåbsvilkår, og når de 
ikke har kunnet eller kan det, da indtager 
menigheden ved altid at tage sit udgangs- 
punkt fra denne trosbekendelse en kristelig 
forsvarligere stilling end igennem mange år- 
hundreder. Navnlig er det derved lykkedes 
at komme ud af den ulyksalige stilling, der 
syntes at skulle føre til den kristne kirkes 
undergang, at man grundede sin tro på en 
bog, hvis ægthed og troværdighed gjordes 
tvivlsom, og hvis fortolkning var overladt 
til enhvers fornuftige o: vilkårlige og selv- 
kloge skon. Følgen deraf blev, at kristen- 
dommen mere og mere forsvandt af kristen- 
heden, medens man samtidig påstod, at 
nu havde man netop fået klaret den rette 
kristendom ud af fortidens fordomme og 
overtro. 

Betragter man nu den kristelige tros- 
bekendelse som troens levende uforanderlige 
grundbegreb, den hellige skrift som en hellig, 
troværdig, kristelig, åndelig kirkebog, alle 
kristne lige uundværlig, men gavnlig i forhold 
til graden af tro og oplysning, og gor 
man i overensstemmelse hermed en bestemt 
forskel mellem al teologi med dens dogmer 
(læresætninger) og kirken med dens tro, idet 
man hævder (S. 273), at „teologien har dog- 
mer, men kirken ingen, uden forsåvidt den 
har en teologisk hojskole; at i sig selv har 
kirken, som et trossamfund og et åndeligt 
Guds-hus, kun tro, håb og kærlighed med 
dertil svarende nådemidler og står kun til 
regnskab for, hvad den i trosbekendelsen og 
ved nådemidlemes brug levende udtrykker," 
— da kan man afvise alle angreb på treenig- 
hed og forsoning o. lign. dogmer, medens man 
til kristendommens forsvar samler alt -om 
dette ene sporgsmål: kan det godtgores, 
at et eneste led af vor trosbekendelse 
strider mod en unægtelig sandhed? 

Vistnok vil kristendommens forsvarere 
under en sådan undersøgelse straks fristes til 
at beråbe sig på ligheden mellem troens 

hemmeligheder og de naturlige ting, enten i 
legemets eller åndens verden, til i henhold 
hertil at bygge den kristne tros filosofiske 
rimelighed på filosofiske slutninger, og, 
når det ikke vil lykkes, da at påstå, at et 
guddommeligt vidnesbyrd kan gore det, der 
strider mod sund fornuft, troværdigt. 

Men bægge dele må på det omhygge- 
ligste undgås; ti ved den første fremgangs- 
måde kommer man ind i en til dommedag 
uendelig tvist, hvorved vi fordunkle spørgs- 
målet om kristendommens filosofiske for- 
svarlighed, der jo ingenlunde består deri, 
at enten Kristi overnaturlige menneskeliv eller 
de åbenbarede hemmeligheder kan synes alle 
tænkere rimelige, hvad der efter omstæn- 
dighederne endog er åbenbar umuligt; men 
ene og alene deri, at al verdens visdom ej 
kan afbevise et eneste træk i Jesu ovematur- 
lige« liv eller et eneste led af de kristnes tro. 
Og den anden påstand er ligefrem gruelig; ti 
det lader sig unægtelig bevise og er derfor en 
guddommelig vished i ethvert sandhedskærligt 
hjærte, at hverken kan en tro, hvori der 
findes mindste gran af vildfarelse, være gud- 
dommelig sand, ikke heller kan Gud gore 

logn til sandhed, fordi han derved nægtede 
og tilintetgjorde sig selv. 

Vi skal derfor, skyende denne fristelse, 
lade det stå ved sit værd, om kristendommen 
er filosofisk rimelig eller ikke, og indskrænke 
os til påstanden om dens filosofiske for- 
svarlighed, i det vi holder os til det, der 
er éns for alle, til tænkningens grund- 
love og til uomtvistelige begivenheder 
i den udvortes verden. 

Kun da kan vi nå vort ojemed, der jo 
hverken skal være at glimre med filosofisk 
skarpsindighed eller at påtvinge dem kristelig 
tro, der ej skøtte om den, inen kun at gen- 
drive den skammelige beskyldning, at vor 
tro skulde åbenbar ligge i strid med sand- 
hed, og at overbevise retsindige tvivlere, som 
føle trang til et fredens evangelium, om, at 
de ikke blot ulastelige kan men også bor 
søge hvile i den kristne tro. 

Om sådanne da vil prøve, om ikke deres 
erfaring vil stadfæste vor og tidernes vidnes- 
byrd, at Kristi evangelium, skont det er 
verden til forargelse, dog er en Guds kraft til 
salighed for hver den, som tror, det bliver 
da et andet, sporgsmål, som kun vil kunne 

besvares af hvert enkelt menneske for sig ved 
et personligt valg ud af trangen til fred og 
frelse. (S. 245— 49). 

Den påstand, som i overensstemmelse 
hermed kækt må fremsættes, er da den: at 
modstanderne ikke kan afbevise et eneste led 
af vor trosbekendelse; hvis de kan det, da 
tilbyde vi at frasige os al ret til at kaldes 
kristne. Det klinger forvovent, men „det 
skal klinge forvovent, på det menigheden, 
som er bleven tvivlrådig, kan lære igen at 
bygge sin tro på bekendelsen som på den 
urokkelige klippe, der har trodset såmange 
solhvervstorme, at den sagtens kan trodse 
en modsigelse, der kun er et mundsvejr". 
(S. 221.) 

Hvad for det første angår de kristnes 
bekendelse på Gud fader, almægtigste, 
himlens og jordens skaber, da kan man 
vel forsøge på at godtgore det urimelige og 
ubegribelige i, at der skulde være en sådan 
Gud til, i hans måde at leve og virke på og 
i hans opholdssted; men tiltrods herfor vil man 
ikke være istand til at påpege nogen unæg- 
telig sandhed eller nogen uomtvistelig kends- 
gerning, der skulde kunne gore hans tilværelse 

umulig, og når vi da holde os fra at for- 
handle med modstanderne om alle nærmere 
bestemmelser ved denne tilværelse end dem, 
selve bekendelsen indeholder, da skal man 
nødes til at indromme, at troen på en sådan 
altrådende Gud, himlens og jordens skaber, 
er mulig. 

Holder vi nu dette fast som livsroden i 
de kristnes tro og går derfra videre til be- 
kendelsen af Jesus Kristus som Guds 
enbårne son, vor herre, undfangen 
ved den Helligånd, født af jomfruen 
Maria, da vil det ikke kunne nægtes, at er 
der virkelig en almægtig Gud til, som alt må 
lyde, da vil en sådan ligeså godt kunne 
være istand til ved sin åndelige kraft at skabe 
et foster i jomfru Marias liv og fylde dette 
med, hvad han vil, som han er istand til ad 
den naturlige vej at skabe nyt liv i et levende 
væsen efter sin vilje og i det hele råde over 
naturens og åndens liv. Der gives heller ikke 
her nogen unægtelig sandhed, som gor denne 
Guds magt udover de almindelige naturlove 
umulig. 

Ligesålidt vil man være istand til at godt- 
gore, at denne Jesus Kristus, når han ^var 



144 

død, umulig kunde med sin sjæl eller i ånden 
stige ned til eller gæste sjælene af de andre 
afdøde, medens hans legeme hvilede i graven, 
eller at Gud ikke kunde oprejse hans legeme 
igen af graven til et nyt liv i en anden verden 
(uforkrænkelighedens) og lade dette legeme 
tage bolig der, efterat det her havde vist sig 
således, som det atter engang igen skal vise 
sig ved verdens ende. Alt dette kan selv- 
følgelig ikke bevises at være sandt, men det 
kan ligeså lidt bevises at være usandt, da det 
dog er en kendsgerning, at det var de 
kristnes tro herpå, der tiltrods for alle verdens 
magter, deres had og deres spot, bragte 
millionerne på jorden til at boje knæ i Jesu 
navn. Dette beviser vistnok ikke den kristne 
tros sandhed men står dog i vejen for den 
antagelse, at det hele har været indbildning 
eller bedrag. 

Og endelig vil ingen kunne ved nogen 
unægtelig sandhed eller nogen selvmodsigelse 
godtgore, at Gud fader ikke skulde kunne 
skænke sine faldne bom forladelse for deres 
synder, oprejse deres legemer til nyt liv i en 
ny verden og skænke dem det evige liv, eller 
at den ånd, ved hvis kraft dette bekendes at 

ské, umulig kan være en egen personlig ånd. 
Skulde alt dette kunne godtgores, da måtte 
det kunne bevises, at der ingen synd er til, 
eller at den kan aldrig forlades; at Gud har 
ingen ånd, eller at Guds-ånden er sig ubevidst, 
eller at ingen ånd kan være personlig; og 
endelig at legemet er i grunden ingen ting 
eller bliver dog uundgåelig til ingen ting. 
Men er dette tilsammen ubevislige påstande, 
så må den kristne tros indhold erkendes som 
muligvis sandt, selv om vi naturligvis må 
indromme, at' vi kan hverken begribe eller 
bevise, hvorledes Gud kan gore alt dette. 

Er nu dette blot muligt at tro, uden 
at nogen unægtelig sandhed derved krænkes 
og uden selvmodsigelse, da vil det bero på 
vor trang til den syndsforladelse, til kødets 
eller legemets opstandelse og til det evige 
liv, som den kristne kirke vidner, der ved 
denne tro kan vindes, om vi antage denne 
tro og forsøge på at prøve dens kraft til at 
skænke disse goder. 

Men de, som således drevne af trang til 
frelse gribe den kristne tro dér, hvor den 
findes klart udtrykt og noje bestemt: i kir- 
ken, de vil ved denne og støttende sig til 

biblen ledes til en sund religiøs vækst, i det 
de nu blive istand til at forklare denne rigtig 
og bruge den ret; medens de, der atter vilde 
udlede trosbekendelsen af skriften, kom i et 
videnskabeligt vilderede, hvoraf de vantro 
skriftkloge har betjænt sig til aldeles at for- 
virre begreberne om kristendom. 

De, der følge den her betegnede vej, vil 
snart blive foi*vissede om, at så vist som den 
kristne både vil og skal tjæne sandheds Gud, 
så vil og må han også sige sig løs fra lognen 
og lognens herre. Og selv otn det for os er 
nok så umuligt at forstå, hvorfra en sådan 
lognens herre kan være oprunden, hvorledes 
hans tilværelse er og hvor stor hans magt, 
så er det dog lige vist, at så længe den kristne 
tro og kirke åndelig bestrides af en åndelig 
person, så længe har de, og Kristus i dem, 
unægtelig en grundfjende o: en djævel, som 
skal undsiges, og som deres nærværende mod- 
standere må finde sig i selv at udgore, når 
de nægte tilværelsen af kirkens grundfjende i 
en hojere orden. (S. 267.) 

Fremdeles vil man under hin vejledning 
af trosbekendelsen og støttende sig til biblen 
lære at holde fast på Herrens egne ord i 

nadveren son;i usvigelig tale, selv om man 
samtidig giver afkald på enhver nærmere be- 
stemmelse af, hvorledes Herrens nærværelse 
i nadveren lader sig udtrykke, og hvorledes 
det hemmelige samfund mellem Herren og 
menigheden derved holdes oppe og næres. 
Mindst af alt vil man da forsøge på at lægge 
nogen enkelt forklaring herom som et åg på 
menighedens nakke eller udelukke nogen en- 
kelt af denne, fordi han havde særlige tanker 
om dette „hvorledes" , når han blot fastholdt 
Herrens egne ord „dette er mit legeme" og 
„dette er mit blod" som sandhed. Ti for 
dette indestår kirken, og overfor dette 
kræver den tro af sine born. 

Og endnu bestemtere må denne adskil- 
lelse mellem det for alle kristne gyldige og 
det særlige teologiske fastholdes, hvor der 
tales om sådanne læresporgsmål som dem om 
forsoningen , treenigheden , retfærdiggorelsen 
•og lign. 

Kirkens lære, som henvendes til alle 
kristne, er om Kristi døds betydning den, at 
han hengav sit legeme for dem og ud- 
øste sit blod til deres synders for- 
ladelse. Af disse ord kan der vistnok ud- 

10* 

ledes den almindelige forsoningslære, ifølge 
hvilken de kristne betragte Kristi død som 
deres egen og den straf, han led, som den, 
de selv havde fortjænt men nu for hans 
blodsudgydelses skyld kan undgå. Men der 
kan også udledes andre lærdomme deraf, 
som ikke falde sammen med denne forsonings- 
lære, og ingen er berettiget til at pålægge 
nogen kristen at finde denne deri eller over- 
hovedet at finde mere deri, end hvad der 
udtrykkelig siges, at det var ikke for sin 
egen, men fo.r sine troendes skyld, at 
Herren døde, og at denne hans død er 
vilkåret for den syndsforladelse, som 
vi i trosbekendelsen ophoje og i dåben 
modtog. 

Om treenigheden lærer kirken egentlig 
ikke mere, end trosbekendelsen selv inde- 
holder, men i henhold til biblens oplysning 
fastholder den, at der er tre, som vidne i 
himmelen o: véd guddommelig af sig selv at 
sige, og at disse tre ere ét, i det sonnen og 
ånden har deres guddomskilde i faderen 
(1 Joh. 5,7). Men hverken findes ordet tre- 
enighed i den hellige skrift, ikke heller på- 
lægger den kristne menighed nogen af sine 

medlemmer at vedkende sig eller underskrive 
nogen lærdom herom, således som den findes 
udtrykt i den atanasianske eller den nikænske 
eller lign. bekendelser. Hvor dette er sket 
(i den græske kirke), må det betragtes som 
et bestemt overgreb af lærdommen på den 
fælles almindelige tro's bekostning, selv om 
man vedkender sig hine læreudviklingers ind- 
hold som rigtigt. 

Og når endelig kirken i overensstemmelse 
med Pauli breve herom har hævdet ret- 
færdiggørelsen uforskyldt af Guds nåde 
ved den forløsning, som er i Kristo Jesu for- 
medelst troen på hans blod (Rom. 3,*24 — 25), 
og når særlig den luterske kirkeafdeling har 
givet denne lærdom en udførlig og udtom- 
mende bearbejdelse, da kan man slutte sig. 
hertil så noje, som man vil, eller man kan 
gore sine indvendinger derimod, så er dog 
aldrig nogen læreudvikling derom, end ikke 
Pauli egen, lagt som en forpligtelse på nogen 
enkelt som en salighedssag, blot at den tro 
fastholdes, som nødvendig ligger i bekendelsen, 
at syndsforladelsen er en virkning af Jesu 
frivillige død og derpå følgende opstandelse. 
Men når kirken derhos i sin anden trosartikel 

erklærer Jesus Kristus for al jordens dommer, 
altså for den guddommelige retfærdig- 
hed i egen person, og når den i den tredie 
trosartikel bekender tro på Guds ånd som 
den personlige hellighed, der helliggor 
kirkesamfundet, så ligger der heri forpligtelsen 
for alle kirkens medlemmer til et helligt liv 
og levnet, så at ikke med rette kirkens ret- 
færdiggorelseslære kan mistydes til værn for 
sædelig dorskhed eller blødagtighed. 

På denne og lignende måde vil al teo- 
logisk lærdom, som nødvendig må trives i 
skolen, gore tjæneste for menigheden til 
dens vækst fra blind tro til klarhed men uden 
nogensinde at misbruges som et åg på menig- 
hedens nakke eller som en forvirring for de 
umyndige. Dette nås ved overalt så skarpt 
som muligt at indstrege det grundkriste- 
lige, almengyldige, uforanderlige som det 
eneste, modstanderne nu og altid skal nødes 
til at lade stå urokket. Det har Gud i hi- 
storien givet et for sandhedskærlige menne- 
sker umiskendeligt vidnesbyrd, og det skal 
alle være enige om, som med rette vil bære 
det kristne navn, medens derimod alt andet, 
hvor nødvendigt, klart og sikkert det end 

måtte synes os, kun skal udgå til menigheden 
som oplysning, råd og formaning, hvoraf hver 
må tage, hvad ham tækkes, og hvoraf vi skal 
være visse på, at den Helligånd som alle 
kristnes guddommelige formynder vil oplyse 
og drive enhver sand kristen til at tage så- 
meget, som er værdt at annamme, eller som 
de kan bære. Og dette grundkristelige kan 
vi kun forsvarlig fastslå indholdet af ved at 
agte på, hvad kirken ubetinget fordrer af 
alle dem, den skal optage i sig og délagtig- 
gore som i sine nådemidler så i det af 
troen ved dem udspringende sikre og levende 
saligheds håb. (S. 250—51.) 

Under hele denne udvikling har én for- 
udsætning været levende og virksom hos 
Grundtvig, nemlig den om grundforskellen 
mellem det mundtlige ord og den skrevne 
bog, og når han henviser til kirkefaderen 
Irenæus som den, hos hvem han nærmest 
har fundet slægtskab i teologisk tankegang, 
er grunden dertil den, at han hos ham klarest 
har fundet hin grundforskel hævdet. I følge 
denne er det fra Herren og apostlene ned- 
arvede mundtlige ord ved sakramenterne det 
fælles grundkristelige ai-vegods, der har almen- 

gyldighed for alle kristne, hvorved det kriste- 
lige liv skabes, opholdes og fuldkommes, 
medens den hertil sig sluttende hellige skrift 
er en pålidelig, uundværlig og uforbederlig 
beskrivelse af forberedelsen til og iværksæt- 
telsen af den menneskelige frelse og et op- 
lysende og opbyggeligt vidnesbyrd om, hvor- 
ledes Guds rige har taget og må tage skik- 
kelse i dem, der med tro gribe Guds ord og 
tilegne sig det. 

Hermed er der nu kastet lys over, at 
den kristelige tro er en bestemt tro med et 
bestemt forud givet indhold, -og at intet led 
af denne tro kan godtgores at stride mod en 
unægtelig sandhed. Der står nu blot tilbage 
at påvise, at denne kristne tro, som altså 
kan være sandheds tro, er blevet bevidnet 
og bliver bevidnet som sandhed til salighed 
for hver den, der tror. 

Dette vidnesbyrd om kristendommens 
sandhed er igen et trefoldigt, dels det 
kirkelige, som bæres af alle troens bekendere, 
aflægges ved dåben og nadveren overalt, hvor 
disse endnu forrettes apostolisk efter Herrens 
indstiftelse, og går ud på, at de udretter 
denne gerning til de troendes saliggorelse ; dels 

det videnskabelige, der hører hjemme i 
skolen og går ud på, at det kirkelige vidnes- 
byrd, der har udbredt og vedligeholdt den 
kristne tro, må nødvendig være sandt, da det 
ellers umulig kunde havt det liv og den kraft, 
som erfaring lærer, det måtte have for at 
udrette, hvad det virkelig har udrettet; dels 
endelig det personlige, som man ved at 
betragte arildskirken vel må kalde det bispe- 
lige, og som i alt fald er det hyrdelige, da 
det ret egentlig minder om den gode hyrde, 
som satte livet til for hjorden og vil aldrig 
fattes tjænere, som træde i hans fodspor. 

Dette tredobbelte vidnesbyrd må sés un- 
der en noje forbindelse mellem dets tre led. 
Det første af disse er i alle måder det vig- 
tigste og egentlig afgorende, fordi, hvis det 
ikke fandtes og kunde påvises, da vilde der 
slet ikke mere være nogen kristendom på jorden. 

Men det andet må for menighedens 
skyld ikke forsommes, da det her gælder om 
at påvise kirkehistorisk, hvilken magt den 
kristne tro gennem tiderne har haft til både 
at rejse sig selv af dvale og til at levende- 
gore det hensovede eller uddøde menneske- 
og folkeliv. 

Og hvad det tredie led angår, det per- 
sonlige eller hyrdelige vidnesbyrd, da må det 
som en frimodig beråbelse på egen livs- 
erfaring af troens guddommelige kraft og et 
dertil svarende dådfuldt liv hos dem, der, 
selv om de ikke kom til at besegle deres 
vidnesbyrd med deres blod, dog viste, at 
troen var dem kærere end hele verden og 
gav dem kraft og mod til at prøve styrke 
med den, — dette vidnesbyrd må nødvendig 
indgyde alle alvorlige mennesker hojagtelse 
for denne tro og vække en god formodning 
om dens guddommelige udspring. 

I sammenligning med dette tredobbelte 
vidnesbyrd må da beråbelsen på de under- 
gerninger, som Herren og apostlene udførte, 
agtes for mindre væsenlig. Ti om end den, 
der vedkender sig den kristne tro på ham, 
der efter at være død opstod fra de døde og 
har fået al magt i himlen og på jorden, også 
vedkender sig alt, hvad skriften siger om 
hans ord og gerninger som sandhed, så tror 
han (Jog kun miraklerne, fordi han *tror på 
ham, som kunde gore dem og måtte sand- 
synligvis gore noget sådant, når han kom til 
verden. Men hvorledes man skulde kunne 

forsvare sin tro med de gerninger, som man 
hverken selv har sét eller engang hørt om af 
ojenvidner men kun læst om i en bog, man 
finder troværdig, det er aldeles ubegribeligt. 
Ligeså vist som det derfor er, at ojenvidner 
til ét af disse jærtegn måtte føle sig naturlig 
drevne til deri at finde bevis nok for en tros 
guddommelighed, der mulig kunde være sand, 
ligeså umuligt vil. det være hos dem, der ikke 
har været ojenvidner, at dæmpe den mindste 
tvivl om Jesu guddom eller om legemets op- 
standelse med hele bibelhistorien, end sige da 
med det deri, som falder vanskeligst at tro. 

Idet Grundtvig nu nærmere og udfør- 
ligt påviser hovedtrækkene i det viden- 
skabelige, kirkehistoriske, vidnesbyrd om 
kristendommens sandhed, fremdrager han det 
mærkelige i, at de gamle hedenske folkefærd. 
Jøder og Græker, hvis naturlige evigheds- 
længsler var afmattede og tildels uddøde, lod 
sig ved kristendommens forkyndelse allevegne 
genføde til en ny tro og et nyt håb tiltrods 
for de forfølgelser, som ledsagede denne for- 
kyndelse. Og da senere, efter den nye folke- 
verdens indlemmelse i kristenheden, det ud- 
vortes slugte det indvortes og under kirke- 

statens almagt åndeligt mørke og død bredte 
sig, medens en hedensk-klassisk oplysning med 
ligegyldighed for kristkirken arbejdede sig frem 
for at gore al religion overflødig hos oplyste 
mennesker, da er det atter mærkeligt at sé 
en mand som Luter fremstå som en kæmpe 
for den gamle tro og vinde en sejr, der er 
aldeles uforklarlig, når man ikke forudsætter, 
at denne tro, som han påstod, havde sand- 
heds ånd til stifter og den guddommelige 
kærligheds almægtige ånd til sit livs princip. 
Og sæt nu endog, at det kunde forklares hél 
naturligt, at den vidunderlige i kirkeruinerne 
og kloster-celleiTie begravne tro opstod så 
lyslevende og kraftig hos Luter for at tugte 
sin lumske avindsmand, den selvgjorte Kristi 
statholder, og vise verden, hvad det var for 
et liv, man havde mistet, hvad det var for 
en kraft, man trodsede, så var det dog imod 
alle historiske regler, at denne kæmpe for det 
udlevede, der ovenikøbet henviste til en bog- 
stavskrift som det store guddommelige 
vidne, at han kunde opflamme andre end 
sine nærmeste pårørende (sin egen folke- 
stamme) for den gamle tro eller selv dem 
mere end ojeblikkelig. Når da Luters tro i 



157 

Norden fandt inderlige og hengivne venner 
gennem trehundrede år, når de luterske 
salmer ikke blot blev eftersungne her men 
avlede hos Kingo og Brorson en inden- 
landsk salmesang, der viste, at den luterske 
tro endnu i 17nde og 18nde århundrede 
kunde oplue folk i Danmark og var snart det 
eneste, der mægtede det; og når endelig 
denne gamle, af Luter påny bevidnede, tro 
har skudt friske skud tiltrods for både den 
franske og tyske fornægtelse og dennes store 
indflydelse på sindene; da kan alt dette ikke 
forklares uden at forudsætte mere end men- 
neskekraft, guddommelig sandheds kraft i den 
gamle kristentro. (S. 343—48.) 

Men ved siden heraf har det den storste 
betydning under en ordénlig videnskabelig 
redegorelse for kirketroens virkning i historien 
at fæste sit oje på dels pavedommets til- 
stand efter reformationen, dels Jøders og 
Grækers religiøse tilstand under muhame- 
danismens åg lige ned i det 19nde århun- 
drede. Ti at sé pavetronen netop ved den 
protestantiske bevægelse blive befæstet, medens 
den iforvejen ravede under opposition fra 
både fyrster, lærde og læge; at sé de natur- 

lige følger af den humanistiske vantro og 
latinforgudelse forsinkes i hele 3 århundreder; 
og endelig at sé i Jesuiterne en ny ånde- 
lig støtte for den pavelige stenkirke rejse sig, 
medens der midt i pavedommet udviklede sig 
en patristisk (kirkefaderlig) teologi og en 
borgerlig moral, der, om ikke opslugte, så 
dog fordunklede skolastiken, — det er så 
historisk mærkværdigt, at det klarlig vidner 
om, at den jordede kristen-tro virkelig opstod 
som en Lazarus af graven og kundgjorde for 
venner og fjender, at denne sygdom, skont 
åbenbar en forrådnelsesfeber, der lagde sit 
bytte i graven, var dog ikke til døden, men, 
som skrevet står, at „Guds son skulde æres 
ved den«. (S. 348.) 

Og på den anden side : skont Muhameds 
efterfølgere indtog hele Østerleden og fik 
bisperne i deres hænder, og skont de satte 
Kristus hartad ved siden af Muhamed og 
ikke sparede på stålet, kunde de dog ligeså- 
lidt få de døbtes tunger omskårne som deres 
slægt udryddet; og Grækerne er især i vore 
dage ligeså hojrøstede vidner om Jesus Kri- 
stus, som Jøderne om Moses, domte til, 
enten de vil eller ikke, at tro evindelig, fordi 

de have troet sandhed. I århundreder bar 
nu Jøder og Græker trællet under det tyr- 
kiske jærnåg; efter deres adfærd at domme 
har de gjort alt for verdslig vinding og tit 
teet sig lumpnere end Tyrkerne; nedsjunkne 
er de i åndelig dorskhed og vankundighed, 
og overlæsset er deres gudsdyrkelse med nar- 
agtigheder. Den tyrkiske gudsdyrkelse er 
simpel, Grækerne behøvede blot at lade sig 
omskære og Jøderne at velsigne Muhamed, 
så var de gode Tyrker og kunde tænke på 
Moses og Kristus såmeget, som de vilde, ja 
endog ulastede heromme dem! At de des- 
uagtet ikke gor det, kommer da åbenbar kun 
af, at de ikke kan uden at føle et samvittig- 
hedsnag, der ej lader sig betale eller ned- 
dysse men er utåleligere end den hårdeste 
trældom og den pinagtigste frygt, selv Tyrker 
kan bringe til veje. Alle hedninger kan vel- 
signe Muhaméd og gor det naturligvis, så- 
snart de komme under tyrkisk herredomme; 
kun hornene af dem, der virkelig har an- 
nammet tro på Moses's ord og Jesus- 
navnet, de kan ikke uden at føle sig for- 
bandede af sandheden velsigne den falske 
profet, der med hyklet ærbødighed for Moses 

og Jesus og under skin af at rense Jøders 
og kristnes tro vitterlig forfalskede og bestred 
den. (S. 207— 08.) 

For Grundtvig er dette vidnesbyrd for 
kristendommens sandhed af den storste hi- 
storiske betydning, og han udbryder i den 
anledning: „sandelig, vi Vesterledens kristne 
har årsag til ret noje og alvorlig at betragte 
dette vidunder og takke Herreii; ti selv har 
vi været på nippet til at blive ligedanne 
levende-døde , -i sig selv begravede mumier: 
levende vidner om fædrenes tro og troens 
sandhed, men døde fra troens kraft og håbets 
liv, kastebolde mellem dorsk ligegyldighed og 
krampagtig fortvivlelse; ja, ved den levende 
sandhed, der var kun et hårsbred mellem. os 
og afgrunden, hvori Jøder og Græker åndelig 
svæve!** Men herfra reddedes Nord- ogVest- 
evropa ved reformationen og Norden ganske 
særlig ved den luterske bevægelses magt til 
atter at skyde friske skud i det 19nde århun- 
drede. Grundtvig betegner sig selv tydelig 
som et af disse, og han gor det, fordi det 
personlige vidnesbyrd, når alt kommer til 
alt, her for ham slutter sig noje til det viden- 

skabelige, kirkehistoriske, ja i grunden af- 
slutter det. 

Ti 3elv om nu hin kirkehistoriske vidne- 
førsel kunde fremdrage mange sporgsmål, 
som ikke synes at kunne besvares tilfreds- 
stillende, uden at den kristne tros guddom- 
melige sandhed forudsættes; og selv om man 
vilde kunne gore det sandsynligt, at det er 
den genvakte kristne tro ved reformationen, 
som vi skylde al vor poetiske og videnskabe- 
lige udvikling'^gennem de sidste 3 århundreder 
såvelsom, hvor den virkelig var levende og 
kraftig tilstede, et dydigt, elskeligt og vel- 
gorende menneskeliv og fremfor alt en dyb 
ærbødighed for sandhed, der åbenbarede 
sig i en gennem hele livet udtrykt ærlighed; 
så er dog hele denne vidneførsel en skole- 
sag, hvorom de ukristelige boglærde til ver- 
dens ende kan tvistes med de kristelige; og 
der hører mere kundskab og indsigt, end 
mængden kan have, til at bedomme den tvist. 

Derfor er det i Grundtvigs ojne nød- 
vendigt, at evangeliet har liv og kraft også 
på vore læber; troen må også virke kraftigt 
og velgorende gennem sine nærværende 
bekendere, dersom det kirkehistoriske vidnes- 
Il 

byrd skal have noget liv og klarlig knytte sig 
til den tro, som vi bekende; og derfor er 
alle kristne, men især deres lærere, kaldte 
til at være personlige vidner, i ord og 
gerning, om troens sandhed og guddommelig 
saliggorende kraft. 

Grundtvig må tilstå, at vidnesbyrdet 
om fortidens store hyrder og bekendere, der 
vovede deres liv for deres tro, eller om virk- 
ningen af denne gennem tiderne, at dette 
historiske vidnesbyrd hverken fc^r os eller for 
troens fjender har et gran mere liv og kraft, 
end vi med ord og dåd kan give det. Ti 
var der ikke længer levende spor hos os af, 
hvad bøgerne enten mælde om de gamle 
kristnes helteliv eller forudsætte, da måtte 
bøgerne være så ægte, så sanddru, ja selv 
så guddommelig mageløse, som man kan 
tænke sig; det var dog intet vidnesbyrd om 
vor tro; ti vi var da ikke kristne i ånd og 
sandhed, men i det hojeste aldeles vanartede 
born af herlige fædre. 

Vil vi gælde for deres ægte, åndelige 
born, da må vi gore fædrenes gerninger. 
Dette sker i vore dage ved at stille os un- 
der korsbanneret, og jo storre skam det 

agtes for at være at stride under det, desto 
dristigere gå fjenden under ojne, hvor ringe 
end kraften monne være. Men dernæst er 
det nødvendigt, at menighedens levnet beviser 
sandheden af, at den kristne tro skænker 
mennesket en overnaturlig kraft til at over- 
vinde sig selv og verden og til kærlig op- 
ofrelse for Gud og næsten. Og at denne 
overnaturlige kraft er sandheds og kærlig- 
heds kraft, det skal sanddruheden og 
hjærteligheden i al vor tale om ting, 'som 
verden kender, gyldig bevidne. 

Ti kun da afhjemles ved os det vidnes- 
byrd, de forbigangne slægter i liv og død 
have givet de kristnes tro på, hvad intet oje 
så og intet øre hørte. (S. 376 smlgn. 415.) 

Et sådant personligt erfaringsvidnesbyrd 
om troens sandhed vil, omend altid nødven- 
digt og virkelig tilstede nu, dog først ret 
klare sig under en frikirkelig udvikling, 
hvor det „hyrdelige" i dette vidnesbyrd også 
vil kunne træde anderledes klart frem, end 
det er muligt under de nærværende forhold. 

IV. 

lifterat nu Spencers, Lotzes og Grundt- 
vigs religionsfilosofiske fremstillinger ere gen- 
givne i deres hovedtræk, vil opgaven blive 
at sammenstille hovedpunkterne i disse med 
hensyn til både, hvad de ere enige om, og 
hvad de adskille sig fra hverandre i, samt 
deraf at uddrage nogle resultater. Dette vil 
bedst kunne lade sig gore, når fremstillingen 
samler sig om følgende 4 hovedtanker: 
1) tankens afmagt; 2) det religiøse 
behov; 3) de kristelige lærdommes 
adækvate form; 4) den guddommelige 
åbenbarings forhold hertil. 

Hvad først tankens afmagt angår 
overfor det oversanselige, da eftervise 
alle tre forfattere denne som unægtelig. 
Spencer gor dette både negativt ved at 
fremdrage de selvmodsigelser, hvori man ind- 
vikler sig ved at gå ud over det erfarings- 

mæssige, og positivt ved at påvise, at tanken 
må efter sin natur og arbejdsmåde være hen- 
vist til alt det relative, det, hvori forhold, 
forskel og lighed, gor sig gældende. Da vi 
nu ere ude af stand til at påvise sådanne 
forskelle og ligheder mellem det sanselige og 
det oversanselige, fordi vi på det sidste om- 
råde mangle enhver almengyldig erfaring, må 
tanken være ude af stand til at arbejde med 
det oversanselige. Selvmodsigelserne ere vid- 
nesbyrd herom. 

Lotze udtaler ligeledes dette, idet han 
udtrykkelig gor gældende, at vor erfaring så 
godt som udelukkende kun er jordisk, og at 
vor viden med hensyn til det oversanselige 
indskrænker sig til, at der gives en ube- 
grænset virkelighed udenfor jorden. 

Grundtvig endelig er uudtommelig i at 
vise, hvor urimeligt det vilde være at ind- 
romme tanken, fornuften eller forstanden 
nogen dommermagt i det oversanselige på 
grund af den formørkede tilstand, hvori denne 
som alle menneskets ævner er nedsunken ved 
faldet. Når Lotze med en ganske særlig 
omhu går den menneskelige tankes drift til 
at nægte, hvad den ikke kan magte, efter i 

sommene og efterviser upålideligheden af så- 
dan nægtelse, så er Grundtvigs hoved- 
opgave at påvise det meningsløse i at ville 
hævde det fornuftige som det eneste sande 
og samtidig erklære sig ude af stand til at 
sige, hvad fornuften da indeholder. Den inde- 
holder nemlig i hans tanker intet, er kun en 
rén formel ævne til gennem slutninger at for- 
binde det, man andetstedsfra gennem erfarin- 
gen kender, og når den vil gælde for mere, 
ytrer den sit overgreb i at nægte det, den 
ikke véd, hvad er. 

De ere alle enige om at betragte selv- 
modsigelsen som det sikre tegn på, at tanken 
har vovet sig ud over det, hvormed den kan 
og skal have at gore. 

Men ingen af dem drager heraf 
den slutning, at hvad tanken ikke 
magter," heller ikke er til. 

Tværtimod, både Spencer og Lotze 
gore bestemt gældende, at der på de om- 
råder, hvor vejen viser sig spærret for en 
klar, tankemæssig erkendelse ved selvmod- 
sigende, uundgåelige slutninger, dér kan godt 
være en sand virkelighed tilstede endda, som 
vi slet ikke ere berettigede til at nægte, ja 

som vi endogså kan nødes til at anerkende; 
— blot at vi da ikke kan erkende den. 

Spencer søger således at påvise, at fordi 
vi komme til det resultat, at både ateismen, 
panteismen og teismen vise sig for os at være 
absolut utænkelige, ere vi ingenlunde beret- 
tigede til at slå fast, at ingen af dem inde- 
holder nogen tilgrundliggende sandhed. Tvært- 
imod er det sikkert, at alle tre forklaringer 
om verdensaltets oprindelse, hvor forskellige 
de end er indbyrdes, indeholde dette fælles, 
at der er et problem at tøse; „alle religioner, 
der ere stik modsatte i deres åbenlyst udtalte 
dogmer, ere dog fuldstændig enige i den stil- 
tiende overbevisning, at tilvæi'elsen af verden 
med alt, hvad den indeholder, og alt, hvad 
der omgiver den, er et mysterium, som stedse 
trænger til forklaring.** (S. 59.) Her er altså 
noget, men noget for os uforklarligt. — 

Og for at tage et eksempel fra Lotze, 
så er for ham det ondes tilværelse ligeså 
sikker, som at der er noget, der gor ondt, 
selv om han samtidig må indromme, at alle 
forklaringer, der ville gore rede for dette det 
ondes oprindelse, ere fuldstændig uholdbare 
for tanken. Det onde er, selv om vi må til- 

stå*, at vi er aldeles ude af stand til at er- 
kende dets oprindelse. 

Grundtvig kunde synes at være nær- 
mest ved hin slutning, når han så eftertrykke- 
lig gor gældende, at selvmodsigelsen er log- 
nens kendemærke. Han siger (S. 194): „Når 
det videnskabelig strængt skulde bevises, at 
kristendommen umulig, trods alle mulige vid- 
nesbyrd, kunde være sandhed, da måtte det 
blive soleklart, enten at den i grunden slet 
intet var, hvad der er lognens naturlige, 
eller at den var noget, som ikke kunde være 
sandt, med mindre en soleklar, unægtelig 
sandhed skulde være logn, hvilket er lognens 
historiske kendemærke; ligesom det er 
sandhedens naturlige kendemærke: at være 
noget, der ej kan benægtes, uden derved at 
bekræftes, og dens historiske: ej at kunne 
gores til logn, uden at en åbenbar logn 
skulde gælde for sandhed*. Således har 
grundloven for al mulig sandhedserkendelse 
med urokkelige piller indhegnet skuepladsen 
for de soleklare beviser, og hvem der, uden- 



* Smnlgn. Grundtvig. Den kristelige bOrnelærdom 
1868. S. 35. 

for dem, på rimelighedens og urimelighedens 
med støvskyer bedækkede kampplads, lover 
at føre soleklare beviser, véd enten ikke selv, 
hvad han siger, eller vil kun gækkes med os." 
Det kunde synes, som om der heri lå en 
anerkendelse af, at hvad der ligger udenfor 
hine urokkelige piller, er logn. Men det 
synes også kun således. Ti meningen er kun 
den at bestride de såkaldte fornuftslutninger 
om oversanselige ting, der ikke skyede selv- 
modsigelsen som lognens kendemærke, og at 
hævde, at vor sandhedserkendelse kan 
ikke bevæge sig udenfor hine piller uden at 
forvilde sig ind i det lognagtige. Hån ud- 
trykker dette på anden måde således (S. 202 
— 3): »Kan man først indbilde os, enten at 
en trekant ligesåvel kan være rund som tre- 
kantet, eller at man godt kan- være enig om . 
dens skikkelse, fordi man udtrykker sig 
åbenbar stridig derom, da har man under-, 
gravet grundvolden ikke blot for matematiken 
men for al mulig sandhedserkendelse.** Men 
er det nu aldeles utilladeligt at påstå, at 
„hvad der gendriver sig selv, kan i åndelige 
ting godt være sandt, skont det ellers altid 
er åbenbar logn," så er dermed kun påvist. 

at vi har at afholde os fra enhver fordring 
på at kunne erkende noget, hvorfra vi ikke 
kan holde selvmodsigelsen ude. 

Det er Grundtvigs anklage mod ratio- 
nalisterne, at de tog sig det altfor let med 
selvmodsigelsen, idet de dels påbyrdede kri- 
stendommen den, uden i virkeligheden at 
kunne godtgore dens tilstedeværelse, dels selv 
gjorde sig skyldige i den, uden at ville ænse 
den, og ved bægge dele fremmede en dorsk 
og dyrisk ligegyldighed for al mulig tro og 
vantro og for al mulig sandhedserkendelse. 

Derfor er det ham om at gore at op- 
trække grænserne for sandhedserkendelse 
skarpt og bestemt til alle sider, at ikke med 
den al tro med det samme skal gores ube- 
stemt og umulig. Når det da ad anden vej 
er blevet gjort indlysende, at den sande kri- 
stendom kun kan findes ved at agte på, hvil- 
ken tro de kristne har bekendt sig til fra 
arilds tid og erklæret for den oprindelige 
apostoliske, da vil vejen være ryddet for et 
forsvar af kristendommen. Ti da behøver 
man blot at kræve uigendriveligt bevis for, 
at ét led af den kristne tro medfører selv- 
modsigelsen o: strider mod en unægtelig sand- 

hed, for at erklære sig villig til at frafalde 
den hele. Og såsandt som da en redelig 
tænkning o: en sådan, der kun holder sig til 
tankens grundlove, må indromme, at et så- 
dant bevis lader sig ikke føre, hvor urimelige 
end mange af den kristelige tro's led fore- 
kommer vor forstand eller fornuft, så sandt 
kan det derefter hævdes, at kristendommen 
kan være sand og altså lader sig forene med 
en levende sandhedserkendelse. At vi derfor 
skulde kunne erkende sandheden deraf i 
stræng forstand o: med vor tanke, er ingen- 
lunde dermed påstået, det bliver af Grundt- 
vig ligefrem afvist som en umulighed. — 

Grundtvig har ikke udtalt Spencers 
tanke om, at der bag de stik modsatte fqr- 
klaringer om verdensaltets oprindelse ligger 
en fælles af alle forudsat sandhed, som vi 
må anerkende uden at kunne erkende den. 
Endnu mindre har han udtalt noget, der 
svarer til den tanke hos Spencer, at der 
bag ved de modsigelser, hvori vi indvikles ved 
undersøgelsen af de videnskabelige grund- 
begreber, ligger og må ligge en lignende 
sandhed, som vi heller ikke kan tænke be- 
stemt. Men når han afviser alle positive be- 

viser for kristendommens sandhed samtidig 
med, at han bestemt træder i skranken for 
denne, så ligger der i alt fald deri den tanke 
indesluttet, at en tro derpå lader sig forene 
med vor hele øvrige sandhedserkendelse, ja 
at denne tro ikke vilde kunne være sandheds- 
tro, hvis det ikke forholdt sig således. Og 
det er dette, Grundtvig mener med den 
kristne tros forsvarlighed, hvortil han be- 
grænser sit forsvar, medens han afviser alle 
forhandlinger om dens rimelighed eller 
urimelighed som misvisende og forvirrende. 

At der findes en bestemt modsætning 
mellem Spencer og Grundtvig, er sikkert 
nok; men den træder ikke frem her, hvor 
det gælder om at bestemme vilkårene for 
sandhedserkendelsen, men derimod, hvor det 
gælder om at bestemme indholdet af den 
oversanselige verden. Derom senere. 

Derimod skulde det synes umuligt at 
nægte en bestemt modsætning mellem Lotze 
og Spencer, allerede hvor hin undersøger 
det tænkelige eller utænkelige i de religiøse 
grundbegreber. Her synes Lotze ligeså be- 
stemt at anerkende muligheden af at tænke 
sig „en personlig" Gud, som Spencer be- 

nægter den; og ved siden heraf søger Lotze 
at godtgore, at vore eller kristendommens 
tanker om en skaber, om undere, om en 
trehed i guddommen, om en „Guds son** og 
om en åbenbaring ikke uden videre kan af- 
vises af tænkningen som utænkelige, medens 
Spencer erklærer alle disse forestillinger for 
selvmodsigende. 

Men her gælder det om noje at opfatte, 
hvorledes Lotze bestemmer disse grund- 
begreber. Når Spencer påviser, at man om 
den første årsag hverken kan sige, at den er 
bevidst eller ubevidst, hverken at den er 
sammensat eller enkelt; at den ikke kan be- 
gribes ved sin forskel fra andet, ikke heller 
ved mangel af sådan forskel ; at den ikke kan 
identificeres med verden, ikke heller adskilles 
Ji-a den; så vil Lotze ikke nægte dette, for- 
udsat, at man ved en absolut personlighed 
forstår et væsen, der er opstået forskellig fra 
andre væsener og altså i modsætning til og 
begi-ænset af dem. Men nu påviser Lotze, 
at fordi vor bevidsthed bliver til under en 
påvirkning udefra og altså i modsætning til 
og begrænset af andet, følger ingenlunde 
deraf, ki den evige ånd, som ikke er op- 

stået men hvorfra alt stammer, skulde være 
undergivet den samme udvikling. Og da nu 
endogså en endelig ånd allerede er en per- 
sonlighed, når den véd sig i modsætning til 
sine egne indre tilstande, sine egne forestil- 
linger, så må en evig personlighed kunne 
tænkes som den, der frembringer sine egne 
forestillinger, finder sig i modsætning til dem 
og har dog altid dem alle i sin magt.. Og 
netop når det fastholdes, at denne hele virk- 
somhed aldrig er opstået, som i endelige 
personligheder, er det unødvendigt at tænke 
sig den indskrænkende vekselvirkning med 
noget udenfor som et uundværligt middel til 
personlighedens udvikling. 

Ved siden af denne begrebsbestemmelse 
fremhæver imidlertid Lotze stærkt, at det 
er jo kun en begrebsbestemmelse, at han 
kun har villet påvise, at den enhed, uende- 
lighed og ubegrænsethed af andet, som ud- 
gor den ene nødvendige del af vort guds- 
begreb, ikke danner nogen logisk modsigelse 
med prædikatet personlighed, således at det 
kunde gore os hele begrebet til et ubrugeligt 
hjærnespind (S. 40). Vil man lægge mere 
deri, som om vi besad almene grundsæt- 

ninger, ifølge hvilke det kunde afgores, om 
der vilde kunne tillægge.s Gud personlighed, 
så erklærer han et sådant spring i tanken for 
utilstedeligt. Med andre ord: fordi noget 
viser sig tænkeligt for os, er det ingenlunde 
givet, at det er; det kan være muligt, at det 
har tilværelse eller virkelighed, men i kraft 
af vore tankelove er vi ikke istand til at af- 
gore det. 

Forskellen mellem Spencer og Lotze 
på dette punkt er da kun den, at hvad hin 
afholder sin tanke fra (en evig personlighed), 
fordi vor erfaring om endelige personligheder 
står i modsigelse dermed, det indlader Lotze 
sig med som en logisk mulighed, i det han 
iagttager, hvori den endelige ånds personlige 
liv i grunden består, efterat den er opstået, 
og så slutter derfra til den evige ånds per- 
sonlige liv. Men ingen af dem tillægger vore 
begreber herom virkelighed udenfor vor tanke, 
omend af forskellige grunde. Spencer fordi 
de selvmodsigende begreber spærrer ham 
vejen, Lotze fordi han savner den „kreds af 
love, som endogså kunde gå forud for Gud, 
og af hvis bud hans eksistensform måtte af- 
hænge**, det vil sige: fordi vi med vore 

tanker aldrig er istand til at komme udenfor 
os selv. 

På en lignende måde går det med den 
tilsyneladende modsætning mellem Spencers 
og Lotzes udtalelser om muligheden af at 
tænke sig „en skaber^. 

Spencer benægter denne, fordi vi ikke 
ved nogen tankeanstrængelse kan nå til at 
forklare oprindelsen af det materiale, hvoraf 
verden består; fordi selve den proces, hvor- 
ved de endelige elementer skal være frem- 
gået af en uendelig første årsag, er 
utænkelig. 

Lotze mener derimod at finde en ud- 
vej, idet han ikke ved „skabelse** forstår en 
overgang fra tilværelsen i Guds tanke til en 
tilværelse i, hvad vi kalder den udvortes 
verden — en sådan forestilling om skabelsen 
mener også han er utænkelig — , men ved 
„skabelse** forstår ene og alene frembringelsen 
af ånder, der kan dele skaberens tanker 
med ham, når han for dem lader disse tan- 
ker fremtræde i en ydre stofverden, som de 
kan iagttage og derigennem gore til deres 
egne tanker. 

Men af en sådan opfattelse følger da, at 

det, vi kalder den udvortes, virkelige verden, 
kun har virkelig tilværelse i åndernes bevidst- 
hed, og dette udtaler Lotze også ligefrem 
(S. 54), når han siger, „at tingenes verden 
ikke kan tænkes at bestå med samme virke- 
lighed imellem ånderne men kun som et 
fænomen, der foresvæver dem ved Guds be- 
standige indvirkning, og som altså egentlig 
tager sit udspring i dem selv". Men det vil 
jo atter sige, at han for at vinde en for- 
ståelse af begrebet „skabelse" ganske har 
opgivet forestillingen om en udvortes verdens 
virkelighed og altså også om dens tilblivelse. 
Åt verden er til, og at den har en første 
årsag, som er uendelig, erklære bægge for at 
være en nødvendig tankeslutning; men når 
så sporgsmålet bliver om denne verdens til- 
blivelse og navnlig om dens „hvorledes", da 
er tanken ganske afmægtig overfor denne 
gåde, og Lotze finder kun én tankevej 
mulig, og det er den, hvorpå endelighedens 
virkelige tilværelse er nægtet o: knuden er i 
' grunden ikke løst men overhugget ved et 
idealistisk postulat. Når Lotze vælger denne 
tankemulighed, da er det ud fra sindets, den 
menneskelige følelses, trang til en værdi, til 

en grund for hele tilværelsen, som har værdi 
for nogen og ikke blot er en blind værdiløs 
proces; og denne værdi finder han i tanken 
om den evige ånds skabelse af ånder, der 
kan dele hans liv. Men at det virkelig for- 
holder sig sådan, kan tanken i sig selv mnu- 
lig godtgore, den kan kun tænke sig en så- 
dan mulighed, og det værdisøgende sind kan 
da på eget ansvar gribe en sådan mulighed. 

På lignende måde forholder det sig med 
Lotzes tanker om underet, guddommens 
trehed. Guds son og åbenbaringen. Der er 
ved dem alle tale om en form for deres 
tænkelighed, en sådan leder han efter og 
finder under visse forudsætninger. Men om 
disse forudsætninger virkelig finder sted, kan 
ikke tanken afgore. 

Hvis der under iværksættelsen af den 
af Gud fattede verdensplan skulde kræves en 
ændring i elementernes 'natur (o: et under) for 
at fremme den, så kan tanken ikke nægte 
muligheden af en sådan umiddelbar indvirk- 
ning på tingenes indre natur. Men om en 
sådan nødvendighed foreligger eller har fore- 
ligget, def kan vor tanke ikke afgore det 
mindste om, da vi ikke kender denne verdens- 

plan og endnu mindre måden for dens iværk- 
sættelse. Ja, selv om man, bevæget af ganske 
andre motiver end tankens, følte sig drevet 
til at anerkende en sådan kærlighedens ver- 
densplan til menneskenes frelse, og selv om 
man da gik ind på underets mulighed, så 
vilde der dog derfra være endnu et skridt til 
at tro på underets virkelighed; og måtte man 
end indromme også denne, da vilde man 
endnu kunne begrænse den til det mindst 
mulige — som Lotze gor det. 

Det vil sés, at den hele udvikling er i 
hoj grad betinget, og at det ikke er fornuft- 
grunde, som opbyder de nødvendige forud- 
sætninger. Hvis man da med Spencer kun 
arbejder med tænkelige fornuftgrunde, så må 
man sige, at undere ere utænkelige. Det vil 
ikke sige, at de ere umulige, men tanken kan 
blot ikke have med dem at gore, de ligge 
udenfor dens område. 

Endvidere: hvis vi i kraft af vort sinds 
behov føle os tilskyndede til at anerkende en 
gennem bestemte love virkende vilje bag det 
hele verdensløb og at boje os for denne vilje 
som kærlig og som hellig, da kan vi ikke 
nægte, at der heri er givet tre begyndelser, 

12* 

som vor fantasi kan udarbejde til forestillingen 
om en treenighed. Men udfylde denne fore- 
stilling med en virkelig tankebevægelse kan 
vi ikke. Selv hvor man da med Lotze ikke 
tor forkaste en sådan lære, vil man dog al- 
drig kunne påstå, at den er fornuftmæssig, 
hverken i sin oprindelse eller i sin videre ud- 
vikling. 

Og endelig: hvis man føler sig drevet 
til at anerkende overbevisningen om Guds 
bestandige virksomhed i verden og på de en- 
kelte ånder, og hvis man indrommer til- 
værelsen af en bestemt plan, som den gud- 
dommelige regering følger, så vil der ikke 
være noget i vejen for at tænke sig, at Gud 
til enkelte tider og i enkelte personer kan 
have åbenbaret sig på eminentere måde end 
i de andre, ligesom også, at en sådan enkelt 
enestående person kan kaldes „Guds son". 
Men da tanken i sig selv ikke kan med for- 
nuftgrunde drive nogen dertil, og da den 
ligesålidt kan fastholde „Guds son" som et 
adækvat udtryk for, hvad det hermed er hen- 
sigten at udtale, så ender det også her med, 
at forestillingen om en åbenbaring og om en 
Guds son må siges at være utilgængelig for 

tanken, den kan hverken bekræfte eller be- 
nægte noget om denne forestillings virke- 
lighed. 

Når blot dette overalt fastholdes, at det 
utænkelige ikke er det samme som det umu- 
lige, det usande, så er Grundtvig også rede 
til at indromme det, ja han kræver endog 
bestemt, at man afholder sig fra ethvert for- 
søg på ved fornuftgrunde at ville overbevise 
nogen om den kristelige tros sandhed. 

Det vil således sés, at alle tre mødes i 
ikke blot at bestride tankens eneret til at af- 
gore, hvad der er til, men også i at be- 
nægte tankens magt til at.gore rede 
for de religiøse grundbegreber. Og de 
danne derfor alle tre en modsætning til 
dem, der påstå, at tankens række- 
vidde er målestok for tilværelsen, 
eller at mennesket kun gennem klare 
tanker lever i sandhed. De hævde alle 
tankens afmagt overfor den oversanselige 
verden, ikke blot midlertidig, under en ufuld- 
kommen udvikling, men efter dens natur. 

Ejendommeligt for Spencer er det at 
godtgore, at der hos mennesket gives en be- 
vidsthed om det uformede og uendelige sam- 

tidig med, at bevidstheden efter selve sin 
natur kun er mulig under former og grænser. 
Denne ubestemte forestilling om en vir- 
kelig tilværelse som første årsag til alle de 
indtryk, som vi med vor relative tænkning 
kan arbejde med, er ikke til at udrydde selv 
af den skarpeste kritik. Det er tankens rå- 
stof, som vi under tænkningen give bestemte 
former, men som aldrig i sig selv kan ud- 
tommes derved. Vi danne sådanne ubestemte 
forestillinger enkeltvis ved gennem tænkningen 
at borttage grænser og betingelser, og ved 
at sammensmelte en række sådanne bevidst- 
hedstilstande^ hvoraf hver enkelt berøves 
grænser og betingelser, såsnart den opstår, 
danne vi en bevidsthed om noget ubetinget. 
Den bliver efter alle abstraktioner tilbage som 
en ubestemt bevidsthed om noget, der består 
under alle former, om noget værende, skilt 
fra dets åbenbaringsformer. Og denne 
stadig nærværende fornemmelse af en virkelig 
oversanselig eksistens udgor selve grundlaget 
for vor forstand. „Samtidig med, at vi af 
tankens love bestemt forhindres i at forme et 
begreb om absolut eksistens, forhindres vi 
ligeledes ved tankens love i at frigore os for 

bevidstheden om en sådan, da denne bevidst- 
hed, som vi her sé, danner modstykket til 
vor selvbevidsthed/ (S. 116.) 

Derfra stammer altså vor urokkelige tro 
på en virkelighed bag alle fænomenerne, selv 
om denne ikke er tilgængelig for tanken, der 
kun kan arbejde med det relative. 

Men netop herfra viser betydningen sig 
af Grundtvigs krav til rationalisterne, at 
de skal godtgore selvmodsigelserne i den 
kristne tro, forend de tor påstå, at den kan 
ikke være sandhed, og hvis de ikke kan det, 
skal de nødes til at indromme, at den mulig 
kan være sandhed. Ti med Spencers 
„ubestemte bevidsthed^ om en oversanselig 
eksistens vil man blive ført ind på noget lig- 
nende. Selv om nemlig den arbejdende, ud- 
formende tanke vil forsøge på gennem på- 
visning af selvmodsigelser at bortrydde enhver 
forestilling om en sådan oversanselig eksistens, 
vil den dog ikke være istand dertil. Den vil 
gang efter gang kunne sejrrig godtgore, at 
den eller den fremstillingsform, som man har 
villet give det evige, det ubetingede, er umu- 
lig, fordi den indeholder selvmodsigelser, al- 
ligevel vil selve bevidstheden om hint evige 

være lige modig og rede til at godtgore, at 
det kun var de endelige fremstillingsformer, 
som blev rammede, ikke det selv, ikke det 
evige selv. Og det vil jo sige, at kun inden- 
for det tankemæssige, indenfor den kreds af 
forestillinger, som tanken kan magte, gælder 
selvmodsigelsesgrundsætningen som grundlov. 
Vil man anvende den på noget, der ligger 
derudenfor, på det oversanselige, da udleverer 
det vel alle. sine klædebon, kaster som Rolf 
Krakes kæmper alle sine guldsmykker fra sig 
men redder sig selv. 

Sporgsmålet for den kristne tros ved- 
kommende er da nu blot det, om den er 
istand til at udføre denne proces, om den 
uden at fornægte sig selv kan kaste skallerne 
fra sig og dermed redde kærnen. Dette er 
det, Grundtvig påstår lader sig gore derved, 
at man sér bort fra alle. dogmer i kampen 
mod kristendommens fjender, og så vil man 
i den kristne trosbekendelse kunne hævde 
„en evig eksistens^ i en bevidsthedsform, hvis 
selvmodsigelser ikke kan bevises, selv om vi 
ikke ere istand til positivt at godtgore sand- 
heden deraf for tanken. Således omtrent 

vilde overførelsen af de Spencerske taleformer 
på Grundtvigs tanker tage sig ud. 

Hvorvidt forresten og på hvilke vilkår 
denne Grundtvigs påstand lader sig for- 
svare, er det ikke her stedet til at opklare. 
(Se derom nedenfor VII.) Her er det blot 
om at gore at få oje på den ensartede tanke- 
bevægelse hos de to mænd Spencer og 
Grundtvig, idet de bægge søge at nå hen 
til et punkt, hvor kritikken viser sig afmægtig 
til at benægte, fordi dens våben: selvmod- 
sigelsen, ikke længer kan bide. Forskellen 
mellem dem. er imidlertid den, at Spencer 
først mener at have nået dette uangribelige 
punkt, når alle former for det evige tænkes 
borte, hvor vanskeligt det end monne være at 
fuldføre denne borttagelsesforretning ; medens 
Grundtvig mener at kunne standse ved 
trosbekendelsen som det punkt, hvor den be- 
vislige selvmodsigelse ophører at virke. Men 
denne forskel svarer så igen til en anden, 
den nemlig, at medens Grundtvig om tros- 
bekendelsens indhold kun kræver indrommet, 
at det kan være sandt, hævder Spencer 
for den ubestemte bevidsthed om den evige 

eksistens, at den er sandhed, at dens gyldig- 
hed er unægtelig. 

Man har kaldt Spencers standpunkt det 
agnostiske o: det, der hviler på uvidenhed. 
Spencer vedkender sig udtrykkelig dette, 
idet han godtgor, at vi ikke er istand til at 
vide noget om alle grundbegreber, være sig i 
religion eller videnskab. 

Der frembyder sig her en parallel af 
dobbelt art mellem ham, Sokrates og So- 
fisterne, som vil kaste lys over hele denne 
undersøgelse. 

I følge Platos opfattelse af Sokrates 
har denne bestandig gjort gældende, at den 
menneskelige visdom er lidet eller intet værd, 
og at de mennesker ere de viseste, der som 
han erkender, at de i grunden er intet værd, 
hvad visdom angår (Apologien). Dette vil i 
hans mund sige, at bag alle kundskaber om 
det mangfoldige, som menneskene vel ere 
istand til at skaffe sig, er der en viden om 
enheden, som de ikke besidde eller kan 
komme til at besidde, hvor megen umage de 
end gor sig derfor. Man kan kalde dette 
ene til grund liggende det gode eller det 
skonne eller sandheden; men overalt vil enden 

på alle undersøgelser blive den samme. Vi kan 
iagttage og forbinde vore iagttagelser om de 
skonne legemer eller bygninger, de skonne 
eller gode forestillinger og følelser, de skonne 
og sande tanker; vi kan ved kun at omgås 
sådanne blive opdragne til at kende alle gode 
eller skonne eller sande bestræbelser, sæder 
eller erkendelser, hvor de vise sig, og deri- 
gennem kan vi føres ind til „at skue selve 
det skonne lutret, rent, ublandet, aldeles 
ulegemligt, det guddommelige skonne selv i. 
sit væsens enhed** (Symposion). Men den, 
der når så langt frem mod fuldendelsen, 
føres dertil af Eros, kærlighedens gud, ikke 
af Pallas Atene, tankens gudinde; og dog 
siger Sokrates, at hele hans filosofi drejer 
sig om denne Eros, også når han undersøger, 
hvad der er godt eller sandt, ikke blot, når 
han taler om det skonne. I hans tanker be- 
røre disse tre områder jo hinanden så noje, 
at, hvad der gælder om det ene af dem, 
også må gælde om de andre. Meningen er 
da den, at overalt vil iagttagelserne og er- 
kendelserne arbejde på at komme hojere og 
hojere op, længere og længere ind; men hvis 
det skal lykkes at nå målet: enheden, det 

uforkrænkelige evige selv, skonheden, god- 
heden, sandheden uden tilhylninger, da må 
det ské ved en anden ævne end tankens, — 
en, der ligger dybere end denne, som tager 
den i sin tjæneste men selv tjæner Eros. 
Deraf oprinder for Sokrates den stadige 
higen fremad imod det skonnes, godes eller 
sandes erkendelse, men også den store yd- 
myghed, ved hvilken det erkendes, hvor lidet 
vi magte på vejen^ hvor let vi tage fejl i vore 
erkendelser, hvor ofte vi må begynde forfra 
og idelig oplever påny, at der må stoppes på 
halvvejen, ti længere kan man ikke nå. „Lad 
os tænke efter om denne sag og sé, hvor 
langt vi kunne nå; vi vil ikke give os ud for 
at have fundet det, men vi vil søge fremad, 
om vi kunde finde det," således omtrent 
klinger det igennem alle de overvejelser, som 
Sokrates indleder og styrer. (Sé navnlig 
dialogen Menon S. 2 og S. 74, oversat af 
F. C. B. Dahl.) 

Men ligesåvist lever der i dem alle en 
sikker forvisning om, at der bag alle fæno- 
menerne er en usynlig oversanselig virkelig- 
hed, som vor sjæl ikke kan undvære, som 
den higer imod og bor hige imod, om den 

ikke vil stå Eros imod. Alt tankearbejde 
sættes igang af ham, for så vidt det angår 
det gode, sande eller skonne; men kun da 
tilbedes og dyrkes han ærlig, når enden på 
dette arbejde bliver beskuelsen af hin over- 
sanselige herlighed, for hvis skyld man da 
gærne opgiver alle lavere sanselige glæder og 
pålægger sig. alle anstrængelser. Hvad dette 
skonne eller gode eller sande er i sig selv, 
hvori dets væsen består, det har Sokrates 
aldrig bestemt kunnet sige, skont han i alle 
sine overvejelser arbejder på ad tankeslut- 
ningers vej at nå dertil. Men at det er til, 
ja at dets tilværelse er det sikreste af alt, 
derom er han fuldt forvisset ikke i følge på- 
lidelige tankeslutninger, men i kraft af en 
bevidsthed, som er uudslettelig og i grunden 
danner forudsætningen for alle tanker om 
det, der ikke kan sanses. 

Her er det: „intet at vide" i noje for- 
bindelse med den dybeste forvisning om en 
oversanselig verdens tilværelse i lighed med 
Spencers agnostik ved siden af hans ube- 
stemte bevidsthed om en evig eksistens, der 
har den hojest mulige gyldighed. 

Sofisterne derimod indlod sig på alle 

slags tankeundersøgelser med den storste let- 
hed og fuldkommen sikre på, at de med deres 
tankeslutninger og i henhold til deres sikre 
erfaringer og kundskaber kunde klare alle 
vanskeligheder. Man kan ganske sé bort fra 
alt det upålidelige, skuffende og svigagtige, 
der i følge sprogbrugen er blevet tilbage i, 
hvad vi kalde sofistisk tale. Som filosofisk 
retning alene er sofistikken udtryk for for- 
visningen om med sin tanke at kunne magte 
alle opgaver på samme måde, som en dygtig 
rytter kan beherske en godt tilreden hest. 
Men vender man sig så herfra til selve det 
til grund liggende, det usanselige, virkelig- 
heden selv bag alle fænomenerne, da ved- 
kender sofistikken sig lige ud den fuldstæn- 
digste uvidenhed. De mange filosofiske sy- 
stemer, der forud for den havde forsøgt at 
udfinde, hvori det tilgrundliggende for alt er 
at søge, og som hver for sig havde givet sin 
løsning på gåden, blev hos Sofisterne efter- 
fulgte af en gennemført mistro til muligheden 
af sådanne forsøg; og ikke blot det, ikke 
blot at de mistvivlede om menneskets ævne 
til at erkende det oversanselige, men de gik 
et skridt videre og benægtede dets tilværelse 



191 



eller henstillede det i alt fald som tvivlsomt, 
om det overhovedet var til. De slog sig til 
ro med, at det, vor tanke kan arbejde med, 
så at det synes os tilfredsstillende, hvad der 
derom kan siges, at det er det eneste værende ; 
hvad der ligger derudover, har vi intet med 
at gore, fordi vi ikke kan have med det at 
gore, og det er altså ikke til for os og sand- 
synligvis slet ikke til. 

Her er det: at vide alt, at kunne gore 
rede for alt, i noje forbindelse med en fuld- 
kommen mangel på bevidsthed om det ovet- 
sanselige, og denne mangel er udtryk for 
ikke en ydmyg vedkendelse af tankens af- 
magt overfor uløselige opgaver, men for en 
ligegyldighed ved alt det oversanselige og 
evige, der i sin grund er ét med at nægte 
dets tilværelse. 

Derfra stammer den skarpe modsætning 
mellem Sokrates og ^ofisteme; men deraf 
lader sig også forklare den sammenblanding 
af bægge, som vi finde hos Aristofanes; ti 
når det blev overset, hvad det var, hver af 
parterne følte sig vidende om, og hvad de 
anså det for umuligt at vide noget om, så 
kunde der af dette dannes en komisk blån- 

ding af viden og uvidenhed, hvormed man 
da karakteriserede bægge parter. 

Hvad derimod Spencer, Lotze og 
Grundtvig angår, så er sammenstillingen af 
dem så lærerig, fordi de alle vedkende sig 
tænkningens såre begrænsede område, dens 
utilstrækkelighed til at behandle alle de til- 
grundliggende begreber for livet, ja for selve 
tankelivet, og fremfor alt dens afmagt til at 
være dommer i sporgsmål, der vedi'øre den 
oversanselige verden. Men samtidig hermed 
vedkende de sig alle, at der er en over- 
sanselig virkelighed til, der tiltrods for vore 
afmægtige tanker gor sig gældende i vor be- 
vidsthed, og som vi ere uberettigede og ude 
af stand til at benægte. 

Mår det nu står fast, at der er en over- 
sanselig verden til, som vi her på jorden ikke 
kan slippe for at anerkende, men tillige, at 
tilgangene til denne oversanselige verden er 
spærrede for den menneskelige tanke, så 
bliver det næste sporgsmål, om der da ikke 
gives andre veje, ad hvilke vi kan træde i 
forbindelse med hin verden, om der navnlig 
ikke gives andre menneskelige ævner, for 
hvilke adgangen til den står åben. 

Spencer benægter dette, og han fojer til, 
at afholdenhed fra ethvert forsøg i denne ret- 
ning er nødvendig, hvis man vil fremme en ud- 
soning mellem menneskets religiøse og viden- 
skabelige bevidsthed. Men han anerkender sam- 
tidig, at en sådan afholdenhed kun er mulig 
for såre få, om overhovedet for nogen, når 
man da ikke er ligegyldig for det sædelige 
livs vækst og trivsel og ikke overser, at al 

13 

virkelig sædelig alvor og kraft må have et 
oversanseligt motiv bag sig. I og for sig bor 
forestillingen om en ufattelig magt, som 
vi må kalde allestedsn-ærværende, 
som vi ere undergivne og påvirkes af, 
kunne være tilstrækkeligt motiv for et alvor- 
ligt og kraftigt sædeligt liv, og det er i hvert 
fald det eneste almengyldige, der taber sin 
almengyldighed ved at forøges med et fyl- 
digere indhold, som tanken må erklære sig 
ude af stand til at anerkende. Men da det 
langt overvejende flertal af mennesker ikke 
endnu er istand til uden sædelig tilbagegang 
at berøves de forskellige forestillinger og følel- 
ser, der udgore deres religioners trossætnin- 
ger, overleveringer og ceremonier, så bor man 
ikke kræve dette og navnlig ikke forsøge på 
at sætte dette igennem pludselig, hvorved der 
kun kan ské skade, men derimod vise den 
storste tolerance og tålmodighed. Vistnok 
står det for Spencer fast, at alle trossæt- 
ninger, religiøse overleveringer og ceremonier 
kun ere uadækvate klædebon eller hylstre for 
hin ene forestilling om en ufattelig, allesteds- 
nærværende magt, og at forskellen mellem 
dem kun er en forskel i grad, ikke i art. 

Men når dette fastholdes som det almengyldige, 
det eneste, som tanken kan nå til at aner- 
kende, så må opgaven være langsomt at gore 
denne overbevisning gældende og stole på, at 
sandheden deri vil gore det indtryk og med- 
føre den forandring i opfattelse, i forestillinger 
og følelser, som menneskene til enhver tid 
ere tilgængelige for. Udover dette er det 
hverken gavnligt eller i grunden muligt at 
nå; og selve den modstand i den almindelige 
bevidsthed, som her skal overvindes, er et 
nødvendigt led i udviklingen. 

Det vil. heraf være tydeligt, at Spencer 
slet ikke kan have nogen brug for andre 
sjæleævners virksomhed, hvor det gælder om 
nærmere at bestemme „den ufattelige magts", 
„det ubekendtes** indhold og væsen; alle for- 
søg, der gå i denne retning, må for ham på 
forhånd vise sig umulige. 

Anderledes med Lotze og Grundtvig; 
for dem bæ^e er en sådan ubestemt bevidst- 
hed om en ufattelig, allestedsnærværende, 
virkende magt, som vi er undergivne, ikke 
tilstrækkelig for vort religiøse behov. Grundt- 
vig udtaler dette således (S. 355— 56): „De 
verdslig -vise har åbenbar uret i at kalde 

evighedsbegrebet levende, når de tænke 
alt, hvad der levende opfylder og bevæger 
mennesket, skilt derfra; og det gor de jo, 
når de tænke alt sanseligt bort og forstå 
ved sanseligt ej blot det jordisk håndgribe- 
lige men også al synlig skikkelse, indvortes 
følelse og lydelig røst. En sådan evighed 
måtte længe nok være guddommelig, så lader 
den sig dog kun male med dødens sorte 
farve: beskrive med blæk, og pennen må nu 
understrege denne bogstav-udødelighed 
så tykt, som den vil, der udvikler sig dog 
aldrig i evighed et virkeligt liv deraf, som 
kan blive genstand selv for penneførerens 
lyst og håb; ti pen og bogstav er jo også 
sanselige ting, pennen kræver hånd, bog- 
staverne oje, og hjærtet kan umulig føle 
andet end gru for en evighed, hvori det skal 
tilintetgores." 

Lotze udtaler, at det „er dårskab at 
gore verdens hojeste princip til et ubevidst, 
blindt substrat, hvis begreb egentlig er noget 
for os fuldkommen dunkelt og uigennem- 
trængeligt**. (S. 103.) Det, der her kræver en 
klarhed, som tanken vistnok ikke i og for sig 
kan give, er følelsens trang til, at den 

hojeste magt skal have en værdi og det 
endda den hojeste værdi, som følelsen 
kun kan finde i kærlighed. Men ifølge hele 
Lotzes tankegang er dette følelsens krav på 
tilfredsstillelse ligeså berettiget som tankens, 
og det levende menneske kan ikke uden at 
gore sig til en interesseløs maskine opgive 
det. Overalt på alle området i livet gor 
denne følelse for værdi i lyst eller ulyst sig 
gældende, og hele den hojere menneskelige 
udvikling er afhængig deraf. Ligesom vi i 
grundlovene for tankens virksomhed har et 
uundværligt redskab for al erfaring, således 
har vi i følelsen for værdien i, hvad vi op- 
leve, en ligeså alvorlig ment åbenbaring, som 
det ikke går an at tilsidesætte eller overse. 

Men denne åbenbaringskilde er af såre 
dunkel art og trænger derfor i hojeste grad 
til klaring for at fremstille et bestemt ind- 
hold, og både erfaring og skarp tænkning har 
den opgave at klare og rense denne følelsens 
strom*. 

I denne menneskets følelse for værdi, 



* Smign. H. Lotze: Mikrokosmus. 4de oplag. 
I. S. 268-78. 

understøttet og renset af den erfaringsmæssig 
udviklede tanke, finder Lotze da adgangen 
til den oversanselige verden, og først når 
denne adgang benyttes forsvarlig, vil det være 
muligt at gore sig rede for denne oversanse- 
lige verdens indhold således, at vort religiøse 
behov derved tilfredsstilles og vort sædelige 
liv derfra får sit nødvendige motiv. 

I henhold hertil er det, at Lotze be- 
stemmer den hojeste værdi som kærlighed, 
og da denne forudsætter en villen og denne 
guddommelige vilje må have et mål, slår han 
fast, at det eneste mulige mål for verdens 
tilblivelse og opholdelse er virkeliggorelsen af 
den storst mulige lykke. Vor følelse for det 
gode som forpligtende, o: vor samvittighed, 
siger os imidlertid, at den storst mulige lykke 
ikke kan skilles fra det mest mulige gode, og 
således forvisses vi om, at verdensstyrelsens 
mål er virkeliggorelsen af det gode. 

Vistnok kan tanken benægte dette og op- 
stille grundreglerne for det sædelige liv som 
en række af nyttige klogskabsregler, og den 
kan nægte følelsens ret til at sætte kærlig- 
heden som den hojeste værdi og virkelig- 
gorelsen af det gode som livets mål; og ved 

teoretiske grunde er man da ikke i stand til 
at gendrive en sådan tankegang. Men så 
må det også fra den anden side indrommes, 
at et standpunkt som Lotzes er ligeså teo- 
retisk uangribeligt; selv om de påstande, der 
fremgå deraf, ikke tankemæssig kan godtgøres 
at være sande, så kan det modsatte heller 
ikke godtgores. 

Men dette vil jo sige, at det ikke beror 
på en afvejning af fornuftgrunde, hvilket 
standpunkt man indtager, men på en be- 
slutning af karakteren, som Lotze ud- 
trykkelig fremhæver. Og denne beslutning af 
karakteren fremgår atter af en følelse af 
bundethed eller forpligtelse overfor Gud, som 
en indre erfaring har gjort uomstødelig. 
(S. 89.) 

Skont man derfor med Lotze må sige, 
at religionen er en følelsessag, må det dog 
straks tilfojes, at den ikke bliver til virkelig- 
hed i livet uden en viljesakt, og altså danne 
disse to i forening, følelse og vilje, grund- 
laget for enhver religiøs bevidsthed. Hvor 
disse to mødes, vil adgangen til den over- 
sanselige verden være gjort tilgængelig, og 
når det da undersøges, hvad der med nød- 

vendighed ligger i en således dannet religiøs 
bevidsthed, når den erfaringsmæssige tænk- 
ning overfor dette indhold har gjort rede for, 
hvilke nærmere bestemmelser af det gud- 
dommelige væsen den kan tillade, hvilke den 
må forlange, og hvilke den må udelukke, da 
fremkommer som det korte udtryk for enhver 
religiøs opfattelse, i modsætning til en blot 
forstandsmæssig opfattelse, følgende tre sæt- 
ninger: 

1) de sædelige love betegne vi som Guds 
vilje; 

2) de enkelte endelige ånder betegne vi ikke 
som naturprodukter men som Guds 
bom; 

3) virkeligheden betegne vi ikke blot som 
et verdensløb, men som et Guds rige. 
(S. 95.) 

For Lotze er dette det væsentlige ind- 
hold af kristendommen, idet han i denne 
finder den almengyldige religion, som svarer 
til den menneskelige følelses religiøse behov. 

Han vil ikke nægte muligheden af, at 
denne almengyldige religion kan være bleven 
sat ind i verden ved en åbenbaring; men 
ved en sådan forstår han da en i et enkelt 

ojeblik og i enkelte personer særlig frem- 
trædende virksomhed af Gud, som ikke i art 
men vel i grad er forskellig fra Guds bestan- 
dige virksomhed i verden. Han tænker sig 
altså nærmest åbenbaringen som en for- 
stærket følelse og vilje overfor Gud, fremkaldt 
ved en åndelig påvirkning fra ham af den 
hojeste styrke. 

Han vil heller ikke nægte underets 
mulighed; men da han af erfaringen „med 
dens store vægt** hindres i at kunne godkende 
underet som en ændring af den fysiske 
naturs elementer, begrænser han det til at 
være en ændi'ing af sjælenes indre til ud- 
videlse af deres erkendelse og anskuelse og 
hele øvrige liv. 

Og endvidere nægter han ikke mulig- 
heden af, at en enkelt person kan ved Guds 
virksomhed være bleven udstyret med en 
særegen åndelig kraft, så at hans forhold til 
Gud og hans værdi i verden har været ene- 
' stående. Men anden mening kan han ikke 
forbinde med ordet Guds son, og om noget 
under i forbindelse med denne Guds sons 
fødsel vil han ikke høre tale i anden forstand, 
end forhen angivet. Det er for ham et 

billedligt • udtryk for en person, i hvem Guds 
virksomhed på verden og de enkelte ånder 
har vist sig med enestaaende kraft både i 
hans personlige liv og i hans ævne til at 
forplante dette til andre mennesker. 

Endelig anerkender Lotze, at man ved 
at undersl3ge og prøve vore religiøse følelser 
vil kunne nå til et gudsbegreb, som er tre- 
leddet: Gud som den virkende, den kær- 
lige og den gode eller hellige, og at disse 
tre sider af Guds væsen må tænkes sammen- 
knyttede i en uopløselig enhed. Men ligesom 
han afviser alle spekulationer herover som 
utænkelige tanker, således opfatter han det 
kristelige „dogme" herom (o: den kristelige 
trosbekendelse) ikke som en positiv erken- 
delse men blot som „en anskuelig erindring 
om, at en uløst gåde her er tilstede*. 

Lotze' s standpunkt er altså det, at 
hvis man overhovedet drives af sin religiøse 
følelse til at antage troen på en personlig 
Gud, der er overalt virkende, kærlig og hellig, * 
der styrer verden som sit værk ved bestandig 
virksomhed deri^ der elsker menneskene som 
sine born og leder deres opdragelse efter sin 
vilje igennem sit riges udfoldelse på jorden. 



så er de fremsatte tanker om åbenbaring^ 
undere, Guds son og treheden i guddommen 
det yderst mulige, som tanken kan indlade 
sig på som tænkeligt. Ikke således at forstå, 
at alt dette i sig selv er nødvendigt for 
tanken ; ti dette kan slet ikke godtgores ; men 
når den indre tilstand af bundethed og for- 
pligtelse overfor Gud er givet som en urokke- 
lig kendsgerning, da må tanken for at be- 
gribe denne antage de fremsatte forestillinger 
om åbenbaring , under o. s. v. Længere end 
hertil behøver den ikke at gå, ja den hindres 
i at gå videre dels af sine egne love, dels af 
erfaringen. Selv om en åbenbaring gik vi- 
dere, vilde det efter Lotzes forestilling ikke 
hjælpe; ti kun hvor vi er istand til at sé den 
fornuftmæssige sammenhæng mellem de åben- 
barede trossætninger og vor åndelige trang, 
vil vi være istand til at nære fuld tillid til 
deres sandhed. 

Ved at fastholde et sådant standpunkt 
beror alt på følgende to hovedsporgsmål : 
1) om vi er istand til med fuldkommen sik- 
kerhed at undersøge og prøve vor følelses 
religiøse behov, så at dets almengyldige ind- 
hold helt kan lægges frem; og 2) om det 

virkelig forholder sig således, at vi kun da 
kan have tillid til meddelte trossandheder, 
når vi kan sé den fornuftmæssige sammen- 
hæng mellem disse og vor åndelige trang; 
om der ikke gives en umiddelbar antagelse af 
en oversanselig sandhed, som indeslutter en 
fast tillid, selv om vi ikke kan sé men kun 
føle dens sammenhæng med vor trang. 

Her kan det da ikke undgå opmærksom- 
heden, at hovedmangelen ved Lotzes ud- 
måling af den religiøse følelses behov stikker 
i syndsbevidstheden. Vistnok fastholder 
han, at det onde er til og dets magt unægte- 
lig, sålænge som der er noget, der gor ondt. 
Men da det er umuligt for os at danne os 
forsvarlige tanker om dette ondes oprindelse 
og dets forhold til Gud, så står han stille 
overfor en uransagelig hemmelighed. 

Men her kan man ikke standse med sin 
følelse, selv om tanken må vige tilbage. Er 
det onde en virkelig unægtelig magt, og er 
følelsen deraf så stærk, at angeren ikke 
lader sig bortforklare eller svække ved be- 
tragtninger og overvejelser, så er det tænke- 
ligt, at mennesket kan nødes til at anerkende 
meget mere som unægtelig sandhed end det 

ovenfor fremsatte for at få angerens smerte 
stillet og få fred i sjælen. 

Det er netop denne trang til fred, som 
er den stærkeste drivfjeder for mennesket til 
at foretage den beslutning af karakteren , det 
åndelige valg, som Lotze dog overalt aner- 
kender som det egentlig afgorende. Og den 
følelse af fred, som derved kan opleves, kan 
da tænkes at eje samme magt som hin følelse 
af bundethed og forpligtelse overfor Gud, der 
af Lotze anerkendes som en indre erfaring 
af unægtelig værdi. Nægter man på forhånd 
muligheden af en guddommelig åbenbaring og 
af undere, da vil en sådan erfaring af smerte- 
fuld anger og derpå følgende fred kunne bort- 
forklares som en illusion eller forklares som 
en indre bølgegang i sjælen, hvortil man slet 
ikke behøver at forudsætte en guddommelig 
overnaturlig årsag. Men har man, som 
Lotze, hævdet muligheden af en „åben- 
baring" som en ekstraordinær forstærkelse af 
Guds bestandige virksomhed på verden og de 
enkelte ånder for derved at modvirke så- 
danne forstyrrelser i verdensløbet, der true 
med at kuldkaste den lagte verdensplan, og 
Jiar man, med Lotze, indrommet mulig- 

heden af undere som en fra Gud udgående 
indvirkning på den fysiske verdens elementer 
til forandring af deres natur, da vil man 
heller ikke kunne benægte muligheden af, 
at der har været og er sådanne forstyrrelser 
i den menneskelige natur, sådanne forvræng- 
ninger af dens væsen og en så dybtgående 
bevidsthed derom med tilhørende anger, at 
kun en guddommelig åbenbaring, kun en 
underfuld fremtræden af Gud i menneske- 
verdenen forslår til at bringe alt i lige- 
vægt igen. 

Det er dette, den kristne fastholder som 
sin personlige erfaring, og han gor i kraft af 
denne erfaring gældende, at det samme har 
været tilfælde med hele menneskeslægten. 
Den ydre erfaring har i dette stykke ingen 
vægt og kan slet ikke rådsporges; ti den véd 
intet herom. Al dens viden hviler på de al- 
mindelige regler, hvorefter livet bevæger, sig 
under almindelige forhold; men her er det jo 
netop det ekstraordinære, hvorom der er tale. 
Og vilde man sige, at jo dog intet anger- 
tynget menneske i vore dage selv har været 
vidne til hin underfulde åbenbarelse af Gud i 
verden, så må der svares, at dette jo heller 

ikke påstås og ikke behøves; blot vidnes- 
byrdet om, at denne åbenbarelse er gået for 
sig, når det møder en fuldt troværdigt, har 
magt til at stille sjælen tilfreds, og at det 
mægter at øve denne virkning, er en første- 
hånds erfaring af det underfulde, som ingen 
ydre erfaring, om den end på andre områder 
har nok så megen vægt, kan omstøde. Tvært- 
imod en sådan indre erfaring af fred i kraft 
af vidnesbyrdet om den underfulde åben- 
baring avler i et menneske troen på og for- 
troligheden med det underfulde også i for- 
tiden som et supplement til den ydre er- 
farings viden, ikke som en tilintetgorelse 
deraf. 

Når da et myndigt og troværdigt vidnes- 
byrd om Guds underfulde åbenbaring på 
jorden i sin enbårne son møder en menne- 
skelig trang til oprejsning fra synd og angst, 
og når dette gribes, som den skibbrudne 
griber den tilkastede planke, da sés vistnok 
ikke nogen fornuftmæssig sammenhæng mel- 
lem vidnesbyrdet og trangen, men den føles 
umiddelbart, og kun i kraft af denne umid- 
delbare følelse træffes karakterens valg, eller 
springet ud på de 70,000 favne vand voves, 



som Soren Kierkegård udtrykte det. 
Hvorlænge det så vil vare, inden denne sam- 
menhæng sés, om det overhovedet nås eller 
kan nås^her, derpå ligger der mindre vægt. 
Vi stræbe alle derefter; det er en grund- 
menneskelig drift til enhed i livsanskuelse, 
som sætter denne stræben i bevægelse, selv 
om den aldrig her når sit mål. Men på hin 
umiddelbare følelse af fred, da redningsplanken 
blev greben, lader der sig leve med frimo- 
dighed og med ny sædelig kraft, ikke i en 
kort tids rus men under et langt livs moje. 

Den hele fremgangsmåde, som Lotze 
anvender for at bestemme religionens, kri- 
stendommens, indhold, har herved vist sin 
skrøbelighed. Skal følelsens religiøse behov 
* være målestok for, hvad der i den åndelige 
verden er sandhed, så vil det vilkårlige ikke 
kunne udelukkes. Ti man kan anvende en 
så prøvende kritik, som man vil, på alle de 
værdifulde følelser, søge at sigte disse så om- 
hyggeligt som muligt, til det almengyldige 
reddes ud og bliver tilbage; udfaldet vil dog, 
når alt kommer til alt, bero på, hvor dyb 
den tilgrundliggende følelse var. 

Allerede Schleiermacher, der også i 

sin dogmatik* tager dette udgangspunkt i den 
menneskelige følelse af absolut afhængighed, 
snublede over denne vanskelighed, og Lotze's 
omhyggelige og skarpe kritik af alle de for- 
skellige sjælsrørelser og særlig af alle tankens 
indvendinger gor ikke sagen bedre. Ti vi 
kan ikke med sikkerhed udmåle kristendom- 
mens indhold efter vor følelses behov. 

Der er kun én vej at gå, den stik mod- 
satte: at udmåle den almenmenneske- 
lige følelses behov efter kristendom- 
mens indhold. 

Det er denne vej, Grundtvig vælger at 
gå. Men medens de gamle luterske dog- 
matikere og deres senere efterfølgere gik ud 
fra hele den hellige skrifts ordnede læreind- 
hold, går Grundtvig ud fra den kristelige 
trosbekendelse, der er den eneste angivelse 
af kristendommens indhold, som menigheden 
selv er ansvarlig for, i det den stadig sporger 
derom ved indgangen og døber derpå. 

Vistnok er det Grundtvig meget om at 
gore at påvise alle de berøringspunkter i na- 
turen, som vise en lighed mellem troens 

* ,Der kristel. Glaube\ 5te udgave 1861. I. 167. 

14 

hemmeligheder og de naturlige ting enten i 
den legemlige eller åndelige verden, og særlig 
hjærtets trang til trøst og oprejsning under 
alle former søger han at iagttage, fordi det 
fremfor alt er denne, kristendommen skal 
imødekomme. Hjærtet er for ham enheden 
af følelsens savn og samvittighedens krav, 
altså i det væsentlige det samme som hos 
Lotze følelsen af bundethed og forpligtelse, 
og hele Grundtvigs virksomhed som digter, 
historiker, pædagog og prædikant har tilstræk- 
kelig godtgjort, hvilken værdi han tillægger 
det menneskelige hjærtes trang. Men som 
udgangspunkt for en påvisning af kristen- 
dommens rimelighed eller af dens indhold 
anser han alle disse naturlige berørings- 
punkter for ubrugelige, og hvad særlig hjærtets 
trang til trøst og oprejsning angår, udtaler 
han (s. 94—96) , at ved blot at fordybe sig 
deri og udlede det, man kalder kristendom- 
mens indhold deraf, kan man ikke undgå 
urimelige sværmerier og mystiske hjæmespind, 
medens man samtidig ved at gore dette „ind- 
vortes lys** gældende som den afgorende 
målestok for sandhed til salighed i grunden 
gor det samme som rationalismen, når den i 

kraft af den menneskelige fornuft vil fastsætte 
kristendommens sande indhold. Det ene som 
det andet fører til at nægte åbenbaringens 
nødvendighed. 

Grunden til, at denne vej er ufrem- 
kommelig, er den, at hele vort indre liv, 
vort hjærte ikke mindre end vor fantasi og 
vor tanke, er besmittet; og „hjærtedybet, 
som er det dunkleste i mennesket, måtte 
være aldeles rent og ubesmittet, dersom vi, 
ved udelukkende at følge de deraf opstigende 
længsler og drifter, altid skulde søge og gribe 
det sande". Men når netop hjærtet føler sin 
urenhed og sin besmittelse, da indeslutter 
denne følelse tillige følelsen af afmagt til at 
klare og rense sig selv ved sin egen kraft og 
trangen til, at bægge dele skal fuldbringes 
udenfra eller ovenfra. 

Men hvor denne hjærtets trang med 
syndsbevidsthed føles, der kommer den 
guddommelige åbenbaring i menighedens vid- 
nesbyrd ved dåben som den myndige og 
troværdige hjælper, der både kan bringe 
klarhed, renselse og oprejsning. 

Vilkåret for, at dette kan ské, er imid- 
lertid for Grundtvig ikke en undersøgelse 

14* 

men en hengivelse i lydighed under det 
ord, der indeholder alt det, hvorved hjærtets 
virkelige trang afhjælpes. Gores dette ube- 
tinget, fordi alle andre veje til at komme 
op ere spærrede, da føles først den fred, som 
overgår al forstand, og da vil i kraft af gen- 
fødelsen erfares lidt efter lidt betydningen af 
hvert enkelt led i den kæde af frelsens kends- 
gerninger, som dåbspagten indeholder. 

Ti herpå hviler hovedvægten, at den 
kristne tro ikke indeholder en række tanker, 
frugten af overvejelser eller indre erfaringer, 
men en række kendsgerninger, som enten 
allerede er oplevede, eller som skal blive 
det ; og ligesom menigheden indestår for deres 
pålidelighed, således vidner den, at hvis men- 
nesket i ubetinget lydig tro bojer sig for 
disse kendsgerninger og forlader sig på dem, 
da erfares genfødelsens kræfter fra dåben til 
renselse og oprejsning. Alt som dette sker, 
går det mere og mere op for bevidstheden, 
at vor følelse ikke blot trænger til en per- 
sonlig Gud, der virker overalt i den verden, 
som er hans værk, og der elsker menneskene 
med en hellig kærlighed; at vor følelse ikke 
er tilfredsstillet med, at de sædelige love er 

Guds vilje, vi hans born og verdensløbet ud- 
foldelsen af hans rige; men at vort hjærtes 
trang først tilfredsstilles ved budskabet om, 
at vi var hans forførte og fordærvede 
born, som han ved sin enbårne sons Jesu 
Kristi død og opstandelse frelste fra den 
fjendske magt, vi var trælbundne under, og 
som han ved sin ånds kraft i menighedens 
samfund og fællesskab vil hellige og op- 
drage til kødets opstandelse og det evige liv, 
idet han begyndte med i Jesu navn at skænke 
os syndernes forladelse. 

Ålt dette ligger ligefrem i den dåbspagt, 
der som Guds åbenbaring møder enhver ved 
menighedens indgangsdor, og den trang, som 
derved tilfredsstilles , er almenmenneskelig, 
selv om den ikke føles af alle enkelte til 
enhver given tid. Og dertil svarer indholdet 
af den bon „Fader vor" som lægges i en- 
hver genfødts mund og udtrykker det frelste 
barns følelser overfor sin fader; ligesom den 
hellige nadvers ord og handling svarer til 
det genfødte hjærtes trang til sammenvækst 
med frelseren. Ved at bruge bægge, som de 
bydes, erfares trangens indhold og dens om- 
fang; men selv om den dunkelt føles forud, 

er vi ikke af os selv istand til at angive dens 
indhold eller hele omfang. 

Hermed er åbenbaringens nødvendighed 
påvist og dens forhold til menneskehjærtets 
trang angivet. 

At dette nu er sandhed, derfor gives 
der kun ét positivt bevis nemlig den fred, 
som føles ved at tro derpå, og som menig- 
heden i Herrens navn tilsiger alle, der mod- 
tage denne tro. Men ved siden heraf gives 
der det negative vidnesbyrd for sandheden 
af den kristelige åbenbaring, at ingen unægte- 
lig sandhed i erfaringens eller tankens verden 
bevislig strider derimod. 

På disse vilkår kan sandheden findes og 
fastholdes også af alle enfoldige — og en 
kristentro, der kun var tilgængelig for de 
vise, hvis sandhed kun kunde godtgores gen- 
nem en undersøgelse af hjærtets følelser eller 
af tankens krav, vilde forlods være domt som 
en falsk kristentro. Ti når dels det fælles- 
kristelige trosord lægges til grund, let at op- 
fatte for alle selv de enfoldigste, og dels be- 
visbyrden for umuligheden af de kendsgernin- 
ger, dette ord indeholder, lægges over på 
dem, der nægte dem, da vil alle, som trænge 

til forløsning, kunne erfare sandheds vidnes- 
byrd både ad den positive og negative vej. 

Hermed er hele menigheden stillet ansigt 
til ansigt med Herren selv i hans ord, selv 
de enfoldigste kan træde i et umiddelbart 
forhold til sandheden selv, og alle mellem- 
mænd er skudt tilside. Præsters og lærdes 
formynderskab over menigheden er gjort af- 
mægtigt. 

Men vilkåret herfor er, at adskillelsen 
mellem tro og lære fastholdes. 

Også Lotze gor en sådan adskillelse 
gældende mellem det, der gælder alle, det 
fællesreligiøse indhold, som alle menneskers 
følelse har brug for, og som han har søgt 
noje at bestemme, og så de forskellige sym- 
boler eller lærebygninger, hvorved man dels 
har haft til hensigt at besvare tvivl, dels har 
søgt at angive de omrids, indenfor hvilke de 
forskellige forestillinger med sikkerhed kan 
bevæge sig. 

I sidste henseende er det værdt at lægge 
mærke til, at Lotze vistnok drager græn- 
serne for, hvad det er tilladeligt at tro, meget 
videre end Spencer, der med tanken alene 
som rettesnor kun lader „det ubekendte", „en 

ufattelig magt, som vi må kalde allesteds- 
nærværende, som vi ere undergivne og på- 
virkes af" , stå tilbage som uudryddelig i vor 
bevidsthed. Men dog drager han disse grænser 
snævrere, end selve tankens indvendinger 
række. I følge hans udviklinger måtte selve 
tanken indromme muligheden af en bevidst 
ånd som alle tings grund; den vilde ikke 
kunne anføre tilstrækkelige modgrunde til at 
hindre følelsen i at søge til denne bevidste 
ånd ikke blot som den virkende Gud, men 
som den kærlige og hellige fader. Og lige- 
sålidt vilde tanken kunne nægte muligheden 
af en evig åndernes verden, hvortil også 
mennesket kunde have adgang til fortsættelse 
af livet her, og hvor der holdes dom over 
det. Men når han så derefter undersøger 
muligheden af en åbenbaring på overnaturlig 
måde eller af undere (fremfor alle Guds en- 
bårne sons undfangelse ved den Helligånd, 
fødsel af en jomfru og hans opstandelse fra 
de døde), da er det ikke tankegrunde, der 
hindrer ham i at anerkende muligheden deraf; 
han indrommer endogså, at i og for sig kan 
man ikke kalde hverken en åbenbaring eller 
et under utænkelige eller umulige. Men det 

er erfaringen med „dens store vægt" , som 
her træder imellem og bevæger Lotze til at 
omforme bægge begreber til kun at udtrykke 
guddommelige virkninger i sjælene eller de 
enkelte ånder. Dette er fra Lotzes eget 
standpunkt ufornødent; ti har man indrom- 
met, som han har gjort det, at en ekstra- 
ordinær form for Guds bestandige ind-, 
virkning på verden til en enkelt tid og i 
en enkelt person meget vel lader sig 
tænke, i alt fald ikke uden videre kan næg- 
tes, så kan mangelen på personlig erfaring 
af noget lignende, selv om den kunde godt- 
gores for alle tider både for og efter, ikke 
have den mindste vægt; muligheden af den 
enestående begivenhed vilde stå uanfægtet 
tilbage tiltrods for al den manglende erfaring. 

Atter ved denne lejlighed viser det sig, 
at Lotzes hele fremgangsmåde gor det 
umuligt for ham at drage en sikker grænse 
mellem tro og lære uden vilkårlighed; ti han 
mangler en sikker rettesnor. 

Det er Grundtvigs styrke, at han for- 
lods har rettesnoren givet, hvorefter grænserne 
mellem tro og lære kan optrækkes; dåbs- 
pagten, fadervor og nadverordene med freds- 

hilsenen er som det åbenbarede og over- 
leverede fællesgods i alle kristnes liv troens 
område, medens alle oplysninger og forkla- 
ringer, som dertil kan fojes, alle formaninger, 
forvæntninger og spådomme, som derpå kan 
bygges, høre til lærens område. Selv om 
der også for Grundtvig kan være en stor 
fristelse til at lade noget af læren komme 
over grænsen og blive knyttet så nær til 
troens liv, at det ikke synes at kmme skilles 
derfra (han nævner således læren om ret- 
færdiggorelsen af troen alene) , så . er det dog 
af den storste vigtighed' for både kristenlivets 
egen sundhed og for kristendommens forsvar, 
at man modstår fristelsen og kun fastholder 
det, der ligefrem ligger i „troens, håbets 
og kærlighedens ord** ved dåb og nadver, 
som troens område adskilt fra lærens. Biblen, 
hvis betydning som middel til opbydelse 
Grundtvig bestemt anerkendte, må dog 
henføres til lærens område, da dens væsent- 
ligste indhold er oplysning og forklaring, for- 
maning, forvæntninger og spådomme. 

Og idet Grundtvig tager denne rette- 
snor frem og gor brug af den, hai' han den 
store fordel fremfor Lotze, at han kan gå 

historisk tilværks ved at påvise rettesnorens 
tilstedeværelse i den gamle kirke, velsignelsen 
ved at bevare den og forbandelsen, der følger 
med at ombytte den med en anden eller 
ganske lade være at drage grænse mellem 
tro og lære. Hans syn på denne sag er, som 
han siger, så langt fra at være grebet ud af 
luften tværtimod fundet i gravene, og særlig 
i Ir en æ i grav. Ti hos ham er i det væsent- 
lige grænsen draget på samme måde i over- 
ensstemmelse med hele den gamle kirkes 
overlevering. 

Når både Lotze og Grundtvig, skont 
ad forskellig vej, gore gældende, at det reli- 
giøse liv er et umiddelbart forhold mellem 
Gud og mennesket i tro og bon, så sam- 
stemme de også i at lade alt sædeligt liv 
udspringe af dette religiøse liv og først finde 
sin rette forståelse derved, at det hviler på 
Guds vilje. Det hojeste udtryk for denne 
Guds vilje er for dem bægge kærligheden, 
den uegennyttige, opofrende kærlighed, der 
ved samlivet med Gud strommer fra ham til 
mennesket. Men medens Lotze tænker sig 
denne udstromning foregå bestandig som 
Guds stadige påvirkning på de enkelte ånder 

og kun forudsætte menneskets opladte følelse 
for at virkeliggores derigennem, så er for 
Grundtvig Guds ord i og ved dåb og 
nadver det uundværlige middel og redskab, 
hvorved denne virkning alene kan opnås. 
Selvfølgelig forudsætter også han hjærtets tro 
som vilkåret for Guds ords virksomhed, men 
kun i dette finder han kraften til et sæde- 
ligt liv i kærlighed. Svækkes eller fortones 
dette Guds bestemte åbenbarede ord, da vil 
en tilsvarende svækkelse i det sædelige liv 
blive den nødvendige følge. Ti det er en 
overnaturlig kraft, Guds hellige ånd, som her 
er virksom, og kun når mennesket bojer sig 
for og hengiver sig til de ord og handlinger, 
hvorved den Helligånd efter Guds orden kan 
åbenbare sin kraft, vil det kunne erfare virk- 
ningen deraf ikke som en lov men som. 
et liv. 

Spencers stilling til alt dette er den, at 
derom kan vi intet vide. Vor tanke, som 
for ham er den eneste vej til erkendelse om 
det oversanselige, standser ved bevidstheden 
om den ufattelige, ubekendte magt, som vi 
må kalde allestedsnærværende, og som vi ere 
undergivne og påvirkes af; mere end dette 

behøves i hans ojne heller ikke for at give de 
sædelige love, som vor tanke anerkender, 
gyldighed for og magt over vort liv. Men 
han indrommer, at få mennesker, om over- 
hovedet nogen, ere skikkede til at leve et 
fuldkommen sædeligt liv under de sædelige 
loves myndighed alene uden at understøtte 
denne ved forestillinger om den hojeste magts 
straf eller belonning, som vor tanke ikke kan 
anerkende, men som de flestes vilje ikke kan 
undvære. Under sådanne omstændigheder er 
det i hans ojne bedre at lade disse fore- 
stillinger i overensstemmelse med den her- 
skende tro blive stående urokkede end ved 
at fjærne dem samtidig at svække den sæde- 
lige alvor. 

Men hvis man ikke vil erklære al tanke- 
virksomhed krig og derved fortsætte den gamle 
kamp mod al videnskab, så forlanger han aner- 
kendelse af, at alle disse religiøse forestillinger 
er uadækvate, ikke kunne og ikke skulle 
stå for tankens kritiske prøvelse. 

Betydningen og rækkevidden af dette 
Spencers krav skal danne æmnet for de 
følgende undersøgelser. 

VI. 

Ifølge Spencer ere adækvate begreber eller 
forestillinger sådanne, der fuldt svare til det, 
de dreje sig om; hvis genstands egenskaber 
og ejendommeligheder kan fremstilles i be- 
vidstheden så nær til samme tid, at de alle 
synes at være nærværende på én gang. 
(S. 40.) Dette er f. ex. tilfælde med vort 
begreb om en bestemt hest, hund eller et 
bestemt menneskes skikkelse. Mindre adækvat 
bliver allerede et begreb, når det drejer sig 
om f. ex. et menneskes karakter og hele 
indre væsen, fordi det for os er vanskeligt at 
kende og sammenfatte alt, hvorpå det her 
kommer an. Men under visse forhold, efter 
et langt og noje samliv, kan det dog lade 
sig gore. Men endnu mindre adækvate bliver 
vore begreber, når de dreje sig om noget så 
mangfoldigt som en families forskellige med- 
lemmer, en storre klasse mennesker (f. ex. ar- 

bejderklassen i et land), et helt folk, hele 
menneskeslægten, en enkelt dyreart eller hele 
dyreverdenen. Den store mangfoldighed, som 
her samtidig skal være tilstede ved dannelsen 
af fællesbegreber i bevidstheden, vil med 
nødvendighed have til følge, at noget skydes 
tilside, medens andet rykkes frem i forgrun- 
den, og ved denne proces gores begrebet 
mindre adækvat. Noget ganske lignende sker 
med de begreber, vi danne os om store rum- 
forhold f. e. jordens runding i dens hele om- 
fang eller endog hele solsystemet; disse for- 
hold overstige i den grad vor forestillings- 
ævne, at alle begreber, vi danne os derom, 
kun kan siges at svare til virkeligheden på 
samme måde, som de små eftergorelser af 
klodernes bevægelser, der bruges ved borne- 
undervisning, gor det o: de svare slet ikke 
til de virkelige forhold, ere uadækvate, 
symbolske begreber. Men da alle disse mer 
eller mindre ufuldkomne begreber dog enten 
kan fuldstændiggores, hvis det var nødvendigt, 
eller kan bekræftes ved udmåling eller op- 
tælling eller (som ved forestillingen om sol- 
systemet) kan retfærdiggøres ved, at forud- 
sigelser, som ere gi'undede på vort symbolske 

begreb, gå i opfyldelse, så må man ikke blot 
kalde alle disse symbolske uadækvate be- 
greber nødvendige men også forsvarlige, for- 
udsat, at vi kan forvisse os om, at de svare 
til en virkelighed. Men i modsat fald ere de 
ganske falske og skuffende og kan slet ikke 
skilles fra rene indbildninger. 

Til disse sidste uberettigede uadækvate 
begreber høre alle de, vi danne os om det i 
strængeste forstand oversanselige, både de 
religiøse og de videnskabelige grundbegreber 
og alt, hvad man bygger op på dem. Ti vi 
er ganske ude af stand til at godtgore, at de 
svare til en virkelighed. Vistnok står det 
fast i vor bevidsthed, at der er en virkelighed 
bag alle de fænomener, som vi kan iagttage 
og danne os begreber om, men af hvilken 
art denne virkelighed er, hvorledes den gor 
sig gældende, og ved hvilke midler den på- 
virker den sanselige verden, kan vi aldeles 
ikke sige noget sikkert om, og altså kan vi 
ikke godtgore, om vore begreber derom 
svare til den virkelighed, hvorom de dreje sig. 

Hvad særlig de religiøse grundbegreber 
angår, er det oplysende at sammenstille de 
Spencerske påstande om deres utilforladelige 

indhold med middelalderens skolastiske 
teologi og med de luterske dogmati- 
keres lærebygninger i det 17nde århundrede. 
De gik vistnok alle ud fra, at åbenbaringens 
indhold var rent overnaturligt, altså hverken 
kunde udgrundes eller bevises af den men- 
neskelige tanke. Men når dets sandhed som 
guddommelig åbenbaring var givet, da mente 
de ved deres klassifikationer og distinktioner 
at kunne nå til virkelige b^reber, som helt 
svarede til Guds væsen og virksomhed og til 
den hele evige verdens natur. De troede, 
at når den Helligånd ved åbenbaringens lys 
fik lov til at arbejde i et menneske, da blev 
også dets forstand udstyret med ævne til at 
tænke det evige, så at menneskets tanker 
derom dækkede den tilsvarende virkelighed. 

Den Hegel ske spekulation gik endnu 
videre, idet den ved en bestemt gennemført 
tankeformel mente at kunne klare alle gåder; 
og selv hvor denne spekulation antog en be- 
stemt kristelig skikkelse og altså forudsatte 
åbenbaringens nødvendighed og den Hellig- 
ånds genfødende og oplysende virksomhed, 
var man dog forvisset om i sine begrebs- 
bestemmelser at have fundet det udtommende 

15 

udtryk for de åndelige hemmeligheder, de ad- 
ækvate tankeformer for det åndelige indhold. 

Den Strauss'iske kritik af hele denne 
dogmatik har engang for alle tilintetgjort denne 
illusion, og Spencer støtter sig hertil, når 
han godtgor, at alle dogmatiske lærebygninger 
falde ind under samme dom, ja at alle de 
væsentlige begreber, som indeholdes i de for- 
skellige trosformer, hedenske, jødiske og kriste- 
lige, ikke lade sig forsvare for tankens dom- 
stol. Kun dette ene er de alle fælles om at 
anerkende, at der er et problem at løse; og 
kun denne ene sandhed kan tanken nødes til 
at fastholde som urokkelig. Men alle forsøg 
på gennem begrebsbestemmelser af den ene 
eller anden art at løse dette problem, vise 
sig ved nærmere betragtning uholdbare. 

I grunden går Lotze ud fra det samme. 
Ti skont han nødes til at slå fast, at der er 
en virkende magt bag den synlige verden, at 
denne magt har frembragt og opholder denne 
verden, og at den kun kan være en bevidst 
ånd, hvem vi må tillægge den hojeste per- 
sonlighed, så indrommer han dog samtidig, 
at alt dette kun er nødvendige led i vort 
begreb om den virkende magt, at vi derimod 

aldeles ikke eje midler til at godtgore, om 
nu virkelig også Gud er således beskaffen, 
som vort begreb forestiller sig ham, kort sagt, 
at vort gudsbegreb ikke kan godtgores at 
være adækvat. 

Når han nu ikke destomindre vover sig 
til at gå dybere ind på alle de religiøse fore- 
stillinger og begreber og gennem denne under- 
søgelse mener at kunne nå til et resultat, da 
har det sin grund i, at han tager sit ud- 
gangspunkt fra en anden menneskelig virk- 
somhed end tankens, nemlig fra følelsens og 
viljens. 

Følelsens og viljens fælles religiøse virk- 
somhed er bon. 

Gennem denne virksomhed gores der en 
række erfaringer, hvortil den ikke bedende 
slet ikke har adgang. Ligesom det at have 
en religion i virkeligheden er nojagtig det 
samme som at bede, og ingen nok så klare 
begreber eller overbevisende overvejelser kan 
træde istedetfor bonnen, således må den, der 
vil domme om religiøse sporgsmål, siges at 
tale som den blinde om farverne, dersom han 
ikke gennem bonnen har gjort i alt fald nogle 
af disse erfaringer. 

15* 

Men i henhold til sådanne er det umu- 
ligt for noget menneske at afholde sig fra 
forestillinger, begi'eber og slutninger angående 
det evige; ti de vil med nødvendighed på- 
trænge sig bevidstheden og ikke blot kræve 
plads men også lys, kræve klarhed over sig 
selv ved at sættes i forbindelse med, hvad 
vi ellers har oplevet, og med vor hele øvrige 
tankegang. Det er ærbødigheden for og aner- 
kendelsen af disse erfaringer under bon, der 
driver Lotze til en nojere undersøgelse og 
prøvelse af alle de forestillinger og begreber, 
som udspringe deraf. Men de udtryk, som 
han derved finder for enhver religiøs opfat- 
telse (de sædelige love som Guds vilje, de 
enkelte endelige ånder som Guds born, virke- 
ligheden som et Guds rige), såvelsom de 
dogmer og symboler, hvorom de forskellige 
samfund har samlet sig til vejledning for de 
enkeltes religiøse liv, kan og må ikke gælde 
som videnskabelige svar på forelagte sporgs- 
mål; de vil tværtimod alle kun være blotte 
symboler, der anerkende, at en gåde er 
tilstede. Den religiøse sandhed selv gælder 
vistnok absolut for alle, de teoretiske ud- 
tryk derimod, som man finder for den, ere 

allesammen u adækvate. (S. 100—2.) Han 
tilfojer udtrykkelig til forsvar for disse teo- 
retiske udtryk: „Heller ikke i det øvrige liv 
ere vi istand til at afskaffe verdensanskuelser, 
som vi dog indenfor filosofien må erklære for 
uadækvate. Tilstedeværelsen af en rum- 
verden udenfor os, materiens atomer og 
kræfter — alt dette er forestillinger, uden 
hvis benyttelse ikke blot den almindelige for- 
stand men også filosofien, der benægter deres 
rigtighed, slet ikke vilde være istand til at 
finde sig til rette under omverdenens iagt- 
tagelse og behandling. I alle disse tilfælde 
kommer det ikke så meget an på sandheden 
som på et anskueligt skin , der er istand til 
at tydeliggore os virkelighedens sande, men 
i og for sig uudsigelige forhold. Ganske på 
samme måde kommer det for religionen ikke 
an på at finde et teoretisk ulasteligt udtryk 
for det i og for sig ufattelige, men derimod 
på, at vi have billedUge udtryk, til hvilke 
sindet kan knytte sådanne følelser, der passe 
for det egentlige indhold." 

Man vil sé, hvor nær disse Lotzes ord 
slutte sig til Spencers tilsvarende udtalelser. 

Forskellen mellem dem på dette punkt 

er kun den, at for Lotze ere alle hine billed- 
lige udtryk for det ufattelige en nødvendig- 
hed, som det religiøse sind kræver ikke blot 
midlertidig under en mangelfuld udvikling, 
men altid og hos alle; medens Spencer 
tænker sig muligheden af, at allerede nu 
nogle enkelte, og muligvis i en fjærn frem- 
tid mange flere, vil kunne undvære alle disse 
billedlige udtryk og forbinde en levende fore- 
stilling om den ubekendte og ufattelige magt 
med en fuldkommen abstraktion af alle nær- 
mere bestemmelser for den. 

Grundtvig står i dette stykke ganske 
på Lotzes side; en ubestemt tro er i hans 
ojne i hvert fald ikke til at forsvare, og en 
levende forestilling om det evige, hvorfra 
alt sanseligt er borttaget, ikke blot alt jordisk 
håndgribeligt, men også al synlig skikkelse, 
indvortes følelse og lydelig røst, er efter 
hans overbevisning ganske umulig, og kunde en 
sådan forestilling dannes og bevares, så vilde 
den være aldeles afmægtig overfor menneske- 
livet. 

Sporgsmålet kan simpelthen stilles så- 
ledes: vil der kunne bedes til en sådan 
ufattelig magt, uden at denne i bevidstheden 

antager nogen bestemt skikkelse? og hvis det 
lader sig gore, vil en sådan bon da kunne 
udrette noget, om ikke andet så dog øve 
magt over den bedendes sind og ændre 
noget deriV 

I „Kong Renés datter« lader Henrik 
Hertz den blinde Jolante, da hun har fået 
sit syn igen, bede følgende bon, som den 
mavriske læge lægger hende i munden: 

„Ufattelige ånd, der talte til mig, 

mens natten hylled ind mit oje, lær mig 

at søge dig i denne verdens stråler. 

Lær mig at holde fast ved dig i verden!" 

Og hun fojer da til: 

„Ja, han har hørt mig — jeg kan mærke det. 
Han sender mig sin fred og sin forvisning. 
Han er den eneste, der taler til mig 
usynlig og fortrolig, som forhen." 

Kan dette nu være sandhed? Sikkert kan 
det være så. Men det må da bemærkes, at 
allerede ordene „ånd, der talte til mig o. s. v." 
fojer en nærmere bestemmelse til den ufatte- 
lige magt. Og dertil kommer endnu, at 
hendes forestillinger om denne magt gennem 
hele hendes liv er blevne uddannede til at 
omfatte mangfoldige nærmere bestemmelser 

om Gud og hans forhold til verden, således 
som hun i digtet udtaler del til sin fader. 
Altså er der også her indført billedlige ud- 
tryk, som gor sig gældende i bevidstheden 
netop, når der bedes, og hvis man kunde 
tænke alle sådanne fuldstændig udslettede, så 
vilde bonnen dø med det samme. Selve for- 
væntningen eller anelsen om, at hin ufattelige 
magt kunde og vilde hjælpe, indeholder jo 
allerede en nærmere bestemmelse af den, som 
tanken straks vil kaste sig over og udrydde 
som utænkelig; og lykkes det, vil der ikke 
mere kendes den fjærneste tilskyndelse til at 
bede. Hvorfra skulde denne vel komme? 
„Fra et forpint og ulykkeligt sind," vil man 
måske svare. Ja vel, og selv det sagteste 
suk eller det meningsløseste råb, når de blot 
er ærlig mente, når vistnok sit mål. Men, 
om end nok så lonligt, må dog ethvert så- 
dant suk eller råb indeholde et gran af tillid 
til, at det kan hjælpe at bede; og er blot 
dette gran tilstede, da indeholder det en nær- 
mere bestemmelse af den ufattelige magt, og 
det er dette gran, der gor sukket eller råbet 
til en bon. 

Den Spencer'ske fordring på fuldkorn- 

men abstraktion af alle nærmere bestem- 
melser af den ufattelige magt angiver da vist- 
nok rigtigt nok det punkt, hvor det religiøse 
liv findes; men selve dette religiøse liv 
er kun i virksomhed, når der skrides 
ud over dette punkt, og når der i kraft 
af andre motiver i følelse og vilje gives plads 
for de billedlige, uadækvate forestillinger og 
begreber, som med nødvendighed ere udtryk 
for det religiøse liv. 

„Men**, bemærker prof. dr. H.Høffding 
(i fortalen til den danske oversættelse af 
Spencers afhandling om religion og filosofi 
S. 2), „dersom man da mener, at vanskelig- 
hederne afhjælpes ved, at man går fra viden- 
skaben over til troen, så må man først godt- 
gore, at vi ved denne overgang også få helt 
nye forestillinger eller begreber, en helt ny 
logik; ti hvorledes kan noget ellers være 
selvmodsigende på videnskabens standpunkt 
uden at være det på troens standpunkt, når 
det er den samme menneskelige bevidsthed, 
som ligger til grund bægge steder?" 

Svaret herpå synes ikke at være svært, 
når man indrommer Spencer, at alle reli- 
giøse forestillinger og begreber ere uadækvate. 

såfremt de gå ud over forestillingen om den 
ubekendte ufattelige magt. Ti da vil ingen 
af de såkaldte nye forestillinger eller begreber 
gore fordring på at være andet end uund- 
værlige billedlige udtryk, symbolske begreber, 
som man med fuld bevidsthed bruger som 
sådanne, fordi det er umuligt at lade det 
være, men som man ikke tildeler anden værdi 
end den, de har. Man gor med andre ord 
blot alvor af, at tro er tro og ikke viden, at 
derfor alle troens forestillinger kun har gyl- 
dighed for det troende sind, ikke for tanken, 
og at de alle må opfattes i forhold til deres 
oprindelse og hensigt. Tanken kan efter sin 
natur og sine love ikke regne med disse be- 
greber; når troen regner med dem, da er det 
ikke som med tænkelige begreber, hvis gyl- 
dighed og tilsvarende virkelighed kan godt- 
gores, men som med uadækvate begreber. 

Herved krænkes ingen logik. 

Derimod ligger det nærmere at mene, at 
sandheden i det religiøse liv bliver krænket 
ved en sådan indrommelse; vil man ikke 
derved nødes til at frakende alle religiøse 
forestillinger og begreber realitet? 

På ingen måde! Ti deraf, at vi opgive 

muligheden af at kunne godtgore, hvor- 
ledes den virkelighed er indrettet, der svarer 
til disse forestillinger og begreber, følger 
ingenlunde, at der slet ingen virkelighed 
svarer til dem. Tværtimod går jo enhver 
religiøs bevidsthed ud fra, at en sådan over- 
sanselig virkelighed findes, ja er den hojeste 
realitet af alle ; men sluttende sig til Spencer, 
Lotze og Grundtvig vil den samtidig fast- 
holde, at med tænkelige begreber kan vi 
ikke udtrykke den evige verdens indhold. 

Men er det da ganske ligegj^ldigt, hvilke 
symbolske begreber man vælger som udtryk 
for det religiøse liv? Vil de ikke alle vise sig 
lige værdiløse? 

Jo, vistnok vil de det, såfremt de be- 
handles som adækvate; men behandles de 
alle som uadækvate, da vil det religiøse sinde- 
lag vurdere dem meget forskelligt, eftersom 
de mer eller mindre noje udtrykke dets be- 
hov og svare til de forskellige religiøse ud- 
viklingstrin. 

Herfra vil da al teologi 's berettigelse 
kunne ses sammen med dens grænser. 

Fra Lotze s udgangspunkt vil teologiens 
opgave blive at give en ordnet fremstilling af 

det religiøse livs indhold således, at det men- 
neskelige hjærtes trang på forskellige trin deri 
kan finde sit tilsvarende udtryk, og den går 
derfor fremfor alt historisk tilværks ved at 
påvise, hvorledes de forskellige trin i den 
religiøse udvikling har afløst og afløse hver- 
andre. Al teologi må derfor fra dette syns- 
punkt først og fremmest blive religions- 
historie; og den kristelige teologi vil som 
et led af denne blive en redegorelse for kri- 
stendommens forberedelse, indtrædelse i histo- 
rien og historiske udvikling gennem tiderne, 
en fremstilling af de forskellige former, hvor- 
under man har søgt at bearbejde og tilegne 
sig dens religiøse indhold, og en påvisning af 
forholdet mellem disse forskellige former, 
målt efter den religiøse følelse hos mennesket. 

Men som den ledende tanke ved alt dette 
vil den forvisning være tilstede, at alle former 
ere uadækvate, skont ikke lige værdiløse. 

Går man med Grundtvig ud fra, at 
kristendommen er en overnaturlig åbenbaring, 
hvis indhold forlods er givet i bestemte ud- 
tryk, der ikke først skal søges, da vil den 
kristelige teologis opgave blive både historisk, 
dogmatisk og etisk at påvise, hvad der deri 

ligger og, når man støtter sig til den hellige 
skrift, må kunne udledes deraf. Også her vil 
den religiøse følelse blive taget på råd; men 
hovedsynspunktet er, at fremstillingen skal 
svare til det kristnede hjærtes tro, håb 
og kærlighed og altså hverken alene udledes 
af menneskets naturlige religiøse følelse eller 
alene bygges på lærdommene i den hellige 
skrift, men på det hele hjærtelige liv, som 
bliver til i kraft af Guds ord ved dåb og 
nadver, når de tros. 

Men alle sådanne fremstillinger vil som 
menneskelige frembringelser ikke kunne undgå 
at komme ind under dommen som uadr 
ækvate; alle må erkendes at være ufuld- 
komne forsøg på at udtrykke et åndeligt liv, 
som unddrager sig det bestemte udtommende 
udtryk. Overfor alle disse forskellige forsøg 
på at fremstille en kristelig lære står den 
kristne frit, kan og skal vælge og vrage efter 
sit hjærtes behov og sin kristelige erfaring. 

Således er ad bægge veje teologiens be- 
rettigelse påvist uden at krænke videnskabens 
ret ved at stille teologien i række med de 
almindelige videnskaber , og samtidig er 
„rabies teologorum** (det teologiske raseri) 

gjort afmægtigt og menighedens eller de en- 
kelte menneskers ret til selvstændigt skon og 
udtydning gennemført. (Se Lotze s. 103 — 6; 
Grundtvig s. 113 og 253 fif.) 

Det vil ikke være uden betydning at 
prøve dette ved at sé, hvorledes det tager 
sig ud overfor en enkelt teologisk lærdom. 
Lad os vælge forsoningen. 

Den form, som denne lære efterhånden 
har antaget, hvorefter Jesu Kristi oflferdød var 
nødvendig, for at den retfærdige Gud kunde 
lade sin kærlighed og nåde blive de syndige 
mennesker til dél, kunde slippe sin vrede og 
åbne sin favn for sine genvundne troende 
born, — denne lære anser Lotze for aldeles 
umulig; „ti bortset fra den noget rå opfattelse 
af Gud, er denne anskuelse grundet på det 
aldeles umulige begreb: en solidarisk enhed 
i menneskeslægten og muligheden af at kunne 
overdrage sin skyld og pligt på en eneste 
repræsentant." (S. 104). Derimod mener han, 
at tanken om en „forløsning fra den na- 
turlige lovmæssige orden, som har forbundet 
synden og dermed også fordommeisen med 
vor endelighed", kunde sættes i stedet derfor. 
Men da vi vide, at vi hverken ere forløste fra 

de fysiske onder eller fra muligheden til 
synd, så bliver der for ham tilbage som for- 
løsningens praktisk virksomme følge kun ind- 
holdet af en tro, der er os åbenbaret og til- 
budt, og som forsåvidt forløser os fra skab- 
ningens angst og trøstesløshed, som den lærer 
os at betragte alle onder kun som en gud- 
dommelig prøvelse." Alle videre spekulationer 
i denne retning anser han for at være uden 
religiøs betydning. 

Grundtvig fastholder i det hele den 
overleverede form for forsoningslæren, og 
særlig i den foreliggende bog udtaler han: 
„Der kan ingen tvivl være om, at jo for- 
soningen, som skete ved Jesu død på 
korset, var sonnens hovedærinde på jorden; 
men apostelen siger da også udtrykkelig, at 
han er åbenbaret, på det han skulde bort- 
tage vore synder, og for at afskaffe djævelens 
gerninger, hvad der, som vi hørte, efter Jesu 
og hans apostels ord skete ved døden på 
korset." (S. 61.) Ligesom han imidlertid 
sætter denne lære i den nojeste sammenhæng 
med dåben, med troen på Guds sons køds- 
påtagelse og med troen på hans opstandelse 
fra de døde (Prædikener i Vartov 1861—72. 

I. S. 321), således betragter han genløs- 
ningen som det mest omfattende udtryk 
for Jesu Kristi hele gerning til menneskers 
frelse. (Den kristelige bornelærdom. 1868. 
S. 162 fif.)* 

Men skont han således også her vrager 
mellem de forskellige udtiyk og vælger det, 
som han fmder er det bedste, så er det dog 
hans bestandige fordring, at man ikke må 
gore den slags teologiske forklaringer til „tros- 
artikler for menigheden" eller til „lovgivende 
orakelsprog i den store kirkelige friskole", idet 
man erindrer, at „vores erkendelse af 
troens og skriftens dybheder, som jo er, hvad 
vi kalde vor teologi, enten må vedblive at 
være barnagtig, eller den må bestandig vokse 
uden herneden at kunne blive fuldvoksen." 
(Krstd.'s sandhed S. 255.) 

Man vil med lethed kunne fremstille for- 
soningslæren såvelsom genløsningslæren i en 
form, hvorunder Grundtvig bestemt vilde 
forkaste dem bægge som ukristelige (dette 
gælder f. e. om den papistiske forsoningslære 
i forbindelse med messeofiferet og om den 



* Se Otto Møller: Genløsningen. (S. 150-70j. 

rationalistiske forløsningslære, der lægger hele 
vægten på Jesu lære og eksempel), og grunden 
til en sådan forkastelse vilde da for ham 
være, at de stred imod troens og skriftens 
vidnesbyrd, således som disse gjorde sig gæl- 
dende i hans kristelige bevidsthed. Men selv 
hvor dette var tilfældet, vilde han dog kalde 
den en kristelig broder, som vedkendte 
sig den apostoliske tro, selv om den samme 
holdt fast ved hine i hans ojne urigtige lær- 
domme. 

Dette er at gennemføre tanken om, at al 
teologi er uadækvat. 

Vanskeligere vil sagen stille sig, når 
sporgsmålet overføres på selve den hellige 
skrift: må også biblens hele fremstilling 
kaldes uadækvat? 

For Lotze er dette sporgsmål slet ikke 
til, eftersom han ingen bestemt grænse sætter 
imellem biblens skrifter og alle andre teolo- 
giske skiifter. 

Men for Grundtvig, der ikke blot an- 
ser Guds ord ved dåb og nadver for at være 
ligeså uforanderligt som sandheden selv, men 
også siger om den hellige skrift, at den som 
udsprunget af den ånds erkendelse, der ran- 

16 

sager Guds dybheder, også er uforbederlig 
(Smstds. S. 255), og som endnu 1865 (da han 
ellers siger sig løs fra adskillige ytringer i den 
gamle afhandling fra 1827 om den lutersk- 
kristelige præst og hans bibel- læsninger) ind- 
skærper menigheden „at holde urokkelig fast 
ved den profetiske og apostoliske skrifts ufejl- 
barhed og uundværlighed som den Hellig- 
ånds læreforskrift" men samtidig at op- 
give og forkaste al „bogstavindblæsning 
og hekse-læsning;" — for ham skulde det 
synes umuligt at indromme, at selve denne 
uforbederlige og ufejlbare bibel helt igennem 
er uadækvat i sine udtryk. 

Ja, vistnok betragter Grundtvig den 
hellige skrift som „en hellig, troværdig, kriste- 
lig, åndelig kirkebog, alle kristne lige uund- 
værlig, men gavnlig i forhold til graden af 
tro og oplysning" (S. 173); men tillige ind- 
rommer han, at det gamle testamentes over- 
ensstemmelse med den kristelige tro beror 
på fortolkningen af et billedsprog, der 
nødvendig må være tvivl underkastet (S. 167). 
Når han så desuden forkaster „al bogstav- 
indblæsning og hekselæsning" og overgiver 
skriften til menighedens frie brug, (S. 430), 

da har han med disse udtalelser- opgivet at 
forsvare biblens fremstilling som adækvat. 
Ti var den det, var profeternes, Herrens og 
apostlenes ord, således som de ere os over- 
givne, fuldt tilsvarende til det, de skal ud- 
trykke, fuldt udtommende det åndelige, usanse- 
lige indhold, da vilde det ikke forslå at kalde 
den ufejlbar og uforbederlig, da måtte dens 
ord tages bogstavelig som åbenbaringer, som 
vi uden tvivlsomme fortolkninger blot havde 
at underkaste os og ordne vort liv efter, selv 
om der også da måtte forbeholdes den for- 
skellige grad af tro og oplysning forskellig 
gavn deraf. 

Men nu må der af alle indrommes for 
det gamle testamentes vedkommende, at pro- 
feterne, hvor stærkt de end tænkes påvirkede 
af den Helligånd, og hvor hojt de end tænkes 
løftede derved op over andre menneskers 
synskreds, dog kun lidt efter Udt førtes til at 
sé gangen i Guds husholdning og hoved- 
punkterne deri, og at de aldrig fik noget af 
den at sé uden igennem billeder eller billed- 
lig tale, afpasset efter deres forestillinger og 
erfaringer. Hele det gamle testamente dan- 
ner derfor en fremadskridende udvikling, hvis 

16* 

enkelte trin. i hvert fald ikke kan kaldes 
adækvate, da de alle danne led i en op- 
dragelse til at modtage den fuldkomne åben- 
baring af Guds kærlighed i Jesus Kristus. 
Og selve Guds navn er under hele denne op- 
dragelse et gådefuldt udtryk for den evige 
(Jehova eller Jahve), der ikke turde nævnes, 
ligesålidt som nogen turde sé ham uden 
at dø. 

Når dernæst Gud åbenbarer sig helt og 
fuldkomment i sin enbårne son, mennesket 
Jesus Kristus, da bruger denne bestandig et 
enkelt, efterhånden udviklet folkesprog, han 
låner uafladelig forestillinger og begreber fra 
det folk, i hvis midte han fødtes og levede, 
hans tale vrimler af billeder, hentede fra de 
jordiske, sanselige forhold, og han indretter 
alt, hvad han gor og siger, efter deres mod- 
tagelsesævner, som han vil frelse, efter hvad 
de kunde bære (Joh. ev. 16, 12). Til over- 
flod siger han selv i samtalen med Nikodemus 
(Joh. 3, 12): „Dersom jeg siger Eder de jor- 
diske ting, og I ikke tro, hvorledes skulde I 
tro, om jeg sagde Eder de himmelske?" Han 
taler det, han véd, og vidner om det, han 
har sét; men der er noget, han ikke kunde 

sige dem, noget „det himmelske*', som ikke 
lader sig iklæde ^menneskelige forestillinger og 
ord, og som han derfor holder tilbage. 

Talen er jo her om, hvorledes en åndelig 
genfødelse er mulig; dette „hvorledes" lader 
sig ikke udtrykke på menneskeligt sprog. At 
genfødelsen er nødvendig, kan forestilles og 
tros, dens virkelighed kan erfares, ligesom 
vindens susen åbenbarer dens tilværelse, selv 
om vi ikke kan forklare os dens oprindelse. 
Her kan de jordiske billeder bruges til vej- 
ledning. Men hvorledes ånden bærer sig 
ad med at genføde menneskelivet, det hører 
til det uudsigelige. Alt dette tilsammen taget 
betyder, at Herrens hele tale, hvor sanddru 
den end var, dog ikke af ham selv udgives 
for at være adækvat. 

Apostlene er sig da også dette bevidste, 
og når Filip (Joh. 14,8) den sidste aften, de 
var sammen med Herren, udbryder: „Herre, 
vis os faderen, og det er os nok", lige efter 
at Jesus har sagt: „Fra nu af kende I faderen 
og har sét ham" , så er dette et forsøg på 
at komme bag ved den menneskelige skikkelse, 
hvori de havde sét Gud og lært ham at 
kende, et forsøg, som er fremkaldt af skils- 

missens angst og sorg, men som ikke kunde 
lykkes. Ti hvad der kunde sés af dem, det 
havde de sét i Herren („Hvo, som har sét 
mig, har sét faderen"), og hvad der kunde 
siges dem om Gud, det var sagt („De ord, 
jeg taler til Eder, taler jeg ikke af mig selv**), 
og gerningerne, som Gud gjorde ved ham, 
svarede dertil. Ønskede de mere end dette, 
så kunde det ikke her lade sig gore, ikke blot 
fordi det menneskelige oje ikke er istand til 
at sé Gud udenfor den menneskelige skik- 
kelse, hvori han vilde åbenbare sig, men 
også fordi menneskets øre, tunge og hele 
forestillingskreds er uadækvat med det evige. 

Så er det da heller ikke at undres over, 
at Paulus udtrykkelig udtaler det samme 
om, hvad han eller de andre apostle kan sé 
og forstå af det evige livs hemmeligheder. 
Ti når han dels fortæller, at han, henrykket 
til paradis, har hørt „usigelige ord, som det 
ikke går an for noget menneske at tale" 
(2 Kor. 12,4)*, og dels siger (1 Kor. 13), at 



* Det ^æske ord betyder „hvad der ikke er tilladt, 
hvad det ikke går an at tale", smgln. Bengel, 
Gnomon 711. 

„vi forstå stykkevis og profetere stykkevis; 
raen når det fuldkomne kommer, skal det 
stykkevis afskaffes", eller „vi se nu i gådespejl, 
men da ansigt til ansigt" , så vil alt dette jo 
sige, både at der er evige hemmeligheder, 
som ikke kan udtrykkes i menneskelige ord, 
og, om de kunde det, ikke vilde kunne for- 
stås af menneskelige ører, og dernæst, at det 
guddommelige, som overhovedet lader sig 
sige, er afpasset i sin form efter menneskenes 
stykkevise, endelige forestillingsævne o: er 
uadækvat. 

Når nu dette ikke synes at kunne be- 
nægtes, og når derfor den hellige skrift må 
falde ind under det samme begreb som al 
teologi, så er der dog en stor og afgorende 
forskel. Ti om den hellige skrift har menig- 
heden bestandig vedkendt sig PauH ord: „Hver 
af Gud beåndet skrift er og nyttig til lærdom, 
til overbevisning, til rettelse, til opdragelse i 
retfærdighed, for at det Guds menneske kan 
blive fuldkomment, dygtiggjort til al god ger- 
ning.« (2 Tim. 3, 16—17). Disse ord gælde 
ikke alene de gammeltestamentlige skrifter, 
som Timoteus kendte fra barndommen, og 
om hvilke Paulus siger, at de ved troen i 

Kristus Jesus kan gore ham vis til salig- 
hed; men også den hele række skrifter^ 
som Paulus dels selv havde forfattet, dels 
kendte som forfattede af andre gudbeåndede 
mænd. 

Fastholder man nu dette om den hellige 
skrift som helhed og i særegen forstand, fordi 
den hellige almindelige kirke fra sin ældste 
tid udtrykkelig har indestået for dens sand- 
druhed og pålidelighed, da må vi drage den 
slutning, at selv om alle biblens fremstillinger 
ere uadækvate, hvor det gælder det evige, 
oversanselige indhold, såførededogiden 
rigtige retning, ere så pålideligt vej- 
ledende, som de kan være det, og kan 
derfor trygt følges. Her er ikke nærmest tale 
om den menneskelige side ved det ny testa- 
mente og biblen i det hele, at historiske be- 
givenheder meddeles forskellig, i en mere og 
mindre nojagtig foi-m, at navne kan forveksles 
og ord udfalde; men her er udtrykkelig tale 
om den menneskelige side, der på det nojeste 
omslutter det gudbeåndede, den visdom til 
salighed, som menigheden finder og altid har 
fundet i den. Om denne menneskelige side: 
forestillingerne, billedsproget og hele udtryks- 

måden for biblens vejledning i salighedens 
sag, er det, at der må siges, at den ved 
siden af at være uadækvat tillige er anlagt 
med rigtigt sigte, og at netop dens gud- 
beåndelse består deri. Det er sandt, at dens 
billedsprog må forstås billedligt, at der altså 
kræves en poetisk sans til at forstå store dele 
deraf rigtigt, hvorfor en hård hånd, en pro- 
saisk opfattelse ikke kan undgå mistydninger 
(både den katolske og protestantiske dogme- 
historie indeholder eksempler nok herpå) ; men 
hvor der hos et „gudsmenneske" er den grad 
af tro og oplysning tilstede, som er nød- 
vendig til skriftens forståelse, dér er den 
nyttig til lærdom, overbevisning, til rettelse 
og opdragelse i retfærdighed, uundværlig til 
at blive fuldkommet og dygti^jort til al god 
gerning. 

Dette er menighedens vidnesbyrd gennem 
alle tiderne, og kun i dens skød findes skriften 
til gavn for alle dens born. For disse er 
den til fri brug. Dette ord betyder ikke, at 
de kan vrage og vælge af dens indhold på 
samme måde, som de kan forkaste eller an- 
tage, hvad teologien udover den byder. Ti 
den hellige skrift har vidnesbyrd om gud- 

beåndelse fremfor al anden gudelig læsning, 
og hvad den byder Guds bom, er derfor 
vistnok ikke lige tilgængeligt for alle, men lige 
troværdigt og pålideligt. Noget deraf kan 
skydes ud til brug, indtil ojeblikket er kom- 
met, da man er vokset op til at kunne til- 
egne sig det. Men vrages som urigtigt tor 
intet deraf i Guds menighed, dertil er det en 
for hellig arv. 

Den fri brug danner altså en modsætning 
til den trælbundne brug af biblen, men ikke 
til den efterhånden fremskridende benyttelse 
af dens vejledende myndighed. 

Ti myndighed har den og skal efter 
apostlens ord have; men den gor sig ikke 
gældende hos andre end dem, der ere geur 
fødte, har gjort „karakterens valg", ere „guds- 
mennesker," som er istand til at fuldkommes 
og dygti^ores til al god gerning. Og da nu 
intet menneske når til dette i kraft af tanke- 
slutninger, da det område, som man ved 
„karakterens valg", ved springet ud på dybet 
kommer ind på, unddrager sig alle tanke- 
undersøgelser, medens disse dog på den anden 
side må lade dets tilværelse stå urokket, så 
ligger det i sagens natur, at om denne myn- 

dighed kan der ikke strides med de udenfor- 
stående, der ikke har gjort springet. Ja, det 
vil endogså være meget vanskeligt at forsøge 
at hævde denne biblens myndighed overfor 
dem, der, om de end har valgt at tro på en 
personlig Gud, der styrer og elsker sin skab- 
ning, dog ikke har bojet sig for den hellige 
almindelige kirkes tro ubetinget og uden for- 
behold; ti også for dem vil det afgorende 
vidnesbyrd om skriftens myndighed, menig- 
hedens, mangle eller kun gore sig svagt 
gældende. 

Man vil uden disse forudsætninger svinge 
imellem to modsatte synspunkter: på den 
ene side vil det blive krævet, at skriften skal 
godtgores at være i indhold som i form fuld- 
kommen adækvat, berøvet ethvert mærke af 
menneskelige skrøbeligheder, indskrænkede eller 
relative opfattelser; og når dette ikke kan godt- 
gores, da vil man på den anden side kræve 
indrommet, at der ikke er nogen væsentlig 
forskel mellem skriften og al anden åndelig 
skrift, overfor hvis myndighed den enkelte 
er fuldkommen frit stillet. 

Men således vil ikke den være stillet, der 
i menigheden har fundet den eneste sande 

tro til frelse og ubetinget har bojet sig for 
den i sit hjærte. Han vil overfor den hellige 
skrift både være istand til at vedkende sig, 
at den ikke kan godtgores at være adækvat, 
at den derfor er ubrugelig til som en lovbog 
at trælbinde menigheden eller den enkelte; 
og samtidig vil han, stolende på menighedens 
vidnesbyrd derom, lytte til dens myndige 
vejledning i salighedens sag og gennem sin 
fremskridende erfaring få dens sandhed be- 
kræftet trin for trin. 

Nogen anden stilling kan ikke indtages, 
når man hverken tor trodse tankens klare 
indsigelser dér, hvor de har noget at sige, 
ikke heller tor sætte sig op imod det kirkelige 
vidnesbyrd om den hellige skrift, som giver 
genklang i ens egen samvittighed. 

Dette er Grundtvigs stilling. Og selv 
om han nu til sine tider har følt sig fristet 
til at vrage enkelte dele af skriften (f. e. He- 
bræerbrevet) , ligesom Luter en tid gjorde 
det samme overfor Jakobs brev, så forandrer 
dette jo ikke sagen selv. Enhver stridsmand 
i åndelige ting vil under kampens gang let 
drives til at understrege en enfcelt side i livet 

på en sådan måde, at ligevægten i den hele 
livsanskuelse derved lider. Men det må ikke 
hindre andre i at genoprette denne ligevægt; 
ti sandheden er den hojeste lov for sam- 
vittigheden, og „det er ikke rådeligt at handle 
imod den". 



254 



VII. 

ilvis man nu kan forlige sig med denne 
tankegang, ifølge hvilken ikke blot al teologi 
men selve den hellige skrift i sin fremstilling 
er og må være uadækvat, og at det i hvert 
fald ligger over vore kræfter at godtgore det 
modsatte, så bliver det næste sporgsmål, om 
ikke det samme må siges at gælde Guds 
ord ved dåben og nadveren, eller om 
ikke Grundtvigs betragtning af disse ord 
som i særlig forstand guddommelige og le- 
vende, udgåede fra ham, der kaldte sig selv 
sandheden, vejen og livet, og forplantede på 
troendes læber fra slægt til slægt, om ikke 
denne betragtning nødvendig må udelukke en 
sådan tankegang, når den skal anvendes på 
disse guddommelige ord. 

Det skal ikke her undersøges, hvorvidt 
påstanden om dåbspagtens oprindelse fra 

Herren selv er forsvarlig eller ej*. Her gås 
der ud fra, at dåbspagten med hensyn til sin 
oprindelse er at stille lige med fadervor, 
nadverordene og fredshilsenen , om hvilke jo 
alle i overensstemmelse med skriften sige, at 
de stamme fra Herren selv. Og de historiske 
vidnesbyrd , som derom i den senere tid ere 
fremdragne, snarere bekræfte end svække hin 
påstand, medens den dog i sig selv hverken 
kan eller skal historisk bevises. 

Men gås der ud derfra, må så ikke den 
i disse hellige ord ved dåb og nadver med- 
delte åbenbaring siges at være adækvat? 

Ovenfor blev der i henhold til Grundt- 
vigs fremstilling foretaget et eftersyn af den 
kristelige trosbekendelse med det mål for oje, 
om der i den skulde kunng påvises noget, 
der umulig kunde være sandt,- fordi det enten 
åbenbar stred mod en unægtelig sandhed 
eller indeholdt en selvmodsigelse. 

Her skal nu foretages en undersøgelse af 
såvel dåbspagten som fadervor og nadver- 



Sé den fortrinlige redegørelse og det varme for- 
svar herfor i F. Jungersen: den frie tanke, 
teologien og den levende Gud, 144—231. 

ordene men med det mål for oje, om det 
kan godlgores, at udtrykkene i disse hellige 
ord ere adækvate. 

Djævelen, som de, der vil være kristne 
må brynde med at forsage o: sige sig løs 
fra, betyder bs^-askeren, og hermed betones 
den onde i hans virksomhed overfor men- 
neskene: at han lognagtig taler ilde om 
dem overfor Gud, ligesom han efter den hel- 
lige skilft begyndte sin færd blandt dem med 
at bagvaske Gud for dem. Han betegnes 
altså som menneskenes fjende, som vi skal 
vende os fra og vogte os for. Men om denne 
hans færd overfor os er hans eneste virk- 
somhed, om derfor det navn, den onde her 
bærer, udtommer hans hele væsen, det er vi 
ude af stand til^ at godtgore. Selv om alle 
den hellige skrifts vink og meddelelser tages 
til hjælp, er vi ude af stand til at gore rede 
for, hvorledes han som alt det ondes ophavs- 
mand er bleven til eller er bleven det, han 
er. At der er en sådan Guds fjende, som 
har sat splid mellem Gud og mennesker og 
fremdeles gor det, ligger med nødvendighed i, 
at vi tilsporges, om vi vil forsage ham, hans 
væsen og alle hans gerninger. Til vort 

religiøse behov strækker dette også fuldkom- 
ment til, og vor samvittighed er tilstrækkelig 
sikker på, hvad det her gælder om at vende 
ryggen til (logn og alt, hvad der er i slægt 
dermed, o: al synd). Men sporges der videre 
om, hvorledes en sådan bagvasker af men- 
nesket har kunnet blive til, om han kan være 
skabt af den gode Gud og da med hvilke 
egenskaber, hvorledes det onde i ham har 
kunnet blive til, og hvorledes det har kunnet 
få den magt i verden, som det har, da véd 
vi intet, der indeholder en sikker forklaring, 
og om navnet „bagvaskeren" indeholder det 
altsammen som i et brændpunkt, det kan vi 
ikke godtgore. 

Når vi bekende tro på Gud fader, al- 
mægtigste, himlens og jordens skaber, 
da er den ligefremme mening af disse ord jo 
klar nok: at vi giver os ham i vold, fra hvem 
vi og den hele verden stammer, som hornene 
fra deres fader, og at han har al magten 
over alt, den hojeste, som vi kan tænke os. 
Men sporges der så videre om, hvorledes det 
er at forstå, at Gud er vor fader, eftersom 
den ligefremme overførelse af det jordiske 
faderforhold ikke er mulig overfor Gud, da 

17 



258 

viser det sig, at udtrykket fader om Gud er 
overført som en billedlig betegnelse, den 
bedste og naturligste, vi eje, men dog ikke 
adækvat. 

Man har vist hen til Efes. 3, 15 for at 
begrunde en modsat opfattelse, men med 
urette. Efter den alm. danske bibeloversæt- 
telse lyder dette sted således: „For denne 
sags skyld bojer jeg mine knæ for vor herres 
Jesu Kristi fader, af hvem al faderlighed 
kaldes i himlen og på jorden. ** Heraf skulde 
da meningen være den, at alt faderforhold i 
skabningen lige til dets navn har sin rod i 
Guds faderforhold til denne sin skabning og 
er kun en afglans deraf. Hvis vi ikke turde 
kalde Gud fader og fra ham kendte, hvad 
det var at være fader, så vilde vi ikke kunne 
give det tilsvarende forhold her dette navn 
og dets rette dybde. 

Men herved er der nu for det første den^ 
vanskelighed, at „faderlighed** er en urigtig 
oversættelse; det tilsvarende græske ord 
(patria) kan kun betyde „slægt, stamme,** og 
meningen af Pauli ord bliver da en ganske 
anden. Talen er i hele den foregående dél 
af brevet om åbenbarelsen af den guddom- 

melige hemmelighed, at hedninger såvelsom 
Jøder har adgang til Gud ved Jesus Kristus, 
at alle slægter og stammer har ligelig dél i 
den ved ham stiftede forligelse. For denne 
sag lider Paulus med glæde, og for den takker 
han Jesu Kristi fader, efter hvem jo også 
alle slægter i himlen og på jorden bære 
navn, nemlig navnet patria, der jo kommer 
af pater (fader). Ordspillet kan ikke over- 
føres fra græsk til dansk, men meningen er 
åbenbar den, at som det græske sprog lader 
alle slægter og stammer bære navn efter 
faderen, så står de også i virkeligheden ham 
alle lige nær. Således forstået får dette sted 
aldeles intet med de her behandlede tanker 
at gore. 

Men dernæst, hvis man aldeles uden 
hensyn til dette skriftsted vilde fastholde hin 
hovedtanke, da vilde der jo ganske vist være 
den urokkelige sandhed deri, at alt borne- 
forhold på jorden, når det fra slægt til slægt 
føres tilbage til sin første oprindelse, uc^ 
munder i Gud som hele slægtens og alle 
skabningers fader; men deraf vil ingenlunde 
kunne drages den slutning, hvorpå det her 
kommer an, at menneskene fra deres fore- 

17* 

stilling om Guds faderforhold til sine born 
har hentet forestillingen om, hvad det er at 
være fader, og har overført den på det men- 
neskelige forhold. Ja selv om man vilde 
indromme, at det første menneske oprindelig 
havde lært faderforholdet og fadernavnet at - 
kende af Guds forhold til ham og derfra 
havde overført begrebet og navnet på sit eget 
forhold til sine born; så vilde dette dog ikke 
kunne tænkes at være gået nedad i slægten 
i samme følgeorden. Tværtimod vil al er- 
faring og al overvejelse føre til at vende for- 
holdet om og gore gældende, at når et barn 
gennem sin jordiske fader har lært at kende 
den kærlige forsorg og den værnende kraft, 
som udmærker en god jordisk fader, da vil 
han kunne lægge denne betydning i Guds 
fadernavn; og når der senere i livet knytter 
sig hertil forestillingen om, at fra faderen 
stammer barnet, ham kan det takke for livet 
menneskelig talt, så overføres vel dette også 
på forholdet til Gud, skont jo dog afstam- 
ningens måde er forskellig, eftersom moderen 
er ladt ude af betragtning. 

Det er denne forestilling fra vort jordiske 
forhold, som er benyttet i Guds fadernavn: 

han er den, vi skylder livet, han sorger for 
os i kærlighed, og han værner os med sin 
kraft; men udover dette må sammenligningen 
ikke føres, alt andet i vort faderbegreb må 
holdes udenfor, når det gælder Gud o: ordet 
„fader" er ikke adækvat for Guds væsen, 
men uundværligt for at betegne hans hoved- 
stilling til os. 

Noget anderledes vilde betydningen af 
ordet stille sig, hvis det kun skulde betegne 
forholdet til sonnen Jesus Kristus og til den 
Helligånd. Men selv om man vilde slå sig 
til ro dermed ved betragtningen af dåbs- 
pagten, så vilde dog det samme vende til- 
bage ved bonnen „fadervor"; og desforuden 
er også faderforholdet til Jesus Kristus, når 
det ikke indskrænkes til at omfatte Herrens 
liv på jorden, men tillige hans evige liv hos 
faderen, forud for, at han „blev kød og boede 
iblandt os" , for os en gåde, som vi hverken 
ved navnet „fader" eller noget andet ord kan 
udtrykke fuldkomment. 

„Almægtigste" , den danske oversættelse 
af pant okrator, er allerede i sin form en 
overspænding af sproget; men selv om man 
vilde lade sig noje med „almægtige" eller om- 

bytte det med „den altrådende" eller „Over- 
herren", som Grundtvig har foreslået (Den 
kristelige bornelærdom S. 47) , så vilde den 
vanskelighed, som tanken om en sådan alt- 
rådende overherre indeholder, ikke dermed 
være bortskaffet. Denne vanskelighed drejer 
sig jo nemlig om grænserne for denne øverste 
magt, hvilke vi hverken kan tænke som vir- 
kelige indskrænkninger, ikke heller tænke 
borte, såsandt som der er noget. Gud hver- 
ken kan eller vil, nemlig det onde, og såsandt 
som han har skabt frie væsener, der kan 
synde. Vi tror, at Guds væsen er således, at 
det kan bestå i sin uindskrænkede magtfylde 
(„for Gud er intet umuligt«) med hine for vor 
tanke uundværlige grænser; men vi kan ikke 
udtrykke denne tanke i noget ord, og vi er 
ude af stand til at godtgore, at navnet „al- 
mægtigste" har en virkelighed, hvortil det 
svarer som dens ligefremme udtryk. 

Noget lignende gælder „himlens og jor- 
dens skaber"; ti vi har ingen anden fore- 
stilling om at skabe end den: at frembringe 
eller tildanne af et foreliggende stof; og da 
denne forestilling ikke kan overføres på Gud, 
fra hvem alt stof må tænkes at stamme, uden 

at undergå denne væsentlige ændring, må også 
dette udtryk siges at være uadækvat. Selv 
om man vilde optage Lotzes ejendommelige 
tanke om, at skabelsen består i at frembringe 
endelige ånder, som kan dele Guds glæde 
over hans skabning med ham, så vender dog 
det sporgsmål tilbage: „hvad er det da at 
frembringe sådanne ånder?" Og dette kan 
vi ikke rumme i nogen tanke eller i noget 
ord. Ikke desto mindre er det for vor tro 
tilstrækkeligt, at den Gud, som vi tor kalde 
vor fader, er himlens og jordens skaber o: 
den, fra hvem hele universet stammer, og at 
han har al magten over al verden, så at vi 
fuldkomment kan forlade os på ham, og noget 
bedre udtryk derfor er umuligt; men godt- 
gore, at den tilsvarende virkelighed finder sit 
fulde udtryk deri, det er vi ude af stand til. 
Når vi bekende Gud fader at være him- 
lens og jordens skaber, da ligger det nær- 
mest her at opfatte himlen og jorden som et 
barnligt og forståeligt udtryk for universet, al 
verden. Her betyder altså himlen: den del 
af verden, som vi sér, idet vi løfter ojet opad. 
Men når vi beder til vor fader, „som er i 
himlen", og når vi bekende tro på, at den 

opstandne Jesus Kristus er »op fa ren til 
himmels", da kan himmel her kun betyde 
den evige, usynlige verden, utilgængelig for 
vore sanser, men hans bolig, som er ånd, og 
hjemstedet for ham, der ved sin opstandelse 
iførtes uforkrænkeligheden. At vi give denne 
evige verden navn af „himmel", hidrører na- 
turligt derfra, at hin synlige hvælving, hvortil 
vi løfter vort oje, afspejler for os den usyn- 
lige verden, hvortil vi løfter vor sjæl i bon. 
Der er intet, der hgger nærmere for vor 
forestilling, end denne overgang i sproget fra 
det synlige til det usynlige; men forlanger 
man en adækvat bestemmelse af sted og for- 
hold, da er dette ord og ethvert andet ord 
ubrugeligt. Kun den billedlige, den overførte 
tale er her mulig. 

Ganske det samme gælder om modsæt- 
ningen til himlen: helvede. Der kan være 
en forskellig bibetydning knyttet til det he- 
braiske (Scheol), det græske (Hades), det 
latinske (Infemum) og dette nordiske udtryk 
for underverdenen, dødens hjem, doms- og 
pinestedet; men hovedforestillingen er den 
samme. Når det nordiske navn ikke lader 
sig noje med at betegne Hels-hjem, men 

understreger pinen deri (helvede == helviti, 
Hels- plage), da kan den særlige tanke inde- 
sluttes deri, at Jesus Kristus ikke blot nedfor 
til dødsriget men til dets dyb, så at ingen, 
selv ikke de værste syndere, er udelukket fra 
at lære ham og hans frelsergeming at kende. 
Men søger man i navnet et udtryk for, hvor 
stedet findes, eller hvorledes hvilen eller 
pinen der må tænkes, så kan det ikke gore 
fyldest; og alle nærmere bestemmelser om 
disse „lavere egne** eller „Abrahams skød** er 
jo dog åbenbart billedlige, overførte udtryk, 
der kun skal imødekomme vor trang til en 
forestilling, men ikke giver sig ud for at være 
adækvate betegnelser. Som sådanne kan de 
ikke behandles, uden at de storste selvmod- 
sigelser uundgåeligt, rejse sig deraf. 

Eller vil man måske også gore krav på 
at „siddende ved Gudfaders almægtiges hojre 
hånd** skal udtrykke en nojagtig dertil 
svarende virkelighed? Er det ikke her åben- 
bart, at „hojre hånden** er det forståelige billed- 
sprog for styrelseskraften , så at vi ved dette 
udtryk bekende, at „vor herre** har fået over- 
draget verdensstyrelsen af sin fader? Og 
atter dette er jo et billedligt udtryk for, at 

Guds hele mål med verdens ledelse er at 
samle alle ind til frelsen under Jesus Kristus, 
der opstod fra de døde. Men al denne billed- 
tale er fornøden, fordi den tilsvarende virke- 
lighed ikke kan omtales for os eller af os i 
andet slags sprog. 

Hvad her er fremdraget om den kristelige 
dåbspagt, kommer jo delvis igen i „fadervor". 
Men allerede det at bede til Gud, „som er i 
himlen", om timelig og åndelig hjælp, uden 
at vi er istand til at forestille os eller udsige 
noget om, hvorledes Gud indvirker på 
denne verden; allerede det afskærer mulig- 
heden af enhver redegorelse for bonhørelsens 
virkelighed. Det er en sag, hvori de viseste 
ikke kan bunde, omend hvert lille barn kan 
vade derigennem. Vi kan i tro tage disse 
jævne ord i vor mund som det selvforståeligste 
af alt og dog samtidig være ude af stand til 
at godtgore, hvorledes det forholder sig med 
den tilsvarende virkelighed, og hvorledes alt 
det, vi bede om, kan tænkes opfyldt. 

Og nu endelig nadverordene! Det, at 
disse gennem tiderne er blevne opfattede på 
3 så forskellige måder, som det viser sig i 
den romersk -katolske, den luterske og den 

reformerte kirkeafdeling, uden at nogen af 
disse hovedopfattelser har havt magt til at 
gore sig gældende som den eneste naturlige; 
dette viser, at udtrykkene ere dække over 
en gåde, som de ikke afsløre. Denne gåde 
kan vi i ti-oen gætte og finde hvile i; men 
gore rede for den kan vi ikke, og den bedste 
redegorelse på dette område må den siges at 
være, der sikrest afviser og spærrer vejen for 
enhver forståelig opklaring som umulig. Var 
det anderledes, vilde jo denne den dybeste 
troshemmelighed slet ikke mere være til som 
- sådan. 

Resultatet af denne undersøgelse er da 
dette, at vort sprog, der er udviklet under 
brug i lutter relative forhold, ikke kan skaffe 
udtryk til veje, ikke ejer former, hvorom vi 
kan godtgore, at de helt og fuldt svare til 
den oversanselige, den evige verden, som Guds 
ord bærer os bud fra og fører os ind i. Der- 
for hedder det, at vi vandre i tro og ikke i 
beskuelse (2 Kor. 5,7), og anderledes kan 
det ikke være her. Kun et himmelsprog vilde 
kunne være adækvat, men dette vilde vi ikke 
kunne forstå (2 Kor. 12,4). 

Det er vel muligt, at der er dem, som 

har ment i disse ord: troens, håbets og kær- 
lighedens ord at have et guddommeligt ord 
i den forstand, at intet menneskeligt mellem- 
led her var benyttet, at det var et himmelsk 
ord i fuldkommen skikkelse. Skulde det 
være så, da må en sådan mening betegnes 
som en indbildning. Allerede det, at det ikke 
er kommet til os på ét tungemål, der skulde 
nå alle mennesker, men bruger de forskellige 
folks tungemål, viser i anden retning. Grundt- 
vig har da også udtrykkelig udtalt (Om kri- 
stendommens sandhed s. 141): „det forstår 
sig, at vi tale om troen, ikke om udtryk- 
kene, der, når de kun udtrykke det samme 
begreb, er omtrent ligegyldige og måtte nød- 
vendig afveksle, i det mindste hvergang troen 
forplantedes til et nyt folk, der skulde be-' 
kende den på sit eget tungemål.** 

Hans hensigt har heller aldrig været den 
at udgive disse Guds ord ved dåb og nad- 
ver for at være himmelsk tale, der kunde 
undgå at bruge de almindelige menneskesprogs 
billedlige og overførte udtryk for usynlige, 
oversanselige ting; men hans klart udtalte 
hensigt har været at hævde det skabende og 
nærende Guds ords magt i dåb og nadver 

forud for al anden opbyggelig og oplysende 
tale og forud for al skrift og at hævde dåbs- 
pagten, fadervor og nadverordene som ufor- 
anderlige udtryk for den kristelige tro og det 
kristelige liv. Først derved var der i hans 
ojne vundet et stade, hvorfra kristendommen 
med sikkerhed kunde forsvares overfor dens 
fjender i nutid og fremtid. 

Der er noget pinligt ved at pille ved og 
gore tilsyneladende udsættelser på noget så 
helligt som den kristne tro, de kristnes bon 
og Herrens ord ved nadveren, altsammen 
guddommelige skatte, hvis værdi kun kendes 
af den, der bruger dem til trøst og oprejs- 
ning. Men det var nødvendigt at foretage et 
eftersyn, som det ovenfor er gjort, for at 
alle uholdbare spekulationer om et i særegen 
forstand himmelsk ord på mennesketunger 
kunde forsvinde. Opgaven er ikke at finde 
en guddommelig åbenbaring, hvis form var 
af den beskaffenhed, at selv den menne- 
skelige tanke klart kunde sé den evige verden 
udtrykt deri, men derimod at fastholde det 
kristelige grundord, overfor hvilket der 
kun er to svar mulige: ja eller nej. Et så- 
dant grundord har vi i hine hellige ord, som 

sådanne er de ikke blot uforanderlige men 
uforbederlige, og hvor deres ubetingede myn- 
dighed anerkendes, viser de deres magt som 
det evige livs ord til at gore vore sjæle 
salige. 

Det kunde synes, som om der ikke var 
stort vundet ved at være nået til et sådant 
kristeligt grundord, når det dog ikke kan 
hævdes, at dette er adækvat ; vil det gå dette 
ord bedre end alle andre uadækvate former 
for bevidstheden om den evige magt? Vil det 
ikke ligesåvel som disse blive nedbrudt af 
videnskaben som umuligt og utænkeligt for 
atter at give plads for en anden form for 
den religiøse bevidsthed, der om kortere eller 
længere tid også vil forsvinde? 

Men her gælder det da om at fæste ojet 
på, at om dette grundord kan det ligesålidt 
godtgøres, at det umuligt kan være sandt, 
som at det er adækvat. Derved er gi-ænsen 
angivet, som videnskaben ikke nogensinde vil 
kunne overskride, ligesålidt som den hidtil 
har kunnet bringe hint grundord til at for- 
stumme. Trods alle forsøg på at få det til 
at forsvinde mellem de andre dogmer, har 
det stået sin prøve som klippen, hvorpå huset 

var bygt. Fik man end huset derpå revet 
ned, stod klippen dog, og atter blev der taget 
fat på at rejse et nyt hus derpå. Og således 
vil det fremdeles gå. 

Matthias Glaudius skiiver (i sit sjette 
brev til Andreas , Thuras oversættelse s. 283 
—84) : „Der var enggmg en ædel mand, hvis 
venner og pårørende havde mistet deres frihed 
ved deres letsindighed og var komne i et 
hårdt fangenskab i et fremmed land. Han 
kunde ikke holde ud at vide dem i. sådan en 
nød og besluttede derfor at befri dem. 

Fængslet var strængt bevogtet og tillåset 
indvendig fra, og ingen havde noglen. 

Da den ædle mand efter lang tid og stor 
moje havde skafifet sig den, bandt han slut- 
teren på hænder og fødder og rakte fangerne 
noglen ind gennem gitteret, forat de skulde 
lukke sig ud og drage hjem med ham. Men 
de satte sig hen og beså noglen og snakkede 
frem og tilbage. Det blev sagt dem, at 
noglen var til at lukke op med, og at tiden 
var knap. Men de blev ved at bese og 
snakke, og nogle begyndte at ville forbedre 
noglen og file af den og hamre ud på den. 

Og da den så ikke mere vilde passe, så 

var de i forlegenhed og vidste ikke, hvordan 
de skulde gore den istand igen. Men de 
andre gjorde nar ad den og sagde ^ at det 
slet ingen nogle var, og at man heUer ikke 
behøvede nogen nogle.** 

Disse ord ramme netop hovedet på 
sommet. Guds ord ved dåb og nadver er 
netop en sådan nogle, som passer dér, hvor 
den skal bruges, og gor den gavn, som be- 
høves. Lige så lidt som det for at bruge den 
er nødvendigt at vide, af hvilket metal en 
sådan nogle er gjort, eller hvorledes den er 
istand til at dreje fjederen i låsen, lige så lidt 
er det for at bruge Guds ord til frelse nød- 
vendigt at forstå dettes indre bygning eller 
udtrykkenes oprindelse og rækkevidde. Blot 
ordene tros, så man forlader sig på deres 
sandhed og derigennem på ham, der gav os 
dem, og om hvem de handle, da gor de den 
gavn, som behøves: de frelser fra fangen- 
skabet under synd og død og lærer den 
troende at gå ud af fængslet ad den vej, der 
fører til Guds borns herlige frihed. 

Dermed er ikke sagt, at disse Guds ord 
skulde være selvforståelige i den betydning, 
at de ikke behøvede en redegorelse, for hver 

gang de gå over fra en slægt til den næste. 
En sådan redegørelse har menigheden ved 
den Helligånds gave og, støttet til den hellige 
skrift, magt og klarhed til at give; i dens 
hånd er jo disse skatte givne til uddeling 
blandt de fattige i ånden under ansvar for 
HeiTen. Men så er det også indrettet så- 
ledes, at disse ord netop passer til låsen, der 
lukker for fængslet, og til dens trang, som er 
indelukket deri. Den enfoldigste, barnligste 
opfattelse er her den bedste, fordi den uden 
alle indvendinger fører nærmest til målet. 

Hvad der er vundet ved den hele under- 
søgelse, er dette, at en klarere bevidsthed 
om, hvad der kan vides om den oversanse- 
lige verden, dens tilværelse såvelsom dens 
forhold til den sanselige verden, herigennem 
kan bane sig vej. Der er gjort alvor af den 
overbevisning, at kristendommen som en Guds 
åbenbaring kun kan tros, at Guds ord ved 
selve sin form afviser al viden. Hvis vi var 
istand til at godtgore, at ordene, hvormed 
Guds rige kommer til os, var adækvate, da 
var det énstydigt med, at de ikke behøvede 
at tros. 

Men hertil knytter sig så overbevisningen 

om, at hvis et menneske vil lære den evige 
sandhed at kende, da må han gribe den med 
troens hånd, og at kun ad denne vej er vis- 
dom at nå. 

Vi kan sammenfatte alt det udviklede i 
følgende tre hovedpunkter: 

1) Vor viden kan efter sin natur kun 
dreje sig om det relative, det erfaringsmæssige; 
men den peger ikke destomindre ud derover 
og forudsætter med nødvendighed det evige. 

2) Vort hjærtes trang fører os videre end 
til blot at boje os for denne erkendelse; den 
kræver, at vi skal have dél i den evige, over- 
sanselige verdens liv. Men dette krav kan 
kun tilfredsstilles ved tro på et ubetinget 
gyldigt åbenbaret ord, der svarer til vor 
trang. 

3) Dette ord findes, bekendes og for- 
kyndes i den kristne menighed ved dåb og 
nadver, er uforanderligt og uundværligt, men 
må erkendes at være således formet, at vi 
ikke kan godtgore, at dets udtryk er adækvate. 



De tre mænd, hvis navne stå foran på 
denne bog, har hver på sin måde ydet stof 

til de forudgående overvejelser. Deres stand- 
punkter kan indbyrdes aldeles ikke forenes, 
og jeg har da heller intet forsøg gjort i så 
henseende. Men det forekommer mig, at de 
i forening kan hjælpe til dels at sky visse 
farlige skær eller vildsomme sunde, som den, 
der sejler hen over de religiøse følelsers hav, 
kan være fristet til at styre ind imod, dels at 
søge sådanne åbne farvande, hvor horisonten 
er vid nok til, at man kan og tor sé den 
virkelige sandhed lige i ojnene, sætte sin kurs 
derefter og lukke sit oje for alle fatamorgana- 
syner. 

Det mål, hvortil her er nået, bærer efter 
mit skon sandhedstemplet på sig. Dette er 
at finde deri, at den enfoldige, umiddelbare 
tros ret til visdom er hævdet. Ti hvor sagen 
drejer sig om det evige og fremfor alt om 
kristendommens vejledning til at leve det 
evige liv, dér vilde det være et sikkert tegn 
på en misvisende tankegang, hvis den ind- 
rommede de kloge og indsigtsfulde, de stort 
begavede eller hojt udviklede mennesker en 
lettere adgang og en sikrere plads. Men hvor 
man, som her, er bleven dybere forvisset om, 
at alt kommer an på ikke tankernes skarp- 

hed og klarhed, ikke den menneskelige videns 
omfang men hjærtets trang til det evige, dets 
hunger og tørst efter retfærdighed og den 
ærlige tro på det Guds ord, som kan stille 
denne tørst med det evige livs vand, dér er 
den kristne i hvert fald sikker på at have 
fast fod under fødderne i henhold til Herrens 
ord Matth. 11, 25: „Jeg priser dig, fader,* 
himlens og jordens herre! at du har åben- 
baret for de umyndige, hvad du har skjult for 
de vise og forstandige. Ja, fader, ti det var 
således velbehageligt for dig/ 

Først da er vejen beredt for alle, når 
den er beredt for de umyndige, såvist som 
alle, når de få ojnene ret op, må kunne sé, 
at alle mennesker høre til disses tal, hvor 
det gælder det evige liv. „Kommer hid til 
mig alle, som arbejde og er besværede! og 
jeg vil give Eder hvile. Tager mit åg på 
Eder og lærer af mig; ti jeg er sagtmodig og 
ydmyg af hjærtet: så skulle I finde hvile for 
Eders sjæle. 

Ti mit åg er gavnligt, og min byrde 
er let." 

